
1. Tautos sąvoka. Nors labai daug įvairių kalbų 
literatūroje buvo rašyta apie tautinį klausimą, bet dar 
ir šiandien jis ne visų rašytojų vienodai suprantamas, 
nekalbant jau apie paprastus laikraščių ir knygų skai- 
tytojus ir šiaip jau bent kiek susipratusius žmones. 

Kas tai yra tauta? Kokie yra tautos pagrindai ? 
Sulig Nordau — svarbiausias ir vienintelis tautos pa- 
grindas yra kalba. Tiktai kalba yra tas cementas, kuris 
jungia atskirus tautos narius į vieną gyvą visuomeninį 
organizmą. Sulig kitų rašytojų, kaip garsaus vengrų 
publicisto Etvešo ir rusų rašytojų M. Kovalevskio, 
N. Kariejevo, to vieno pagrindo yra permaža. Esama 
juk tautų, kurios nors ir turi savo senobines kalbas, 
bet jų nebevartoja. Airiai kalba dabar angliškai, žydai 
kalba įvairiomis kalbomis, o juk visi pripažįsta, kad 
airiai ir žydai sudaro stiprias, sąmoningas tautas. Su- 
lig tų ir kitų rašytojų bene bus teisingiausia šitaip nu- 
stačius tautos pagrindai. Tauta—yra tai bendros kul- 
mės žmonių visuomenė, kuri turi bendrą kalbą (ar bent 
turėjo), bendrą istorinę praeitį, bendrus dabarties dvasi. 
nius reikalus. Jei tautos nariai, bent jų dauguma, turi 
tų bendrų reikalų supratimą. gerbia savo praeitį ir kal- 
bą, jei nėra, tai bent nori būti laisvi, kaip nuo savųjų 
absoliutinių valdovų, taip ir nuo svetimųjų tautų, ko- 
voja už tą laisvę, kuria savo ypatingą tautinę kub 
4ūrą —sakome, kad tokia tauta turi tautinę ideją, yra 
sąmoniuga tauta. 

Nors tautinės idejos pradžia Europoje pasiekia 
XV šimtmetį bet žymiai ji pradėjo' reikštis tiktai XIX 
amžiuje Žymią paspirtį tautinės idejos išsivystimui ir 
išsiplėtojimui suteikė Prancūzų revoliucijos lozungai. 
Są4moningas žmogus turi būti laisvas, sąmoningų 

žmonių visuomenė turi būti laisva. Tautinės idejos iš- 
siplėtojimas eina greta su demokratybės idejos išsi- 
plėtojimu. 

Tautinė ideja viešpataujančiose tautose dažnai 
virsta tautiniu šovinizmu. Tautos turinčios savo val- 
džioj silpnesnių tautų stengiasi naikinti jas. Pavergtosios 
tautos, jei jose išsiplėtoja tautinė ideja, priešinasi, kuria 
savo tautinę kultūrą, kovoja už išsivadavimą. XIX ir 
XX amžiuje tautinis veiksnys vaidina labai svarbią rolę 
politikoj. Griūva valstybės, kuriose buvo įsivyravęs tau- 
tinis šovinizmas, ant jų griuvėsių kuriama naujos tauti- 
nės valstybės. Greta tautinių valstybių matome ir valsty- 
bių, kuriose pilnoje santaikoje gyvena kelios ir daug 
tautų. Tokių valstybių pavyzdžiu yra Šveicarija ir Jungti- 
nės Šiaurinės Amerikos Valstybės. Šveicarų tautos nėra, 
yra tik Šveicarų valstybė, kurioje gyvena vokiečiai, 
prancūzai ir italai. Visi jie naudojasi pilna laisve, 
jokio tautinio slėgimo toj valstybėj nėra. Šveicarų 
patriotizmas yra valstybinio pobūdžio, O ne tautinio. 
Jungtinėse Šiaurinės Amerikos Valstybėse yra viešpa- 
taujančioji amerikonų tauta, kilusi iš įvairių tautų, 
daugiausiai anglų ir vartoja anglų kalbą, bet greta jos 
yra daug kitų tautų, kurioms nieks nekliudo gyventi 
jųjų tautiniais idealais. Esant pilnai politinei laisvei 
visi Jungt. Valstybių gyventojai yra ištikimi ir lojalūs 
valstybės piliečiai. Iš to aišku, kad tauta ir valstybė 
nėra sinonimai. Valstybinė ideja gali būti skyrium nuo 
tautinės idejos, gali būti ir pilnoj santaikoj su tautine 
ideja, bet tiktai tokioj valstybėj, kur nėra jokio silp- 
nesniųjų susipratusiųjų tautų slėgimo. 

Tautinė ideja gali išsivystyti ir išsiplėtoti tautoj 
tiktai tuomet, kuomet prasideda liaudies ir Šviesuo- 
menės bendradarbiavimas. Toks momentas mūsų tau- 
tos istorijoj prasidėio tiktai „Aušros“ gadynėje, užtat 
pirmieji lietuvių tautinės idejos apaštalai buvo „aušri- 
ninkai" su d-ru J. Basanavičium priešaky. „Aušrinin- 
kai“ pradėdami darbą tautinėj dirvoj rado tą dirvą 
esant derlingą ir prirengtą. 


2. Liaudies kultūra. Nors mūsų liaudyje ne- 
buvo tautinės idejos, bet buvo stiprus tautinis instin- 
ktas, tautinis jausmas, karšta prigimto krašto, savo 
papročių ir tradicijų meilė. Liaudis turėjo sukūrusi ir 
savo ypatingą liaudies dailę ir kultūrą. Apie tai liu- 
dyja mūsų labai turiningos gražios tautinės dainos, pa- 
sakos, patarlės, padavimai. Liaudyje be abejonės 
glūdėjo ir laisvės instinktas. 

Kada ir kaip galėjo' politiniai ir ekonominiai pa- 
vergta liaudis sukurti tokį dvasinį turtą? Liaudies 
dvasinės kūrybos pradžios reikia ieškoti priešistorinių 
laikų amžių gilumoj. Žinome juk, kad lietuviai, kaip 
ir kiti indai europiečiai yra atėję iš rytų į dabar gy- 
venamas vietas Europoje. Lietuvių liaudyje ilgiausiai 
ir daugiausia užsiliko indų europiečių padermių ypa- 
tybių. Mūsų liaudis kuomažiausia nutolo nuo gam - 
tos, joje buvo. ir yra labai daug potencialinės dvasinės 
energijos. 

Lietuvių tautos gyvenimas Europoje ligi XII am- 
žiui buvo tyrinėjamas įvairių mokslo vyrų. Tą tyri- 
nėjimų santrauką randame P. Klimo knygoje „Lietu- 
vių senovės bruožai“. Mūsų etnologija ir archeologija 
daug dar turi išaiškinti apie mūsų liaudies kultūros 
kilimo eigą. Istorija apie mūsų liaudį visai mažai te- 
kalba. Tik pastarųjų laikų tyrinėjimai išaiškino mūsų 
liaudies teisinę ir ekonominę padėtį istoriniais laikais. 
Liaudies rolė nuo XIII šimtmečio ligi XX šimtmečiui 
buvo visai pasivinė. Ši, žinoma, dalyvavo tautos isto- 
rijos eigoj, bet jai vadovavo turtingesnieji lietuvių vi- 
suomenės sluogsniai — kunigaikščiai ir bajorai. Valdo- 
masis luomas patekęs Rytų, vėliau Vakarų kultūros 
įtakon beveik visai ištautėjo, Oo liaudis savo daugu- 
moje išlaikė gyvas savo etnines žymes ir ne- 
nustojo savo tautos ypatybių. 


3. Istorinių laikų lietuvių valdovų tautinė są- 
mone. Į tų valdovų darbuotę turime pažiūrėti tauti- 
nės idejos žvilgsniu, nes mūsų istorikai ir rašytojai 


o 


visai klaidingai nušviečia jų tautinį vaidmenį mūsų 
tautos istorijoje, 

Ekonominiai atskirų lietuvių genčių reikalai ir 
kryžiuočių užpuldinėjimai privertė visus lietuvius susi- 
mesti į vieną valstybę, galinčią atsispirt užpuolikams. 
Tryliktojo šimtmečio pradžioje vienam mažųjų kunigai- 
kščių — Mindaugui — pavyko įgyti viršų ant visų kitų 
Lietuvos kunigaikščių ir sujungti po savo valdžia Aukštą- 
ją Lietuvą, Žemaičius ir Jotvingius. Susijungę lietu- 
viai gal būtų galėję patys vieni atsispirti visiems prie- 
šams, pradėti tvarkyti savo ūkį ir kurti savo tautinę 
kultūrą. Tačiau mūsų tautos istorijos bėgis nuėjo ki- 
tais keliais. Kunigaikščiai vadovaudamiesi savo dina-. 
stijų reikalais, o gal ir noru padidinti jėgas svetimais 
gaivalais. kad lengviau galėtų atsispirti kryžiuočiams, 
pradėjo varyti imperialistinę politiką. Aplinkybės jiems 
pasitaikė patogios. Gudai ir rusai, iš rytų ir pietų to- 
torių spaudžiami, silpnai tegalėjo spirtis lietuviams. Jau 
Mindaugui pavyko nukariauti dideli gudų ir rusų 
kraštų plotai. Mindaugui mirus gudai ir rusai sukilo 
prieš Lietuvą, o kilus dar savitarpio vaidams tarp at- 
skirų lietuvių kunigaikščių, pasinaudojo tuo kryžiuo- 
čiai ir užpuolė Lietuvą. Valstybė vėl subirėjo. 

Keturiolikto šimtmečio pradžioj Gediminui vėl 
pavyko suvienyti lietuvių šalis ir nukariauti dar dide- 
sni gudų ir rusų kraštų plotai, negu tai buvo padaręs 
Mindaugas. Prijungti gudų, ir rusų kraštai buvo jau 
daug didesni už pačią etnografinę Lietuvą. Gudų kul- 
tūra buvo aukštesnė, gudai turėjo jau savo raštiją. 
Misų kunigaikščiai ir bajorai pateko gudų kultūros 
įtakon, nebebrangino savo - kalbos ir nesirūpino 
sukurti savo raštijos. 


Gudų kultūros įtaka buvo pasivinė Ji nors tę- 
sėsi ligi Liublino unijai, tačiau neįstengė visai ištau- 
kinti aukštesniųjų sluogsnių, jie buvo priėmę tik lytis, 
e turiniu dar buvo lietuviai, turėjo nemažai dar Lie- 
tuvos valstybinio patriotizmo. 

Visų mūsų istorinių laikų kunigaikščių išimtį 
daro Keistutis. Nors jis buvo stabmeldis, užimtas nuo- 
latiniais karais su kryžiuočiais, krikščioniškos kultū- 
ros įkūrimu negalėjo ir neturėjo laiko rūpintis, tačiau 
visų kronikininkų liudymu, net jo priešų vokiečių kry- 
žiuočių buvo tai žmogus teisingas, doras, karštai mv- 
lis savo tautą ir darbo žmones, — tikras savo tautos 
vadas. Jo žmona tikra lietuvaitė Birutė buvo visos 
tautos mylima ir gerbiama lyg kokia dievaitė. Ji ligi 
šiai dienai yra gyva mūsų liaudies dainose ir padavi- 
muose. Keistutis nepateko svetimųjų įrakon. Jis bran- 
gino ir mylėjo savo kalbą, vien lietuviškai kalbėjo, 
nors mokėjo vokiečių ir lotinų kalbas. Jam nerūpėjo 
įokie svetimų kra:tų kariavimai. Jis valdė be- 
veik vien tik etnografinę Lietuvą ir narsiai gynė ją 
nuo vokiečių kryžiuočių. Visus Gedimino nukariautus 
gudų kraštus valdė įo brolis Algirdas, su kuriuo 
Keistutis gyveno didžiausiame sutikime ir broliškoj 
meilėj, reikalui esant viens kiiam pagelbėdami, bet vi- 
sai viens nuo kito nepriklausomai. Buvo tai lyg kokia 
Lietuvos ir Gudijos pirminė federacija. Baudžiavos 
Keistučio laikais dar nebuvo vergai buvo tik karo 
belaisviai. Visa žemė, jos turtai ir žmonės priklausė 
kunigaikščiui, bet palyginamai žmonės buvo laisvi, 
žemės ir turtų visiems buvo gana. Bajorų nors jau ir 
buvo, bet jie buvo dar tik didžiojo kunigaikščio val- 
dininkai, mažai teturėjo įtakos ir galybės. Visą tautą 
jungė tuomet kunigaikščio valia, stabmeldiška tikybi- 
nė ideja ir gynimosi nuo priešų reikalas. Buvo stfi- 
prus tautinis instinktas bet nebuvo tautinės idejos. 
Tauta nebuvo kultūringa, bet ji buvo gyva, sveika, 
gabi ir laisva. 

Nuo Keistučio mirties, kurį 1382 metais Kre- 
vos pilyje nužudė Jogailos pasiųsti budeliai, prasidė- 
jo mūsų tautos tragedija. 

Jau 1385 metais Jogaila, išeidamas užkuriomis 
ant lenkų karalaitės Jadvygos dovanojo Lenkijai kai- 
po kraitį visą Lietuvą su gudų ir rusų kraštais. J/Jur- 

gdamas Lietuvą su Lenkija jis ne tik pažadėjo apkri- 
kštyti visą Lietuvą. už ką, žinoma, istorija fo nepeikia, 
bet pažadėjo priimti visą lenkų kultūrą, jų papročius, 
kalbą, tradicijas ir visas valstybės tvarkymo lytis. | 

Tačiau Jogailos pažadėjimai pilno Lietuvos įjun- 
gimo Lenkijon negreit dar įvyko gyveniman. 

Ligi Liublino unijos (1569 m.) Lietuva nors buvo 
Lenkijos suverenitete, tačiau turėjo gana plačią auto- 
nomiją. Jogailos norams pasipriešino kunigaikštis 
Vytautas ir aukštesnioji Lietuvos bajorija. Vytautui 
su kryžiuočių pagalba teko vesti gana ilgą kova su 
Jogailos paskirtu jo vietininku Vilniuje Skirgaila ir 
kitais mažaisiais kunigaikščiais, kol jis įsigalėjo Lietu- 
voj ir tapo Jogailos pripažintu dižiuoju Lietuvos ku- 
nigaikščiu. Lenkijos karalius buvo kartu aukščiau- 
siuoju Lietuvos kunigaikščiu 

Vytautas greit sutvarkė priešų nuteriotą šalį. 
Savo galinga valia ir energija privertė savęs klausyti 
gudų ir rusų kunigaikščius, prijungė dar daugiau gudų, 
rusų ir ukrainų kraštų. Jo laikais Lietuva, nors de 
jure nuo Lenkijos priklausoma, buvo viena didžiausių 
Europos valstybių nuo Baltikių ligi Juodųjų jūrių. Kiek | 
vėliau Vytautas su lenkų pagalba smarkiai sumušė 
kryžiuočius ties Žalgiriu. Jo galybė tuomet pasiekė 
apogėjaus. Jis buvo garsiausias valstybinis žmogus 
Europoje. 

Už tai visa Vytautas labai yra garbinamas visų 
mūsų istorikų ir rašytojų. Kaikuriuose istorijos vado- 
vėliuose, kaip štai kun. Aleknos, Vytautas vadinamas 
tautos idealu. Visi He garbintojai lyg užmiršta, kad 
Vyiautui mirus Lietuva labai greit neteko savo galy- 
bės. Lietuvos vardas Vytauto taip aukštai ir plačiai 
iškellas greit buvo Europos visai užmirštas Kodel 
taip atsitiko? Atsitiko todel kad aukštoji Vytauto 
politika nebuvo tautinė politika. Vytautas ne tik ne: 
turėjo tautinės idejos, nes jos nieks tais laikais netu- 
rėjo, bet mažai teturėjo tautinio jausmo ir instinkto. 

Istorikų bent kiek kritingiau žiūri į Vytauto dar- 
buotę tiktai Šliūpas savo „Lietuvių tautoj“, bet ir jis. 
už visas Vytauto paklaidas kaltina Jogeilą, o Vytautą 
kelia į padanges Prof. A. Voldemaras savo veikale, 
rusų kalba rašytame: „Tautinė kova Didžiojoj Lie- 
tuvos Kunigaikštijoj XV ir XVI amžiuose“ matyt ga- 
na skeptingai žiūri į Vytauto tautinę politiką, bet to 
klausimo nenagrinėja, esąs jis labai platus, primena, 
kad tas klausimas, . tik visai ne moksliniais motivais, 
buvęs iškeltas periodinėje spaudoje. Man neteko su- 
rasti “ir skaityti tų straipsnių. Nemanau, kad tas klau- 
simas būtų taip jau labai platus. Vytauto darbai pla- 
čiai yra aprašyti ir kiekvienam įsigilinus į įo politiką, 
ne taip sunku padaryt aukščiau minėtų išvadų 

Pažymėsiu keletą svarbesniųjų charakteringų 
nuotykių Vytauto darbuotėje. 1398 metais, lenkams 
pareikalavu- iš Vytauto mokėti įiems duoklę už Gu- 
diją, Vytauto santykiai su Lenkija tapo įtempti. Vy- 
tautas be Jog ilos žinios susitarė su kryžiuočiais, ati- 
davė jiems visus Zemaičius ligi Nevėžio upės, išside- 
rėjęs vien tik, kaip rašo Daukantas ir Narbutas, kad 
jis turi teisę medžioti Zemaičiuose iki savo gyvos 
galvos. Kaikurie istorikai rašo, kad Vytautas tą su- 
tarįį padaręs norėdamas pradėti karą su Lenkija ir 
“ visai nuo įos atsiskiri. Tie tvirtinimai visai'nearatin- 
ka tolimesniems tų metų atsitikimams, kaip jie yra 
aprašyti visose kronikose. Jogaila, matyt bijodamas 
užkabinti Vytautą, nekreipė jokios domės į tą Sutartį 
ir nepareikalavo iš Vytauto jokio pasiteisinimo. Tais 
pačiais metais Vytautas pradėjo ruoštis karan su 
totoriais.  Pagalbon kvietėsi lenkus, rusus ir kryžiuo- 
čius, kurie, kaip rašo Daukantas, gavę Žemaičius bu- 
vo jam pažadėję ne tik būti ramūs užpakalyje, bet 
dar duoti 500 šarvuotų vyrų į talką. Koks buvo to 
karo tikslas? Geriausią atsakymą į tai randame vai- 
zdingame Daukanto to karo aprašyme (Il t. pusl. 218). 
Totoriai karo nenorėję ir siuntę pasiuntinius pas Vy- 
tautą paklausti, ko jis norįs, nes jie jam nieko pikta. 

mėsą padarę, jo valstybės rubežių nėsą peržengę. 
į tai Vytautas jiems atsakęs: „Aukščiausias teikia man 
viešpatavimą visam pasauly. Timur (totorių chanas) 
turi būti mano sūnum ir tarnu arba vergu“. Be to dar 
pareikalavęs, kad totorių pinigai būtų mušami su jo, 
Vytauto, paveikslu Jokio pavojaus iš totorių Lietuvai 
uebuvo, jeigu jis būtų buvęs, tai būtų ir pasirodęs, 
nes kaip žinome, Vytautas to karo nelaimėjo, smar- 
kiai buvo sumuštas prie Vorkslos upės, žuvo beveik 
visa jo kariuomenė. Iš kitų istorikų sužinome, kad 
svarbiausias to karo tikslas buvęs, — sumušus toto- 
rius paveldėti visą Rusiją su Maskva. 

Dėliai tokio impenalistinio tikslo Vytautas buvo 
atidavęs pusę savo tautos didžiausiems savo priešams. 
Žemaičiai labai pasipiktinę Vytauto pasielgimu patys 
vieni per 12 metų kariavo su kryžiuočiais. Kryžiuo- 
čiai negalėdami įveikti žemaičių prašė Vytauto pa- 
galbos, primindami jam, kad jis yra pasižadėjęs nu- 
malšinti žemaičius, jeigu jie nebus ramūs. Stryjkowskis 
savo kronikoje (Il t. pusl. 121) rašo: „1405 metais, 
kilus kivirčams su kryžiuočiais, Vytautas padarė su 
jais ties Kaunu jau antrą sutartį, kuria vėl atidavė 
amžinai Žemaičius; kai žema:čiai sukilo nenorėdami 
vokiečiams tarnauti, jis pats juos su kardu įvarė vo- 
kiečių įungan“. Tik po ketverių metų nuo to įvykio, 
kai kilo lietuvių ir lenkų kivirčai su kryžiuočiais ir lie- 
tuviai ir lenkai pradėjo ruoštis karan, Vytautas atvirai 
pradėjo gelbėti žemaičiams. Po mūšio ties Žalgiriu 
žemaičiai buvo atvaduoti. Tokia yra istorinė tikrenybė, 
kuri ne rodo Vytauto savo tautos meilės. 

Po mūšio ties Žalgiriu Vytauto galybė vėl susti- 
prėjo. Lenkai pradėjo bijoti, kad trokštąs garbės Vy- 
tautas nesugalvotų visai nuo jų atsiskirti, tuo labiau 
kad Lietuvos didikai bijodami nustoti įtakos savo ša- 
ly (o jie jau buvo gavę žemės nuosavybėn ir daug 
privilegijų iš Vytauto), skersai žiūrėjo į uniją su Len- 
kija. Jogaila 1413 m kviečia susivažiavimą į Gardelio 
miestą. Atvyko Jogaila, lenkų ir lietuvių didikai. Čia 

buvo surašyta ir visų dalyvavusiųjų pasirašyta va- 
dinamoji Gardelio (arba Gorodlio) unija. Lietuvių ra- 
šytojai (kaip A. Kurietis „Politiškoji Lietuvos Unija“) 
vadina tą uniją Vytauto laimėjimu. Vytautas anksčiau 
įau tris kartus (Krevoj 1385 m., Ostrove 1392 m. ir 
Vilniuje 1401 metais) buvo davęs pasižadėjimą Jogai- 
lai būti tik jo vasalu. Vilniaus unijoj (1401 m.) aiškiai 
buvo pasakyta, kad po Vytauto mirties Lietuva nebe- 
turės net savo didžiojo kunigaikščio ir taps vi- 
sai įjungta Lenkijon. Lietuvos didikams reikalaujant 
Gardelio unijoj tiek tik buvo laimėta, kad lenkai tu- 
rėjo Sutikti, jog ir po Vytauto mirties Lietuva turės 
savo didįjį kunigaikštį, kurį su Lietuvos didikų žinia 
ir sut kimu paskirs jai Lenkijos karalius, o Jogailai 
“ mirus Lenkijos karalius bus renkamas dalyvaujant ir 
Lietuvos didikams. 

Tiek tai buvo laimėta, bet daug daugiau pralai- 
mėta. Gardely 47 Lietuvos didikai R.-katalikų tikėji- 
mo buvo sulyginti teisėmis su lenkų didikais ir gavo 
Lenkijos bajorų herbus. Tie herbai buvo tai ta meš- 
kerė, kuria lenkai pagavo mūsų didikus ir privertė 
juos sutikti su tokia unija. Tai nebuvo unija lygios 
valstybės su lygia. Lietuva savo suvereniteto Gardelio 
unijoj ne tik neatgavo, bet jį teisės žvilgsniu dar 
labiau sumažino, nes Lietuvos įjungimas Lenkijon bu- 
vo abiejų pusių didikų patvirtintas Apie tai aiškiai 
liudyja tos unijos aktai, kuriuos galima matyt Diugosz'o 
ir kitose kronikose atspauzdintus iš originalo lotinų 
kalba. Galima juos rasti lotinų ir lenkų kalbomis, kad 
ir knygoj Zerbilžo-Labuūski'o: „Unja Litwy z Polską“. 
Svarbiausias aktas su Lenkijos karaliaus Jogailos ir 
didžiojo Lietuvos kunigaikščio Vytauto lenkų kroni- 
kose pavadintas „Incorporatio terrarum Lituaniae reg- 
no Poloniae“ Pavadinimas pilnai atatinka turiniui. 
Dokumente kartojama po keletą kartų, kad Lietuva 
įjungiama Lenkijon (Appropriavimus, incorporavimus, 
conjunximus, univimus tr t.t (Dtugosz'o kronika). Lie- 
tuvos ir Lenkijos didikų aktai parašyti yra skyrium; 

abudu tuodu aktu tvirtina kunigaikščio ir karaliaus 
sutartį. Anksčiau darytose unijose to nebuvo ir todel, 
kaip aukščiau pasakyta, Gardelio unija teisės žvilgsniu 
dar labiau sumažino Lietuvos suverenitetą. 

Gardelyję buvo nutarta, kad visos Lietuvos įstai- 
gos turi tvarkytis lenkų pavyzdžiais ir lytimis; net pa- 
vadinimai turi būti tie patys — vaivados, kaštelionai, 
storastos ir t. tt Aukštesnes vietas gali užimti tiktai 
vietos žmonės, bet jie būtinai turi būti Rymo katalikų 
tikėjimo, 

Apie tai, kokios buvo tos unijos pasekmės, ge- 
rai yra pasakyta didelio Vytauto garbintojo Kraszew- 
skio knygoje „Wilno“. Jis rašo (I t. pusl. 107): „Taigi 
Gardelio unijoj Lenkija ne tik pris jungė Lietuvą, bet 
nuo to laiko nuolatine savo įtaka visa savo jai pri- > 
metė: administracijos tvarką, papročius, kalbą.  Lietu- 
voje išnyko tautinės bajorų tradicijos, jie pradėjo pa- 
mėgdžioti lenkų bajorus. Pačiame Vilniuje yra tūkstan- 
čiai pavyzdžių, kaip tame mieste visos įstaigos turėjo 
tvarkytis Krokuvos reikalavimais. Vilnius nebeturėjo 
teisės nieko savo turėti. Net Viiniaus katedros patro 
nas buvo paskirtas tas pats, kaip ir Krokuvos (šven- 
tasis Ltanislovas)“. Žinoma ne visa, kas Kraszewskio pa- 
sakyta, įvyko tuojau po Gardelio unijos. Bet be abejo: 
nės ta unija, kaip teisingai pastebėjo M. Liubavskis 
(Lietuvos. istorija ligi Liublino unijos), buvo vėliau tas 
juridinis pagrindas lenkų reikalavimams, kuris palan- 
kitoms aplinkybėms susidėjus, visai panaikino ir šešėlį 
Lietuvos nepriklausomybės. 

„ Apie tai, kaip galėjo tuomet galingas Vytautas 
sutikti pasirašyti tokią labai žeminančią Lietuvą su- 
tartį, Istorija mums nieko nepaaiškina. Niekur nieko 
nėra pasakyta, ar Vytautas bent kiek priešinosi tokiai 
sutarčiai. Jei Vytautas būtų buvęs geras krikščionis, 
reikėtų manyti, kad jis vadovavos krikščionybės ideja, 
visai ignoruodamas tautos reikalus. 

Savo audringame gyvenime Vytautas turėjo labai 
daug nuodėmių, Ne vieną jau sutartį jis buvo sulaužęs, 

daugybę pasižadėjimų neišpildęs. Taip pat matyt žiūrėjo 
jisirį Gardelio uniją, kaip į kokią komediją. Tegul sau 
Jogaila džiaugiasi savo suverenitetu, vis tiek jis jo 
neklausys, vis tiek tas menkas suverenas ir toliau jo 
bijos. Galėjo taip manyti Vytautas, bet tai kaip tik 
rodytų, kad jis vadovavos savo asmens reikalu, visai 
negalvodamas apie tautos ateitį. 7ų laikų politinės 
aplinkybės galėjo neleisti jam nutraukti ryšių su Len- 
kija. bet jeigu jis būtų galvojęs apie ateitį. būdamas 
galingas, būtų galėjęs padaryti uniją federativinę, Lygios 
valstybės su Lygia. Gardelio unijos aktas yra labai 
svarbus dokumentas. Vytautas pridėdamas prie jo savo 
antspaudą, padėjo pagrindą Liublino unijai. 

Vytautas svajojo apie karaliaus vainiką. Savo 
viešpatavimo pabaigoje darė žymių pastangų tam su- 
manymui įvykinti. Lietuviai istorikai aiškina, kad Vy- 
tautas apsivainikavęs būtų nutraukęs ryšius su Lenkija. 
Kraszewski's ir kiti aiškina tai Vytauto savimeile. Anta- 
nas Prochaska, parašęs tuo klausimu didelę knygą 
(„Ostatnie lata Mitolda“), daro išvadų, kad Vytautas 
buvęs tik įpainiotas į vokiečių intrigas, o ištikrųjų jis 
buvęs. labai ištikimas Lenkijai, Šventai laikęsis unijos. 
Visai mėra svarbu, kaip ištikrųjų buvo su tuo kara- 
liaus vainiku. Priimant domėn Gardelio uniją ir tą 
aplinkybę. kad Vytautas neturėjo įpėdinio, vainikavi- 
mas nebūtų nieko pakeitęs mūsų tautos istorijos bėgyje. 


Vytautas, kaip žinome, prikvietė į Lietuvą dau- 
gybę totorių, žydų, lenkų ir vokiečių. Visiems jiems 
ypač žydams davė didelių privilegijų. Tie žmonės daug 
prisidėjo prie Lietuvos prekybos ir pramonės išsiplė- 
tojimo, bet kartu su tuo ir prie mūsų miestų ištau- 
tėjimo. | 

Musų liaudis Vytauto laikais ne tik negavo jokių 
privilegijų, bet jos padėtis labai žymiai pablogėjo iš- 
dalinus žemę didikams. Valstiečių savininkais jau buvo 
aukštesnieji bajorai. Žmonių laisvė jau buvo susiau- 
rinta, prasidėjo išnaudojimas, be to valstiečiai labai 

kentėjo nuo nuolatinių karų ir kryžiuočių šeiminin- 
kavimo. 

Apie tai, koks buvo Vytauto išsilavinimas ir pa- 
žiūros, randame bent kiek žinių pas T. Narbutą (VI 
tom., 557 pusl.). Vytautas mokėjęs kalbėti lietuviškai, 
gudiškai, vokiškai ir lotiniškai Savo gimtai kalbai 
duodav ęs pirmenybę, dažnai ją vartojęs kasdieniniame 
gyvenime. Mokėjęs rašyti vokiškai ir gudiškai. Norė- 
Jjęs įkurti raštiją lietuvių kalba, bet nuo tokio žingsnio 
jį atkalbėję vokiečiai kryžiuočiai, aiškindami, kad lie- 
tuvių kalba, kaipo stambeldžių netinkanti raštui. Nar 
butas nenori, matyt, sakyti, kad nuo tokio žingsnio 
Vytautą atkalbėjo ne tik vokiečiai, bet gudai ir lenkai. 

Tautinių žvilgsniu Vytautas buvo gudų ir rusų 
įtakoj. Visos trys Vytauto žmonos buvo rusės. Tiky- 
biniu ir kultūros žvilgsniu buvo lenkų ir vokiečių įta- 
koj. Kaipo Keistučio ir Birutės sūnus nebuvo visai iš- 
tautėjęs, turėjo gerų norų, turėjo bent kiek tautinės 
dvasios, turėjo didelės, plačios nuo jūrių ligi jūrių 
Lietuvos valstybės ideją. Jo savimeilė buvo begalo di- 
delė. Troško garbės, galybės, norėjo biti visos rytų ir 
pietų Europos valdovas. Nedaug trūko jo norų įvyki- 
mui. Buvo talentingas, galingas karžygis. Buvo tai 
mūsų tautos Napoleonas. Galima stebėtis Napoleonu, 
kaipo genialiu žmogum, bet blogai daro tie, kurie gar- 
bina Napoleoną, kaipo prancūzų tautos ir žmonijos 
geradarį. Taip pat ir su Vytautu. Gabi yra tauta ir 
lygi visoms Europos tautoms, kuri pagimdė tokį vyrą, 
kaip Vytautas. Kaipo toks lietuvių kilmės žmogus jis 
yra įdomus. Bet garbinti Vytautą. kaipo tautinį ide- 
alą nėra jokio pagrindo, toks garbinimas yra ken- 
ksmingas, nes kelia tautoj šovinizmą. Laisva ir demo- 
kratinga tauta dabar negali sekti Vytauto pavy- 
zdžiais. 

Daugelis mūsų ir lenkų rašytojų tvirtina, kad 
jeigu nebūtų buvę Vytauto ir unijos su Lenkija, VO“ 
kiečiai būtų paveldėję visą Lietuvą, ir tauta būtų Žu- 
vusi. Tokiems tvirtinimams nėra jokio rimto pagrindo. 

Jeigu vokiečiai ir būtų paveldėję visą Lietuvąs Ž. 
nereiškia, kad lietuviai būtų žuvę. Neištautėkajos 
viai ir Prūsų lietuviai išbuvę kelius šimtmečių“ 
kiečių įjungė. p 
Sulig visų kronikininkų žinių Vytautas mirdamas 
1430 metais atidavė Lietuvą Lenkijos karaliui, kaipo 
savo suverenui. Tai yra simbolingas Vytauto darbuo- 
tės ir gyvenimo galas. Vytauto asmenyje apsireiškė 
visos mūsų valdomosios diduomenės tragedija. Pate- 
kusi gudų ir rusų įtakon, turėjo dar dideliosios Lie- 
tuvos valstybinę ideją; vėliau patekusi lenkų įtakon, 
lyg ir tautinės sąžinės verčiama, mėgino iš jos išsi- 
vaduoti, bet greit liovėsi. Per unijas materialiniai ir in- 
telektualiniai sustiprino lenkų tautą, išsižadėjo savo 
tautinių idealų, žuvo lietuvių tautai, atiduodama visą 
savo sielą lenkams. Jos tautinė siela buvo dar lyg ir 
atgimusi XIX amžiaus pradžioj Mickevičiaus asmenyje. 
Tas genijus savo dvasia taip daug prisidėjęs prie lenkų 
tautos išaukštinimo, negalėjo išsižadėti savo tėvynės 
"Lietuvos. „Lietuva tėvyne mano, myliu tave, kaip svei- 
katą“ buvo jo prakilnus jausmas, visai mažai tačiau 
teturėjes įtakos lietuvių tautiniam susipratimui. 

- Kai kurie rašytojai (St. Šalkauskis „Pirmosios 
atžalos ) palygina ne Vytautą su Mickevičium, bet Jo- 
gailą su Mickevičium. Kaip Jogaila suteikęs materia- 
linę paramą lenkų galybei taip Mickevičius vėliau pa- 
dėjęs lenkams pakelti jų dvasinę kultūrą. Toks paly- 
ginimas suteikia perdaug garbės Jogailai. Ką yra pa- 
daręs Jogaila, į tai mažai tereikia kreipti domės. Tai 
buvo žmogus silpnas, kitų žmonių valios vedamas, 
kaipo „ant tokio, jokios atsakomybės užkrauti negalima. 

Žmonijos istorijoj randame genialių asmenų, ku- 
rie numato ateitį, kurie padeda tvirtus pagrindus sa- 
vo tautos ateičiai, kurie nurodo savo visuomenei idea- 
lų. Prie tokių genijų negalima priskirti Vytauto. Jis 
nors ir talentingas žmogus, bet nepasikėlė aukščiau 
savo laiko, tautos ateities nenumatė, įokių tikrų idea- 
lų savo tautai nenurodė. 


Plungės rajono savivaldybės 

Iš kunigaikščių viešpatavusių po Vytauto mir- 
ties ligi Liublino unijai, tautiniu žvilgsniu, kreipia į 
save domę tiktai Vytauto brolis Zigmantas. Kiti visi, 
nors ir turėjo bent kiek Lietuvos valstybinio patrio- 
tizmo, bet buvo visai ištautėję. Zigmantas, kaipo Kei- 
stučio sūnus, turėjo tautinį instinktą, bet būdamas 
silpnas doros ir proto žvilgsniu, nieko ypatinga ne- 
galėjo padaryti. Buvo jis prielankus liaudžiai, už ką, 
kaip spėja istorikai, buvo lietuvių bajorų nužudytas. 

Lietuvos didikų separatizmas, prasidėjęs Vytauto 
laikais, augo ir plėtojosi. Nors jie ir buvo sulyginti 
teisėmis su lenkų didikais, bet visai susijungus su Len- 
kija bijojo nustosią savo įtakos, nes tuomet ir ma- 
žesnieji bajorai gautų lygias teises ir pradėtų dalyvauti 
seimuose, kaip tai jau buvo Lenkijoj. Tos aplinkybės 
„ pagimdė įų vadinamąjį patriotizmą. Tas patriotizmas 
jiems nė kiek nesutrukdė XV šimtmetyje įvesti bau- 
džiavą ir visai pavergti mūsų liaudį. 

Tų didikų tarpe buvo be abejojimo vienas kitas, 
kurių patriotizmas turėjo ir idejinio pobūdžio. Tokiuo 
patriotu reikia skaityti Vilniaus vyskupą Motiejų, gy- 
venusį XV šimtmetyje (1421 — 1453). Sulig prot. A. 
* Voldemaro aukščiau minėto veikalo, jis buvęs tikras 
lietuvis, reikalavęs iš kunigų lietuvių kalbos mokėjimo, 
nenorėjęs šventinti į kunigus klerikų, nemokančių lie- 
tuviškai. Pasižymėjęs savo politiniu veikimu seimuose. 
Buvęs unijos priešas Parčevos Seime reikalavęs pa- 
šalinti iš Gardelio unijos teksto žodžius „incorpora- 
mus, invisceramnus“, išrodinėdamas, kad Lietuvos di- 
dikai sutikę palikti tuos žodžius unijos akte tiktai 
kiepiant didžiajam kunigaikščiui Vytautui, ir gerai ne: 
supratę to akto turinio, 

Lietuvos didikai du kart buvo mėginę visai be- 
veik nutraukti ryšius su Lenkija. 1440 metais visai len 
kų nesiklausdami išsirinko didžiuoju Lietuvos kuni- 
gaikščiu Jogailos sūnų Kazimierą, taip pat vėliau, 
1492 metais, be lenkų sutikimo išsirinko Aleksandrą. 
Lenkai priversti buvo su tuo sutikti. Lietuvos didikai 


norėdami panaikinti uniją buvo labai susirūpinę klau- 
simu, kas daryti su gautais Gardelyje lenkų herbais. 
Jiems mat gėda buvo prisipažinti, kad jie yra kilę iš 
paprastų lietuvių stabmeldžių. Atsirado rašytojų, ku- 
rie, pataikaudami mūsų didikams, išrišo tą sunkų už- 
davinį. Kadangi lietuvių kalba panaši yra į lotinų kal- 
bą, tai aišku kad lietuviai būsią kilę iš romėnų. Bet 
kokiuo būdu lietuviai atsidūrė dabar gyvenamose vie- 
tose? Sugalvota buvo pasaka, kad kaž koks Romos cie- 
soriaus Nerono giminaitis Libinas, vėliau pavadintas 
Palemonu, kilus kivirčams Romoje, pabėgęs su savo 
šalininkais ir atsidūręs Baltikių įūrių pakrantėse. To- 
kiuo būdu buvo įrodyta, kad Lietuvos bajorai yra 
Romos aristokratų ainiai. Ta pasaka, tik labiau išvy- 
styta, yra kartojama Dtugosz'o, Stryjkowski'o kronikose 
ir net Narbuto istorijoj. Mūsų didikų savimeilė buvo 
patenkinta. Jų patriotizmui padėtas buvo tvirtesnis pa- 
grindas. Bet ir tas sustiprintas patriotizmas neprivedė 
prie unijas panaikinimo, jis tik davė vėliau žymią pa- 
spirtį lotinų kalbos idealizavimui; dokumentai ir met- 
raščiai pradėta buvo rašyti lotinų kalba. Ta dvasinė 
srovė humanizmu vadinama dėliai kitų priežasčių buvo 
tuomet išsiplatinusi visoj vakarų Europoj. 

Dar prieš tai ir greta su tuo XV ir XVI šimt 
metyje buvo išsivysčiusi lietuvių raštija gudų kalba. 
Buvo prirašyta gana daug metraščių, panegirikų, kro- 
nikų. Buvo parašytas Lietuvos Statutas. Visi tie raštai 
plačiai yra aprašyti J. Jokūbausko knygoje, verstoje 
iš lenkų kalbos „Tautiniai santykiai Lietuvoj ligi Liu- 
blino Unijos“. Visi tie raštai, ypač Lietuvos Statutas, 
turi didelę istorinę vertę. Juos yra rašę lietuviai ir gu- 
dai. Tuose raštuose matyt, kad gudai turėjo Lietuvos 
valstybinę ideją ir kad lietuvių etninis gaivalas buvo 
labai stiprus, nors jis ir neturėjo savo raštijos, tačiau 
politikos ir vėliau kultūros srityje buvo viešpatau- 
jantis. 

Jokūbauskas aprašęs tuos raštus padarė keletą 
išvadų. Ne visos jo išvados yra teisingos. Visai klai- 


dinga yra išvada, kad lietuvių visuomenė XV ir XVI 
šimtmetyje augo ir stiprėjo tautiniame susipratime 
(44 pusl.), kad tautinė sąmonė tuomet buvo stipri ir 
išsiplėtojusi. Tie tvirtinimai visai prieštarauja istorijos 
įvykiams. Jeigu ta visuomenė, tai yra bajorų Saujelė, 
nes apie liaudį autorius visai nekalba, taip jau buvo 
tautiniai susipratusi, tai ji nors maža, bet galinga ne- 
būtų prileidusi prie Liublino unijos ir vėliau visai su- 
lenkėjusi. 

Liublino unijoj (1569 m.) buvo visi Lietuvos ba- 
jorai sulyginti teisėmis su lenkų bajorais Tai buvo 
svarbiausioji „priežastis lenkų laimėjimui. Lietuvai pa 
liktą buvo tik labai siaura autonomija, buvo bendras. 
karalius, bendras seimas ir senatas. Sulig Liublino 
unijos akto prasmės, ypač | punkto: ne tik dvi val- 
stybi susiliejo į vieną monarchinę respubliką, bet ir dvi 
tauti susiliejo į vieną bendrą lenkų tautą. Žinoma, žo- 
džiu „tauta“ vadino tuomet tik bajorų luomą. Mūsų 
didikų atstovas Chodkevičius ir Radvila, savo luomo 
reikalus gindami, priešinosi Liublino unijai, bet labai 
greit nusileido. Taip pat labai greit po tos unijos iš- 
nyko mūsų didikų patriotizmas. Gudų kultūros įtaka 
buvo pašalinta, laimėjo lenkų kultūra, visa mūsų ba- 
jorija, išskyrus žymią žemaičių bajorų dalį, visai su- 
lenkėjo. Mūsų didikai ir bajorai, bebendradarbiaudami 
du šim'mečiu su lenkų bajorais, privedė savo bendrą 
valstybę prie katastrotos: ji buvo svetimųjų padalinta 
ir pavergta. 

Toks buvo mūsų valdovų ir didikų politikos Ti- 
nalas. Iš to aišku, kokia buvo jų tautinė sąmonė. Zi 
noma, priimant domėn visas tų laikų politines, kul- 
tūrinės, ekonomines ir geografines aplinkybes, nega- 
lima jų labai ir kaltinti, bet taip pat negalima jų ir 
garbinti, negalima jų luominį patriotizmą vadinti tau- 
tinės Sąmonės apsireiškimu. 

Sąmoninga tauta žinoma turi gerbti savo praeitį, 
bet ne viskas iš tos praeities privalo būti gerbiama. 
Rašytojai, išaukštindami kai-kuriuos valdovus ir didi- 


D ka 


kus, visai užmiršta apie liaudį. Jeigu kas reikia gar- 
binti ir gerbti, tai tik mūsų liaudis. Ji mūsų valdovų 
ekonominiai pavergta, į svetimųjų politinį jungą pa- 
Jungta, nenustojo tačiau savo tautinių žymių ir etni- 
nių ypatybių ir, palankioms aplinkybėms susidėjus, 
sugebėjo ne tik išsivaduoti iš ekonominės vergijos. bet 
žr iš svetimųjų politinio jungo. 

4. Tautinės sąmonės žymės XVI-XIX šimt- 
mečių lietuvių literatūroje. Lietuvių tautinė sąmonė 
pradėjo reikštis tiktai antroje XVI amžiaus pusėje, 
Tikybinė reforma Lietuvoje pagimdė raštiją lietuvių 
kalba. Pirmieji toje srityje darbuotojai buvo rūsų 
lietuviai, protestantų kunigai Mažvydis, Vilentas, Bret- 
kūnas, kurie pradėjo leisti protestantų katekizmų, 
psalmių ir maldaknygių lietuvių kalba. Didžiojoj 
Lietuvoj pasižymėjo Abromas Kulvietis, mokytas žmo- 
gus, įsteigęs Vilniuje mokyklą, išvertes į lietuvių kalbą 
psalmės. Nors reformacijos veikėjai be tų tikybinio 
turinio knygų XVI šimtmetyję nieko daugiau neparašė, 
bet ir tas jų darbas turėjo labai didelės reikšmės |:ę- 
tuvių tautinės sąmonės pakėlimui. Katalikų kunigai 
buvo lenkai arba sulenkėję lietuviai. Jiems ne tiek 
rūpėjo platinti krikščionybė, kiek platinti lenkybė ir 
laikyti liaudis paklusnume didikarns. Krikščionybė la- 
bai negiliai tebuvo įleidusi šaknis, liaudis tebebuvo pu- 
siau stabmeldiška. Kilus reformacijai sujudo katalikų 
dvasinė vyresnybė ir apšviestesnieji kunigai, Zemaičių 
vyskupas Merkelis Giedraitis (vysk. 1577 —1609) pasi- 
sižymėjo kaipo žymus - patriotas. Jis turėjo gerą 
pagalbininką ir bendradarbį'— kanauninką Mikalojų 
Daukšą. Daukša parašė labai įdomią tautiniu žvilgsniu 
prakalbą jo išverstai kun. Jokūbo Vuikos Postillai. 
Toj prakalboj beveik visai moksliškai yra išdėstyti tau- 
tos pagrindai. Kiekviena tauta turinti savo kalbą, pa- 
pročius ir savo gimtą kraštą. Sulig Dievo ir gam- 
tos įstatymų kiekviena tauta turinti gerbti ir vartoti 
savo prigimtą kalbą. Tokie yra tos prakalbos dėsniai. 
Ta Postilla ir prakalba yra labai svarbus dokumentas 

mūsų raštijos istorijoj. Postilla buvo atspausdinta 1599 
metais Vilniuje įezuitų ordeno akademijos spaustuvėje. 
Pati Postilla — tai yra evangelijos visų metų šven- 
tėms. parašyta lietuvių kalba gotinėmis raidėmis. Pra- 
kalba parašyta Jenkų kalba. Autorius matyt tikėjosi 
paveikti tiktai į kunigus ir bajorus, norėdamas pri- 
traukti juos į tautinį darbą. Demokratybės ideja auto- 
riui nebuvo suprantama, Tautos vadai turi būti kunigai 
ir bejorai, Oo liaudžiai reikia duoti tikybinis dvasinis 
penas gimta kalba. Atsižvelgiant į laiką, negalima 
reikalauti iš tų veikėjų kitokių pažiūrų. Jų ir ta p jau 
buvo padarytas didelis žingsnis pirmyn. Nors Daukšos 
karšta prakalba mažai teturėjo pasekėjų, nes tik kele- 
tas kunigų (Sirvydas, Jaknavičius ir kiti), teišgirdo jo 
balsą ir pradėjo darbą tautinėje dirvoj (Sirvydas pa- 
rašė lietuvių gramatiką ir žodyną), tačiau 7a prakalba 
yra tai mūsų politiniai tautinio judėjimo aušros 
žvaigždė apsimiaukusioj tuomet Lietuvos padangėj. 
Vyskupas Giedraitis be to dar rūpinosi Lietuvos isto- 
rijos rašymu. Nesuradęs lietuvio istoriko, pasikvietė 
lenką Stryįkowskį ir įsakė jam rašyti Lietuvos istoriją. 
Stryįkowski's buvo žinoma didelis unijos šalininkas, 
labiau mėgo lenkų istoriją, bet kadangi tikėjo lietu- 
vių tautai esant iš romėnų, garbino mūsų valdovus ir 
didikus, tai ta prasme įo istorija yra parašyta gana 
objektingai. XVII šimtmetyje parašė Lietuvos istoriją 
lotinų kalba įezuitas Albertas Kojelavičius. Be tų isto- 
"rikų darbų XVII šimtmetyje nebuvo nė vieno bent 
kiek svarbesnio tautinio įvykio. 

XVIII ir XIX šimtmečio pirmojoj pusėj, kaip 
žinome, gyveno ir rašė savo veikalus jau vien tik lie- 
tuvių kalba visa talentingų rašytojų plejada. Visi tie 
raštai yra labai įuomūs ir turi labai didelę vertę mūsų 
raštijai, kalbotyrai ir istorijai. Mano uždavinys yra 
pažvelgti į tuos rašytojus tautinės idejos žvilgsniu. 

XVIII šimtmetyje Prūšų Lietuvoje gyveno įžy- 
miausias ligi šiolei mūsų poetas Kristijonas Duone- 
laitis. Prūsų Lietuva daug kuo skyrėsi nuo Didžio- 

sios Lietuvos. Prūsų lietuviai XVI šimtmetyje priėmė 
protestantų tikybą. Prūsų lietuvius valdė vokiečiai. 
XVI šimtmečio pabaigoj buvo ir jie patekę Lietuvos- 
Lenkijos valstybei, tačiau lenkų įtaka buvo čia silpna, 
visa administracija buvo vokiečių rankose. Nuo 1648 
metų Prūsų valstybė tapo visai nepriklausoma su ab- 
soliutine karaliaus valdžia. Baudžiava žinoma buvo 
įvesta, bet buvo nemažai ir laisvųjų ūkininkų. Tokio 
ūkininko sūnus ir buvo Duonelaitis, gimęs 1714 metais. 
Jis ėjo mokslus Karaliaučiaus universitete, pabaigė 
teologijos skyrių, gerai buvo susipažinęs su vokiečių 
ir kitų tautų literatūra. lietuvių kalbos mokėsi lietuvių 
seminarijoje universitete. 

Vokiečiai valdovai buvo daug gudresni už lenkų 
ir rusų valdovus. Jie norėdami laikyti liaudį paklus- 
nume, rūpinosi ne tiktai apie jos materialinę padėtį, 
bet ir apie teikimą liaudžiai pradinio ir tikybinio mokslo 
gimta kalba. Karaliaučiaus ir Halės universitetuose 
buvo įsteigę seminarijas lietuviams mokytojams ir ku- 
nigams gaminti. Universitetų profesoriai pradėjo do- 
mėtis lietuvių kalba ir liaudies kultūra. Ne iš prielan- 
kumo liaudžiai žinoma jie tai darė. Ne valdininkai ir 
ir profesoriai lietuvių dvasios reiškinių buvo priežastis 
Prūsų Lietuvoj, bei mūsų liaudies įdomi ir turininga 
kūryba, kuri reiškėsi ypač dainose ir padavimuose. Ta 
Kūryba atkreipė į save vokiečių ir lietuvių šviesuome- 
nės domę. Nors Duonelaitis lyg ir su paniekinimu 
žiūrėjo į liaudies kūrvbą (M. Biržiška. Duonelaičio 
raštai), bet jis pats ištikrųjų buvo tik labiau talentin- . 
gas ir apšviestas liaudies poetas, kokių liaudyje visuo 
met buvo nemažai, nors jų vardai nėra mums žinomi, 
Duonelaičio kūriniuose, ypač jo „Metuose“ apsireiškė 
visas Prūsų lietuvių liaudies gyvenimas su jo blogo- 
siomis ir gerosiomis pusėmis. Bet Duonelaitis ne tik 
poetas, jis ir kunigas pamokslininkas. Jo pažiūros 
į visuomenę, kaip tai aiškiai matyt įo „Metuose“ ir 
pasakėčiose, labai konservatingos. Jis atjaučia bau- 
džiauninkus, bet nemato jokių priemonių jų būvio pa- 

gerinimui, pataria liaudžiai klausyti ponų ir valdžios, 
o įei jie žmones skriaudžia, tai už tai juos Dievas 
nubaus. Pataria vengti svetimųjų įtakos, bet tie sveti- 
mieji tai visokie atėjūnai, 0 -ne vokiečiai. Aišku, kad 
žmogus su tokiomis pažiūromis negalėjo sukelti jokio 
tautinio judėjimo Prūsų Lietuvoj. Jis ir savo raštų 
: nespausdina, tik negreit po jo mirties jię buvo Rė- 
zos atspausdinti XIX amžiaus pradžioj. Duonelaičio 
raštai tai tik labai įdomūs poezijos kūriniai ir labai 
svarbus Prūsų lietuvių dvasios gyvybės dokumentas 
XVIII šimtmetyje. Ta dvasia tačiau dar labai ilgai 
buvo vokiečių slopinama. Tik sugriuvus vokiečių ga- 
lybei teprasidėjo sąmoningas Mažosios Lietuvos lie- 
tuvių tautinis judėjimas. 

Didžiojoj Lietuvoj pasaulinė lietuvių raštija prasi- 
dėjo vystytis ir plėtotis XVIII amžiaus pabaigoj ir 
XIX amžiaus pradžioj. Ziugus Lenkijos ir Lietuvos 
bendrai valstybei, 1795 metais įvyko trečiasis Lenkijos 
dalinimas. Didžioji Lietuva buvo priskirta Rusijai. 
Lenkijos ir Lietuvos bajorams tapo uždarytas kelias 
į politiką, bet palikta pilna laisvė švietimo srityje. 
Į bažnyčios reikalus rusai taip pat nesikišo. Per baž- 
nyčias lenkai visai atvirai ir laisvai galėjo lenkinti 
lietuvius. Vilniuje buvo įsteigtas lenkų universitetas, 
o visame krašte labai daug pracinių ir vidurinių mo- 
kyklų su lenkų dėstomąja kalba. Lenkybės bangos 
pradeda tvindyt visą Lietuvą. Pavojus mūsų tautai 
tuomet buvo didžiausias. Štai tokiuo momentu pir- 
mieji išeina iš mūsų tautos tvirtovės — Zemaičių — 
"mokslu apsiginklavę vyrai ginti savo tautos nuo pra: 
žuties. Teisybė, jie mokslą įgijo lenkų mokyklose, 
bet čia ir apsireiškė jų dvasios tvirtumas ir būdo 
stiprumas, kad tose mokyklose jie nesulenkėjo. Ze- 
maičiai praeityję kelis amžius bekovodami su kry 
žiuočiais, labai sutvirtino savo būdą, visuomet vengė 
svetimųjų įtakos, labai ilgai priešinosi krikščionybės 
įvedimui 0 priėmę katalikų tikėjimą, ilgai dar gerbė 
savo dievaičius, bet kai virto tikrais krikščionimis, 

labai karštai ir tvirtai prie naujojo tikėjimo prisirišo; 
tokiu pat būdu atkakliai laikėsi savo papročių, tradi- 
cijų, kalbos. 

Zemaičių veikėjų tarpe buvo keletas bajorų 
(Poška, Stanevičia, Ivinskis). Ta aplinkybė mažai ta- 
čiau teturi reikšmės. Zemaičių bajorai mažai skyrėsi 
nuo vadinamųjų karališkųjų laisvyių ūkininkų, iš 
rių kilo Daukantas ir Valančius. Žemaičių bajorgiiO) 
buvo nutolę nuo liaudies, ir bent mažesnieji jų gAcr 
patriarchaliai, nelabai skriaudė ir baudžiauninkų." /4465, 

Pirm negu kalbėti apie baudžiavą ir kitas: 108 ažė 
dynės ypatybes, trumpai priminsiu raštus *) ir rašytojus, 

ne tik žemaičių, bet aukštaičių ir Mažosios Lietuvo? NG 
„Aušros“ gadynei. ų ą 


Žemaičių rašvtojai: ' 

Dionizas Poška (1160—1832) — įžymus poetas, 
parašė daug satirų, epigramų ir kitų įvairių eilėraščių. 
Vertė Eneidę. Svarbiausias jo kūrinys „Žemaičių ir 
Lietuvos mužikas“; jame Poška labai gražiomis eilėmis 
vaizdingai aprašo lietuvių baudžiauninkų vargus, už- 
jaučia juos ir giliai supranta labai svarbią liaudies 
reikšmę visuomeniniame gyvenime. Nors Poška ir 
nespausdino savo raštų, bet jo rankraščius daugelis 
skaitė, ir jie turėjo labai didelės įtakos visai žemai- 
čių šviesuomenei, kėlė jų tarpe tautinę sąmonę. 

Kun. Pranc. Ksaveras Baužas (1146—1823) — 
vertė Lietuvių kalbon Ovidijaus ir Vergilijaus raštus. 
Parašė lenkų kalba: „Lietuvių tautos ir kalbos kilmė“. 
Tame savo veikale jis karštai primena šviesuomenei 
jų pareigas gelbėti savo tautą, atvirai nurodo kalbos 
sunykimo priežastis ir reikalauja, kad šviesuomenė 
griebtųsi priemonių lietuvių kalbai apsaugoti nuo pra- 
žuties, 

Ant. Klementas ir K. Nezabitauskas — rašo ele- 
mentorių ir įvairių. naudingų liaudžiai knygelių. 


*) Sulig svarbesniųjų rašytojų originalų. M. Biržiškos 
ir Miros literatūros istorijų. 


Simanas Stanevičia—šviesus ir talentingas žmo- 
gus, renka ir surašo žemaičių dainas, rašo pasakė- 
čių, gramatiką ir lietuvių kalbos žodyną, parašė že- 
maičių įaunimo himną: „Žemaičių šlovė“, kuriame |a- 
"bai giliai yra išreikšti tautiniai įausmai. 

Silvestras Valiūnas - parašė pagarsėjusią dainą 
apie Birutę, kuri ir po šiai dienai plačiai yra dainuojama. 

XIX amžiaus pradžioj žemaičių vyskupu buvo 
Juozas Giedraitis, žmogus šviesus, skatino rašytojus, 
pats kunigų padedamas išvertė ir išleido „Naująjį 
Įstatymą“. 

Simanas Daukantas (V193—1864) — įžymiau- 
sias tų laikų rašytojas. Jo svarbiausieji kūriniai „Bu- 
das“ ir „Istorije Zemajtiszka“ yra visiems žinomi. Be 
tų svarbių veikalų Daukantas dar parašė elementorių, 
žodyną ir labai daug naudingų liaudžiai knygelių. 

Vyskupas Motiejus Valančius (1801—1885) — 
žymus liaudies švietėjas parašė daug naudingų žmo 
nėms knygelių pasaulinio ir tikybinio turinio. Jo di- 
delis istorinis veikalas „Zemaitiu Wiskupistė“ turės 
visuomet didelės istorinės vertės. Valančius surinko 
labai daug žemaičių patarlių. 

Laurynas Ivinskis — yra žinomas savo naudin- 
gais kalendoriais, kurie labai daug žinių suteikė mūsų 
liaudžiai ir pripratino ją prie knygų, 0 vėliau laikraš- 
čių skaitymo. 

Kun. Jurgis Pabrėža — parašė lietuvių kalba bo- 
taniką. . 

I. Dovydaitis, Jasaitis, Zelavičia — rašė eilių ir 
įvairių apsakymėlių. 

Aukštaičių rašytojai: 

Kun. Antanas Strazdas (V163—1833) — tikras 
liaudies poetas, parašė labai daug plačiai liaudžiai ži- 
nomų dainų ir giesmių. Žymiausioji jo daina „Ei die- 
nos mano klapatų“, kurioje Strazdas labai užtaria 
varguolius ir duoda jiems vilties, kad jų vargai tu 
rės pasibaigti, ateis geresnis rytojus. 

Kun. Ant. Tatarė (1805— 1889) — parašė daug“ 
pasaulinio ir tikybinio turinio knygų. Jo knygose 1a- 
bai daug yra įvairių pamokinimų. Liaudies buvo labai 
mėgiamos ir skaitomos. 

Myk. Akelaitis — parašė elementorių ir labai 
naudingą knygą „Kvestorių“, kur yra labai daug žinių 
iš gamtos mokslų, istorijos, geografijos, etikos. 

Jonas Juškevičius (1815 -1886) — parašė „Mo- 
kintuvė lietuviškos kalbos“ ir „Kalbos lietuviško lie- 
žuvio ir lietuviškas statrašymas arba ortografija“. Jis 
labai garbino lietuvių kalbą ir ragino kitus ją 
garbinti. 

Kun. Antanas Juškevičius (1819—1880) — pa- 
rašė „Lietuviškai lenkiškai rusišką žodyną“, surinko ir 
surašė daugybę dainų. 

Vyskup. Baranauskas (1885—2902) — visiems, 
žinomo įžymiausiojo mūsų poezijos veikalo „Anykščių 
šilelis“ autorius Be to dar parašė „Kelionė Peter- 
burgan“ — 14 giesmių ir „Pasikalbėjimas giesmininko 
su Lietuva“ — tikybinio turinio eiles. 

Mažosios Lietuvos rašytojai: 

Fr. Kuršaitis (1806—1884) — parašė keletą la- 
bai svarbių mokslinių veikalų. „Potyrius lietuvių kal- 
bos mokslui“, lietuvių kalbos gramatiką ir vokiečių 
lietuvių kalbos žodyną. Tie veikalai turi labai didelės 
mokslinės vertės. Be to, Kuršaitis ilgą laiką redagavo 
Prūsų valdžios šelpiamą laikraštį „Keleivį“. Per „Ke- 
leivį“ valdžia varė savo politiką laikyti žmones pa- 
klusnybėje. „Keleivis“, žinoma, negalėjo sukelti tauti- 
nio judėjimo, nebuvo jame ir tautinės Sąmonės reiš- 
kinių, tiek tik buvo naudingas, kad teikė Žinių lietu- 
vių kalba. 

Fr. Kelkis (1801—1877) -- rašė tikybinio turinio 
knygeles, leido pusiau tikybinį laikraštį „Nusidawimai 
apie Ewangelijos praplatinimą tarp žydų ir pagonų“. 

E Sesnakas — leido kalendorius. 

Mokslo srityje, lietuvių kalbotyrai Mažojoj Lie 
tuvoj nemažai yra pasidarbavę vokiečių mokslininkai 

ir suvekietėję lietuviai kaip Nesselmann'as, Gizevius, 
Rėza, A Schleicher'is. Prūsų valdžia rūpinosi laikyti lie- 
tuvių judėjimą savo rankose, nedraudė lietuvių laik- 
raščių ir knygų, leido steigti pradinių mokyklų su lie- 
tuvių dėstomąja kalba. Baudžiava Mažojoj Lietuvoj 
panaikinta buvo daug anksčiau, žmonės turėjo gali- 
mybės šviestis. XIX amžiaus pabaigoje Prūsų valdžia 
pradeda jau bijoti, kad lietuvių judėjimas nepasidarytų 
sąmoningas, keičia savo politiką, prasideda repiesijos, 
pašalina iš mokyklų lietuvių kalbą, neleidžia net tiky- 
bos tąja kalba dėstyti, 

Jau vien toks trumpas rašytojų ir jų darbų 
paminėjimas parodo mums, kokia plačia vaga tekėjo 
kultūrinė srovė XIX šimtmetyje prieš „Aušros“ įstei- 
gimą. Sukurta buvo ne tik liaudies literatūra, ne tik 
elementoriai ir kalendoriai, bet prakilnioji dailioji lite- 
ratūra ir rimti moksliniai veikalai. 

X 


* * 

Dar lig šiolei beveik visi mūsų rašytojai kaž ko- 
del tik „Aušros“ atsiradimą skaito mūsų tautos atgi- 
mimo pradžia. M. Romeris — „Litwa“ autorius, rašy- 
damas apie aukščiau minėtus veikėjus, sako, kad jų 
brangūs veikalai dokumentaliai parodo lietuvių tautos 
gyvybę, tačiau toliau rašo, kad lietuviai: pradėjo at- 
gimti tiktai „Aušrai“ prašvitus ir visoj savo knygoj 
vartoja žodžius tautinis atgimimas. Tų žodžių vartoji- 
me yra kaž koks nesusipratimas. Jeigu lietuviai pra- 
dėjo atgimti tiktai „Aušros“ gadynėje, tai reiškia lie- 
tuvių tauta buvo mirusi arba visai apmirusi. Tokia nuo- 
monė yra priešinga logikos ir fiziologijos dėsniams ir 
istorijos tikrenybei. Mirusioji ar apmirusioji tauta ne- 
galėjo pagimdyti XVIII ir XIX šimtmečiuose tiek daug 
talentingų rašytojų ir veikėjų. Tauta visuomet buvo 
gyva, ji tik nebuvo sąmoninga. Tautinė sąmonė trum- 
pam laikui buvo apsireiškusi XVI amžiuje To reiški- 
nio priežastis tuomet buvo reformacija. A/AX amžiaus 
pradžioj tautinė sąmonė jau labai žymiai pradeda 
reikštis raštijoj, prasideda sąmoningos tautos gi- 
„„mimas. Tą reiškinį dabar jau pagimdė kultūriniai ap- 

sireiškęs tautos išsilaikymo instinktas, lenkybės ban- 
goms atsispyrimo reikalas. Be to dar tuo momentu 
labai svarbią rolę vaidino socialinės, politinės ir kul- 
tūrinės aplinkvbės. 

Po Lietuvos prijungimo prie Rusijos mūsų val- 
stiečių padėtis dar labiau pablogėjo Baudžiava buvo dar 
sunkesnė. Liaudį naudojo ne tik ponai, bet ir rusų 
valdžia, apkraudama valstiečius mokesniais ir imdama 
jaunimą kariuomenėn. Baudžiauninkams, žin »ma, buvo 
visai užkirstas kelias prie apsišvietimo Retai kuriam 
(kaip Strazdui) pavykdavo išeiti tik į kunigus. Bau- 
džiava, žinoma, buvo labai didelė kliūtis gilesniam liau- 
dies tautiniam susipratimui, bet iš kitos pusės ji bu- 
vo ir priežastis liaudies švietėjų atsiradimui. Baudžia- 
vos panaikinimas buvo jau labai pribrendęs reikalas. 
Vakarinėje Europoj visur ji jau buvo panaikinta. To 
reikalavo laisvės ir lygybės idejos, to reikalavo ir iš- 
sivysčiusi Vakarų Europoj pramonė. Kapitalistams 
reikalingi buvo laisvai samdomi darbininkai, o bajo: 
rai juos laikė dar pririštus prie žemės. Lietuvoje be 
to dar vaidino nemažą rolę ir politinės sąlygos. Len- 
kų ir Lietuvos bajorai mėgino net tris kartus (1794, 
1840 ir 1863 metais) iššivaduoti iš Rusijos priklau- 
somybės. Valstiečiai tuose sukilimuose visai mažai 
tedalyvavo, nes nematė iš to jokios sau naudos. Ret- 
karčiais sukildavo tik prieš savo artimiausius išnau- 
dotojus. Po kiekvieno politino sukilimo numalšinimo 
bajorai vis labiau pradėdavo suprasti, kad be valstie- 
čių pagalbos jie nieko nelaimės. 

Bajorų ir laisvųjų ūkininkų tarpe pradeda atsi- 
rasti gana daug liaudies ideologų, kaip tai visuomet 
tokiais momentais visur būdavo ir kitose tautose, nes 
šviesuomenės, iš liaudies kilusios, negalėjo dar būti. 
Tokiais liaudies ideologais buvo didžiuma minėtųjų 
rašytojų. Be tautinių motivų be abejonės į juos vei- 
kė tie socialiniai motivai. 

Nemažai užuojautos valstiečiai rasdavo ir sulen- 
kėjusiųjų geresniųjų bajorų ir šviesuomenės tarpe. Atsi-- 

rasdavo net tokių dvarininkų, kurie patys paleisdavo 
žmones iš baudžiavos, duodami jiems žemės nuosa:- 
vybėn. Vilniaus Universiteto profesoriai, O ypač jau- 
nimas, karštai tai reformai pritardavo. Tas demokra- 
tinis judėjimas šviesuomenės tarpe turėjo nemaža įta- 
kos mūsų raštijos išsivystimui. 

- Lenkų rašytojai net pažangieji, kaip B. Lima: 
nowski's, „Dzieje Litwy“ autorius, paprastai įrodinėja, 
kad Vilniaus universiteto profesoriai ir iš to universiteto 
išėję rašytojai labai daug yra padarę lietuvių tautiniam 
susipratimui. Tiesa, Vilniaus universiteto profesoriai 
Lelevelis, Cackis, Danilavičius, Onacevičius, Jaroševi- 
čius ir kiti tyrinėjo Lietuvos praeitį ir mūsų liaudies 
kūrybą, to universiteto auklėtiniai, vėliau garsūs ra- 
šytojai, Mickevičius, Slowacki's, Kraševskis, Kondrata- 
vičius, Bernatowicz'ius savo literatūros kūriniuose poe- 
tin ai aprašo mūsų senovės įvykius. Visi tie veikėjai 
tačiau, su gal tik mažomis išimtimis, visai neturėjo 
tikslo ir noro platinti lietuvių tautinį susipratimą. Jie 
žiūrėjo į lietuvius, kaipo į mirusią tautą, kuri jau nie- 
kuomet nebeatgims. Kaip renesanso ir humanizmo lai- 
kais rašytojai domėjosi graikų ir romėnų mitologija, 
istorija ir kultūra, ieškojo ten įkvėpimo savo kūrybai, 
taip dabar tie mokslininkal ir rašytojai ieškojo įkvė- 
pimo mūsų liaudies kūryboj, mūsų mitologijoj ir isto- 
rijoj. Jie nepastebėjo, kad mūsų tauta yra gyva ir 
ruošiasi žengti prie savitos kultūros. Jie garbino Žu- 
vusią galingą tautą Tokie garbintojai buvo ypač 
Kraševskis ir Mickevičius. Mickevičius labai mylėjo 
Lietuvą, bet jis neskyrė jos nuo Lenkijos. Lietuviai 
visuomet kalbės lenkiškai ir amžinai gyvens santaikoj 
su lenkais, toks buvo be abejonės jo įsitikinimas. Vi- 
si tie mokslininkai ir rašytojai nors nekėlė. lietuvių 
tautinio susipratimo, bet, žinoma, turėjo nemaža įta- 
kos mūsų veikėjams, bet tiktai tiems, kurie nebuvo 
sulenkėję, kurie'dėkui savo žemaičių konservatizmui 
buvo iš pat pradžios tautiniai gyvi, kaip Stanevičius, 
Valančius, Iaukantas, ėję mokslus Vilniaus universi- 

tete. Tie mūsų veikėjai, kaip ir vėlesnieji, žinoma, pa- 
sinaudojo ta gausia medžiaga mūsų istorijai ir tauto- 
tyrai, kurią jie rado universiteto profesorių raštuose. 
Ar virto tikru lietuviu bent vienas sulenkėjęs lietuvis 
beskaitydamas minėtųjų lenkų rašytojų veikalus — ne- 
turime žinių Iš vaizdingo Kudirkos pavyzdžio žino- 
me, — kol jis skaitė tik Mickevičiaus ir Kitų lenkų ra- 
šytojų veikalus, jautėsi lenku, o lietuviu virto tik tuo- 
met, kai paskaitė Basanavičiaus prakalbą „Aušroj“. 

Reikia dar priminti, kad Vilniaus universiteto lai- 
kais parašė lenkų kalba savo didelį veikalą — „Lietuvos 
Istoriją“ Teodoras Narbutas. Jis surinko labai daug 
geros istorinės medžiagos, bet ir labai daug istorinių 
legendų. 

Tai tokie kultūrinio, politinio ir socialinio po- 
būdžio veiksniai turėjo įtakos visus aukščiau minė- 
ties mūsų veikėjams. Jų raštuose apsireiškė tautinė są- 
monė, bet ji nebuvo gili ir plati Didžiuma jųjų netu- 
rėjo tautos sąvokos. Labiausiai tautiniai susipratę bu- 
vo Poška, Valančius ir Daukantas. Bet skaitydami jų 
raštus įaučiame lyg kokį pesimizmą. Autoriai brangi- 
na mūsų praeitį ir kalbą, jausmingai rašo apie mūsų 
vargingą liaudies padėtį, nori, kad tauta vėl būtų lai- 
sva ir galinga, bet matyt mažai tiki ir abejoja, kad 
jų noras ir troškimai galėtų įvykti gyveniman. Zi- 
noma, jie gyveno blogesnėse sąlygose, liaudis buvo 
dar baudžiavos junge, demokratybės idejų jie nesu- 
prato, nepasitikėjo liaudies jėgomis, todel ir mažai ti- 
kėjo tautos idealu. Kai kurie tų veikėjų, kaip Kur- 
šaitis, visai netikėjo politiniu tautos atgimimu, tokias 
mintis atvirai reikšdavo savo redaguojamam „Keleivyje“. 
Toks Ivinskis, buvęs naudingas žmonių švietėjas, ne- 
turėdamas tautinio idealo, vėliau suteršė savo vardą 
prisidėdamas prie Muravjovo politikos vykinimo, bu- 
vo sutikęs spausdinti knygas lietuviams rusų raidėmis. 

Visi tie veikėjai nebūtų galėję sukelti platesnio 
tautinio judėjimo, jeigu net jų laikais būtų buvusi bau- 
džiava panaikinta. Didžiuma jųjų buvo tautiniai kon- 


servatistai. Jie galėjo atsispirti lenkybei, bet negalėjo 
vesti tautos prie pažangos. Tautinės idejąs jie dar ne- 
turėjo, tai yra netikėjo arba mažai tikėjo, kad lietu- 
viai turi lygias teises su kitomis tautomis. kad tauti- 
niai susipratę gali ir turi iškovoti sau laisvę. Jų nuo“ 
pelnai tačiau yra dideli, kad ir negili buvo jų tautinė 
sąmonė, bet jie prirengė dirvą vėlesniems darbuoto- 
jams, jie pradėjo šviesti liaudį, jie išmokino liaudį 
skaityti, jie įskiepijo jai lietuvių raštų meilę, jie išto- 
būlino mūsų kalbą, Jie pagamino daug literatūros ir 
mokslinių veikalų, Jie surinko daug medžiagos mūsų 
istorijai ir tautotyrai. 

Tautos, ypač žemaičių, konservatizmas negalėjo - 
jungtis su pažanga. Pažangią tautinę srovę pagim- 
dė jau kiti žmonės, kilę iš aukštaičių liaudies, geriau 
susipažinę su Vakarų Europos civilizacijos idejomis. 


ga 

1. Lietuvių tautinio įudėjimo pobūdis. „Aušros“ 
gadynėje prasidėjo šviesuomenės bendradarbiavimas su 
liaudimi. Pati ta šviesuomenė kilo iš liaudies, gimė 
baudžiavos laikais. 1864 metais baudžiava buvo panai- 
kinta, bet jau 1855 metais Muravjovo Koriko buvo įve- 
sta dvasinė verguvė. Lietuviams buvo uždrausta spauda, 
uždrausta steigti lietuvių dėstomąja kalba mokyklos, 
uždraustos visos tautinės draugijos. Oficialiniai mokslą 
tegalėjo įgyti tik rusų kalba labai prastai vedamose 
pradinėse ir vidurinėse mokyklose. Tik aukštasis mok- 
slas Rusijos universitetuose buvo tinkamai dėstomas, 
bet jis labai mažam lietuvių būreliui tebuvo prieinamas. 

Palyginamai daug geresnėje padėtyje buvo su- 
lenkėjusi mūsų tautos dalis. Tiesa, po 1831 metų su- 
kilimo buvo uždarytas Vilniaus universitetas ir daug 
vidurinių lenkų mokyklų, 0 po sukilimo 1863 metų 
tapo uždarytos ir lenkų pradinės mokyklos, labai su- 
varžyta spauda ir knygų spaudinimas, nukentėjo daug 
lenkų inteligentų, nuteisti buvo mirtim arba išsiųsti 
Sibiran. Muravjovo ir kitų po jo valdovų represijos 
žinoma buvo taikomos ir į lenkus, bet tos represijos 
nenaikino Lietuvoj lenkų tautybės. Lenkai turėjo savo 
spaudą; maldaknyges, elėmentorius, laikraščius ir viso- 
kias cenzuruotas knygas laisvai galėjo platinti. Bažny- 
"čia nors ir buvo suvaržyta, bet visur tose parapijose, 
kur tik bent kiek buvo lenkiškai kalbančių, ypač Ry- 
tų Lietuvoj, bažnyčiose viešpatavo lenkų kalba. Ne- 
žiūrint vyskupo Valančiaus įtakos, kunigų dauguma 
buvo dar sulenkėjusi. Kunigų seminarijose viešpatavo 
lenkų dvasia. Uždraudus lietuviams spaudą, liaudis 
žinoma neėmė į rankas elementorių ir maldaknygių 
atspausdintų rusų raidėmis, bet nuo kunigų platina- 

mųjų lenkų elementorių ir maldaknygių nesišalino, 
nes tikybiniu žvilgsniu lenkai buvo mūsų liaudžiai 
daug artimesni negu rusai. Lezkai nors ir buvo Ssuvar- 
žyti, bet to suvaržymo proporcija nepalyginamai buvo 
mažesnė negu lietuvių. 
Lietuvių dvasia Didžiojoj Lietuvoj visai nebega- 
lėjo reikštis raštijoj. Pavartojus didžiausią prievartą, 
norima buvo lietuvius kuogreičiausiai surusinti. Visa 
tauta tuomet pasipriešino rusinimo politikai, bet tame 
svarbią rolę vaidino tikybiniai  motivai. Laikotarpyje 
nuo 1864 metų iki 1883 metų, kol užaugo mūsų iš 
liaudies kilusi šviesuomenė, palyginamai daug ma- 
žesnė atspirtis buvo lenkinimui negu rusinimui. Ze- 
maičių ir aukštaičių senesnieji rašytojai buvo jau pa- 
simirę arba dėliai represijų nustoję veikti. Mūsų jau- 
nimas, einantis mokslą vidurinėse rusų mokyklose, 
nebesant legalinių lietuvių knygų, lengvai patekdavo 
lenkų įtakon, ypač tose mokyklose, kaip Marijampo- 
lėje, kur dar buvo ir lenkų mokytojų. Jeigu tokioj 
mokykloj buvo sulenkėjęs Kudirka, tai jau ką bekal- 
bėti apie daugelį silpnos dvasios jaunikaičių. Perse- 
kiojimas lenkams suteikė tik daugiau aureolės, mažai 
dar susipratusios liaudies ir mokslą einančio jaunimo 
akyse lenkai įgijo daugiau simpatijos. Tuo laikotar- 
piu lenkybės bangos pradėjo tvindyti pačią liaudį, 0 
ne vien tik bajorus, laisvuosius ūkininkus ir miestie 
čius. Po baudžiavos panaikinimo jau daug didesnis 
bajorų skaičius pradėjo žiūrėti į valstiečius, kaipo į 
žmones, kuriuos reikia mokyti skaityti ir rašyti ir 
bent kiek šviesti. Dvarų panelės ir ponaičiai rūpinasi 
savo apylinkės žmonėmis, organizuoja slaptas lenkų 
mokyklėlės, daro paskaitas, platina lenkų dvasioj pa- 
rašytas knygeles. Po 1864 metų lenkinimo procesas 
ne tik nesumažėjo, bet dar labiau padidėjo. Lenkų 
rašytojai ne tik nenori pripažinti tos tiesos, bet buvo 
pirmiau ir dabar yra daug tokių, kurie išdrįsta net 
tvirtinti, kad lietuvių tautinį judėjimą pagimdė ne kas 
kitas, kaip...  Muravjovas ir jo pasekėjai, nes girdi 


prispaudę lenkus pakėlė lietuvius. Kalbėti apie tokią 
nesąmonę nėra žinoma reikalo. Teisingai pastebėjo 
savo knygoje „Litwa“ vienas geresniųjų lenkų ir ti- 
kras krašto pilietis M. Romeris, kad tokio istorinio 
melo pavadinimui nėra žodžių žmonių kalboj. 

Nedaug geresnės nuomonės apie lietuvių tau- 
tinį judėjimą yra ir vienas pažangiųjų rašytojų L. Wa- 
silewski's savo knygoj „Litwa i jej ludy“. Toje kny. 
goje aiškiai matosi tendencijos įrodyti, kad, įeigu ne 
lankų persekiojimas Muravjovo pradėtas, platesnis 
lietuvių tautinis judėjimas nebūtų galėjęs prasidėti, lie- 
tuvių dauguma būtų sulenkėjusi. Toks tvirtinimas ne- 
išlaiko įokios kritikos. Jau matėme, kad XIX amžiaus 
pradžioj lietuvių tautinis judėjimas prasidėjo kaip tik 
tuo momentu, kuomet lenkybė triumfuodama ėjo į 
Lietuvą, kuomet visa sulenkėjusi šviesuomenė, atskirta 
nuo politikos, visas savo jėgas atidavė kultūriniam 
darbui. Iluomet lietuvių judėjimas, tautos išsilaikymo 
instinkto pagimdytas, buvo tai protestas prieš tautos 
lenkinimą. Tas pats veiksnys veikė ir „Aušrai“ pra- 
švitus, tačiau jau ne tik prieš lenkinimą, bet ir prieš visą 
rusų valdžios politiką. Tas antras protestas „Aušroj“ 
silpnai dar reiškiasi, bet kuo toliau (kaip tai pamaty- 
sime iš raštų apžvalgos), tuo plačiau ir smarkiau eina 
jo vykinimas. Pats tautinis Judėjimas savo esmėje 
darosi politiniu. L. Wasilewski'o įrodinėjimuose tiek 
tik tiesos yra, kad lenkų kultūra Lietuvoj lenkino ir 
lietuvių liaudį, ir nemažą jos dalį Rytų Lietuvoj, kur 
daug silpnesnė buvo mūsų liaudies kultūra ir jos išsi- 
laikymo instinktas, tikrai įstengė bent paviršutiniai 
sulenkinti. 

Kiti pažangieji lenkų rašytojai, kaip aukščiau mi- 
nėtas Limanowski's, randa, kad lenkų kultūra turėjusi 
labai daug įtakos mūsų tautiniam susipratimui. Bent 
kiek tokios tendencijos yra ir M. Romerio knygoje 
„Litwa“, kurioje jis plačiai ir objektingai aprašė mūsų 
tautinio judėjimo istoriją, pripažįsta labai daug reikš- 
mės liaudies kultūrai, bet tautinio judėjimo pobūdį 


negiliai ir neplačiai nušviečia. Per lenkų literatūrą, ne. 
mažai mūsų inteligentų susipažino su Vakarų Europos 
civilizacijos 1dejomis, bet dar daugiau tų žinių jiems 
suteikė vokiečių ir rusų literatūra. Sulenkėję lietuviai 
ir lenkai mokslininkai tyrinėjo mūsų tautą, jos istori 
ją ir kalbą, bet uaug tokių tyrinėtojų buvo vokiečių 
ir rusų mokslininkų tarpe. Tų pastarųjų tyrinėjimai 
yra daug labiau objektingi negu lenkų mokslininkų. 
Visų tų mokslininkų tikslas buvo —ne lietuvi ų tautinis 
judėjimas sukelti, bet ištirti labai įdomų moksliniu 
žvilgsniu objektą—lietuvių tautą Lietuvių tauta, turė 
dama turiningą liaudies kultūrą ir stiprų tautinį in: 
stinktą, pati sukilo be jokių svetimųjų žadinimų. 
Nemažai įtakos tautiniam judėjimui turėjo eko“ 
nominės sąlygos. Paleisti iš baudžiavos ūkininkai ga- 
vo nuosavybėn nemažai žemės, nors beveik pusė Lie- 
tuvos žemės buvo palikta dvarininkams. Žemės gami- 
pralobę pradėjo savo vaikus leisti į aukštesnį mokslą. 
Beeidami aukštuosius mokslus universitetuose tie 
jaunikaičiai susipažino su Vakarų Europos civilizaci- 
jos idejumis ir mažųjų tautų judėjimu. Nemažas ta 
čiau valstiečių skaičius pasiliko visai be žemės, arba 
visai mažai tegavo žemės. Iš jų tarpo negalėjo dar 
išeiti inteligentai. Jų ideologais tapo išėję mokslus 
ūkininkų vaikai. Tokie pat, kartais iš turtingųjų ūki- 
ninkų ir net dvarininkų kilę inteligentai pradėjo vėliau 
organizuoti samdomųjų darbininkų judėjimą. Ar mūsų 
ūkininkų ekonominiai reikalai spyrė platinti tautinį 
susipratimą, — yra tai klausimas, apie kurį daug kal- 
bama „Varpe“, ir toliau bus paduota daug iš jo ištrau- 
kų. Be abejojimo ūkininkų interesai reikalauja kultūros, 
švietimo, bet ar ta kultūra būtinai turi būti tik pri- 
gimta kalba teikiama, į tai nėra taip lengva atsakyti, 
kaip tai daro St. Matulaitis savo „Lietuvių Tautos 
Istorijoj“. Jis aiškina, kad pralobę ūkininkai, O ypač 
išėję mokslą jų vaikai, buvo dvarininkų žeminami, nę- 
turėjo lygių teisių visuomeniniame gyvenime, užtat jie 

panorėję su jais susilyginti, griėbėsi tautinio lavinimo- 
si, pradėjo garbinti savo istoriją ir kalbą ir tuom di- 
džiuotis prieš dvarininkus Tokių motivų be abejoiimo 
būta atskiruose atsitikimuose, bet negalima jų taikinti 
į mūsų tautinio judėjimo veikėjus ir visus ūkininkus. 
Iš istorijos jog žinome, kad visa mažesnioji bajorija, 
norėdama susilyginti teisėmis su aukštesniaišiais ha- 
jorais, kaip tik dėliai materialinių priežasčių visai su- 
lenkėjo. Žinoma, laikai jau dabar buvo kitoki, kitoki 
vėjai pūtė iš Vakarų Europos. Ekonominės priežastys 
žinoma veikė, bet tas veiksnys nebuvo svarbiausias. 
Svarbiausieji veiksniai buvo — tautos išsilaikymo in- 
stinktas ir Vakarų Europos civilizacijos laisvės ir Ly- 
gybės idejos. | 

Apie ekonomines priežastis bus dar kalbama to- 
liau, apie išsilaikymo instinktą buvo kalbama pirmo- 
joj dalyje, o dabar įsižiūrėkime tų visuomeninių sro- 
vių Vakarų Europoje, kurios be abejojimo turėjo labai 
daug įtakos mūsų tautiniam judėjimui. 


* 
* * 


Lygybės ir laisvės idejos tuo laiku plačiai buvo 
išsiplėtojusios Europoj. Žymią paspirtį tų idėjų išsi- 
plėtojimui suteikė Prancūzų revoliucija, įvykusi dar 
XVIII amžiaus pabaigoj. Prancūzai mėgino įvykdyti 
gyveniman beveik visas laisvės ir lygybės idejas, kurias 
teoretiniai, bet negiliai ir neplačiai, buvo išdėstę jų mok- 
slininkai ir filosofai Montesguieu, Voltaire'as, Diderot'os, 
Rousseau ir kiti. Prancūzai, revoliucinio ūpo pagauti, no- 
rėjo iškart sukurti laisvą demokratinę respubliką. Tai 
jiems pavykti negalėjo, nes prancūzų liaudis buvo vi. 
sai dar tamsi, 85 nuošimčiai nemokėjo skaityti ir ra» 
šyti. Greit prasidėjo vidujinė ir išorinė reakcija, kuria 
pasinaudojo Napoleonas, trumpam laikui vėl politiniai 
pavergęs prancūzų tautą, bet jau negalėjęs panaikinti 
visų revoliucijos laimėjimų. Baudžiava galutinai išny- 
ko, buržuaz'ja įgijo pilną laisvę. 

Tas idejas XVIII šimtmečio pabaigoj pagimdė 
ne vien tik prancūzai. Valstybės tvarkymo srityje jau 
gana toli buvo nužengę anglai, įvedę pas save parla- 
mentarizmą. Anglai turėjo supratimą apie visas de- 
mekratines idejas, bet su jų vykdymu gyveniman visai 
nesiskubino. Per visą XVIII ir XIX šimtmečius evo- 
liucijos keliu eina juose demokratizacijos procesas, 
kuris dar ir dabar nėra pasibaigęs. Anglų konserva- 
tizmas yra dar labai stiprus. Dar prieš Prancūzų re- 
voliuciją išsivadavo iš Anglų priklausomybės įauna 
amerikonų tauta. Ji jau tuomet įstengė demokratiniai 
susitvarkyti ir duoti pilną politinę laisvę visiems savo 
baltiesiems piliečiams. Pasilikusi dar ten kuriam laikui 
juodųjų žmonių verguvė, žinoma buvo negraži dėmė 
ant amerikonų tautos, bet tai galima buvo delto, kad 
dar nieks nebuvo išaiškinęs, kad visi žmonės, kokie 
jie yra — baltieji, juodieji, ar raudonieji, civilizuoti ar 
laukiniai, vyrai ar moterys — privalo turėti lygias tei- 
ses kultūrai ir laisvei. 

Pirmasis, kuris giliausiai išreiškė ir išaiškino 
laisvės ir lygybės idejas, buvo Immanuelis Kantas, 
didžiausias naujųjų laikų tilosofas. Bent trumpai pa- 
žvelkime į jo biografiją. Gimė 1724 metais, mirė 1804 
metais. Visą savo amžių gyveno Karaliaučiuje, kur 
buvo universiteto profescrium. Kultūros žvilgsniu Kan- 
tas žinoma buvo vokietis, bet jis nebuvo vokiečių 
kilmės. Biografai nenurodydami šaltinių rašo, kad jo 
tėvas paprastas darbininkas atvykęs iš Škotijos (An- 
glijos). Dras J. Basanavičius, pasiremdamas „Au- 
šros“ bendradarbio Zembriko tyrinėjimais, rašo („Var- 
pas“ 1900 m. Nr 5), kad Kanto tėvas gyvenęs Klai- 
pėdoj, mokėjęs dar lietuviškai, buvęs amatininkas 
odininkas. Mažojoj Lietuvoj esą daug panašių pavar- 
džių, kaip Kantvils, Kantšaitis, Kanter. Kitose Lietuvos 
vietose taippat yra daug panašių pavardžių ir kaimų 
pavadinimų, kaip Kanteliškiai, Pakanteliškiai ir t. t. 
Dar svarbesnis ir visai jau tikras istorinis faktas — tai 
Kanto vokiškai parašyta prakalba Krist. G. Milke's. 

išleistam lietuviškai-vokiškam žodynui. Iš tos prakal- 
bos matyt, kad Kantas užjaučia lietuvius, pripažįsta 
lietuvių kalbos teises mokykloj ir bažnyčioj, pataria 
jos nepersekicti, bet saugoti ir vystyti. 

Tokie spėjimai apie Kanto lietuvių kilmę žinoma 
labai patenkina mūsų savimeilę, bet tai nėra svarbu. 
Kantas nepriguli kuriai nors tautai, nėra tai tautos 
veikėjas, yra tai visos žmonijos įžymiausias atstovas. 

Kantas savo veikale „Praktinio proto kritika“, 
giliausiai psichologiniai ištyręs žmones, daro išvadų, 
kad visi žmonės yra lygus, kad kiekvienas žmogus 
turi savyje tikslą ir negali būti įrankis ir priemonė 
kitiems žmonėms. Kiekvienas žmogus turi laisvės ir 
laimės teisę. Žinoma Kantas nemanė, kad jau iš pri- 
gimties visi žmonės yra lygūs savo gabumais, būdu ir 
moraline verte. To nėra ir nebus, žmonės yra lygūs 
ne savo ypatybėmis, bet savo teisėmis. Tų lygių teisių 
visiems žmonėms nepripažindavo senieji filosofai. Pla 
tonas ir kiti senųjų laikų filosofai vergų beveik nelai- 
kydavo žmonėmis, mažai juos skyrė nuo gyvulių. Pran- 
cūzų filosofai nors daug kalbėjo apie laisvę ir lygybę, 
bet ir jie neturėjo galvoje visų žmonių, jie lyg; bės ideją 
kitaip suprasdavo. Prancūzų 1793 m. revoliucijos „ZŽmo- 
gaus ir piliečio teisių deklaracijoj“ trečiajame punkte 
rašoma: „visi žmonės yra lygūs iš prigimties ir įsta- 
tymams“. Prancūzai nors ir kalbėjo apie visus žmo- 
nes, bet ne visus žmones matyt skaitė žmonėmis. 
Nė vienam prancūzų politikui tuomet ir į galvą nea- 
tėjo mintis duoti lygias teises moterims. Dar ir dabar 
pas juos tas demokratybės reikalavimas nėra įvykdy- 
tas gyveniman, kitos civilizuotosios tautos lygybės idėjų 
vykdyme daug toliau yra nužengusios. 

Krikščionybė, žinoma, pripažįsta visiems žmo- 
nėms lygias laimės ir laisvės teises, bet neranda ga- 
lima įvykdyti to idealo šiame gyvenime. Apie pilną to 
idealo įvykdymą gyveniman nesvajojo žinoma ir Kan- 
tas, bet prie to idealo reikia eiti ir toj eigoj, beni 
politinės laisvės srityje, jau nemažai yra laimėta. 

Pats Kantas nuošaliai stovėjo nuo visuomeninio 
gyvenimo, netormulavo jokių politinių ir ekonominių 
lozungų, nieko nekalbėio apie tautinį judėjimą. Išva- 
das iš jo filosofijos darė kiti. Anot profes. M. Tugan- 
Baranauskio („Visuomeniniai -ekonominiai idealai“), 
Kanto idejos buvo padėtos pagrindan socialistų teori- 
joms, nors pats Kantas visai nebuvo socialistas. Ne- 
teko man rasti literatūroj įrodymų ar kas aiškino, 
kad Kanto idejos buvo padėtos pagrindan mažųjų 
tautų politiniam judėjimui, bet kad taip buvo — nėra 
ir negali būti įokių abejojimų. Kantas turėjo didžiau- 
sią įtaką viso pasaulio mokslininkams, politikams ir 
tautiniams veikėjams. Nors kitos Kanto filosofijos idejos 
sukėlė daug abejojimų ir kritikos, bet jo etikos tilo- 
sofija, jo lygybės ir laisvės idejos visų pažangiųjų 
žmonių yra priimtos. Jeigu anot Kanto, visi žmonės, 
šiokie ar tokie, yra lygūs savo teisėmis kultūrai, lais- 
vei ir laimei, tai aišku, kad ir visos tautos, ne tik 
didelės, bet ir mažos, tuo labiau dar privalo turėti 
pilnas teises kultūrai, laisvei ir Lygvbei su kitomis 
didelėmis tautomis. Tokios išvados padarymui nema- 
žai turėjo įtakos ir anglų sociologo Spencerio teorija, 
anot kurios esama labai daug analogijos tarp atskiro 
žmogaus organizmo ir visuomenės organizmo. 

Kanto idejos turėjo be abejojimo, tiesoginiai ir 
per vokiečių mokslinę literatūrą. daug įtakos mūsų 
tautinio judėjimo veikėjams, ypač dr. Basanavičiui 
ir dr. J. Šliupui, kurie laikinai gyveno Vakarų Europoj. 

Tiktai ačiū Kanto filosofijos idejoms Prancūzų 
revoliucijos lozungai įgijo gilesnės prasmės ir tvirte- 
snio pagrindo. Demokratiniai dėsniai —laisvė, lygybė 
ir visuomenės savivaldybė, pradėjo plėtotis visose ma- 
žose ir didelėse, bet svetimųjų pavergtose, išdalytose 
tautose. Pirmojoje XIX amžiaus pusėje beveik visoj 
Europoje pradėjo vystytis ir plėtotis tautinė ideja. Vi- 
sur prasideda tautinis judėjimas. Į[žymiausiasis tuo 
laiku tautinės idejos reiškėjas buvo italas Madzzini's, 
idealistas ir tikras demokratas. Ištremtas iš savo tė- 

vynės, kuri tuomet buvo Austrijos pavergta, gyveno 
Prancūzijoj ir iš čia organizavo italų kovą už susi- 
„vienymą ir demokratinę respubliką. Mayzzini's svajojo 
ne tik apie italų laisvę. Prancūzijoj įis suorganizavo 
visų tautų emigrantus, įkūrė „Naujosios Europos“ 
draugiją, kurios tikslas buvo sudaryti visų susipratu- 
siųjų Europos laisvųjų tautų federaciją Taigi dar prieš 
šimtą metų Mayzzini's nurodė idealą, kuris dar ir šian- 
dien nėra vykdomas gyveniman. Tie idealai tačiau jau 
tuomet sifjudino visas tautas. 

Tuo tai laiku prasidėjo labai žymus graikų tau- 
tinis susipratimas, graikai sukilo prieš turkų valdžią, 
patys vieni kelerius metus kovojo. 1829 metais įiems 
pavyko atsiskirti nuo Turkijos ir įkurti savo nepri 
klausomą valstybę. Graikams pagelbėio Anglija, Pran- 
cūzija ir Rusija. Jos vadovavos ne altruizmu, bet savo 
interesais, 0 Rusija be to dar ir tikybiniais motivais. 
Ta pastaroji priešinga buvo visų graikų susivienymui 
ir jų demokratiniam susitvarkymui; įkurta tuomet 
buvo tik maža graikų konstitucinė monarkija. 

Metais vėliau sukilo belgai, atsiskyrė nuo Olan- 
d'jos ir įkūrė savo nepriklausomą valstybę su gana 
plačia demokratine konstitucija. 

XIX amžiaus pradžicį pradėjo kilti airių politi- 
niai tautinis judėjimas. - Nustoję XVIII amžiuje savo 
suvivaldybės, anglų politiniai ir socialiniai pavergti pra- 
dėjo varyti smarkią kovą tuo tarpu už autonomiją, o 
vėliau ir už nepriklausomybę Nors jie turėjo savo ta- 
lentingą vadą O'Konnelį, tačiau negalėjo atsispirti anglų 
galybei, ir 1848 metais buvo prispirti kuriam laikui 
visai nusiraminti. 

Maž daug tuo pat laiku tautiniai demokratinis 
judėjimas apsireiškė ir visose mažosiose tautose jau se- 
nai įsikūrusiose savo nepriklausomas valstybes. Šve- 
dai, norvegai, danai, olandai išsivaduoja iš savo abso- 
liutinių valdovų, aprėžia įų valdžią, įgyja daugiau sa- 
vivaldybės. /Rumunai ir serbai tautiniai susipratę, 
mėgina išsivaduoti iš Turkijos suvereniteto. Bul- 

garai, beveik visai dar turkų pavergti, pradeda judėti 
„dr šviestis. Visos Austrijos pavergtos mažosios tautos 
pradeda kurti savo tautinę kultūrą, kovoja su vokie- 
čių įtaka, ruošiasi į politinį sukilimą. Demokratiniai 
tautinis įudėjimas glūdėjo ir dideliosiose Vakarų Eu- 
ropos tautose— prancūzuose, vokiečiuose, italuose, ku- 
ris 1848 metais privedė prie revoliucijos. 

Nuo to bendro visų Vakarų Europos tautų ju- 
dėjimo neatsiliko ir Rusijos pavergtos tautos. Lenkai 
mėgino visai numesti politinį rusų jungą (1830 m.), 
o kitos tautos kaip kaukaziečiai, ukrainai, gudai, lat- 
viai, estai, lietuviai XVIII amžiaus pabaigoj ir XIX 
amžiaus pradžioj buvo pradėjusios dar tik žengti prie 
savitos naujos kultūros. 

Visų tų Europos tautų įudėjimo svarbiausios 
priežastys buvo tos pačios, kaip ir lietuvių judėjimo. 
Ne visur tik, žinoma, tas judėjimas ėjo vienodu tempu 
ir ne visur tuo patim laiku buvo vienodo pobūdžio. 
Tautose aukščiau kultūra stovinčiose judėjimas jau 
buvo politinis, o atsilikusiose tautose judėjimas buvo 
tik dar kultūrinis. Visur tačiau judėjimas buvo demo- 
kratinis, išimtį daro tik lenkai, nes jų 1830 metų su- 
kilime tedalyvavo beveik vieni bajorai. Kaikuriose tau- 
tose, kaip airiuose, graikuose, serbuose, bulgaruose, 
labai svarbią rolę vaidino tikybiniai motivai, nes jų 
valdovai persekiojo ne tik jų tautinį susipratimą, bet 
ir tikėjimą. Visų tautų įudėjimui daug įtakos turėjo 
socialiniai ir ekonominiai veiksniai. Užtat svarbu yra 
atkreipti domė į tų laikų V. Europos ekonominę ir 
socialinę padėtį. 

Pirmoje XIX amžiaus pusėje, kaip žinome, buvo 
padaryta didžiausių išradymų fizikos, mectianikos ir 
chemijos srityse. Išrastos buvo garinės mašinos, gelž- 
keliai ir garlaiviai. Ačiū tiems išradymams pramonėje 
įvyko didelė atamaina. Ką galėjo padaryti tik keli šim- 
„tai ir tūkstančiai žmonių, tatai dabar padaro „viena ma- 
šina tik kelių žmonių prižiūrima. Produkcijos gami- 

niai gelžkeliais ir garlaiviais labai greit galėjo būti vi- 
siems suteikiami. Kadangi tačiau pradžioj tebuvo ma- 
žas tų gaminių pareikalavimas, darbininkų prie mašinų 
tereikėjo mažai, tai labai daug žmonių pasiliko be darbo, 
o jų skaičių dar padidino susibankrutinę mažesnieji 
amatninkai, kurie negalėjo išlaikyti konkurencijos su 
aukštesne pramone. Esant tokiai padėčiai plačiose 
darbo žmonių miniose kilo nepasitenkinimas. Tas ne- 
pasitenkinimas pradžioje reiškėsi labai reakciniai. — 
miestų darbininkai pradėjo naikinti mašinas, griauti 
dirbtuves. Bent kiek vėliau žmonės pradėjo suprasti, 
kad tokios padėties svarbiausioji priežastis yra ta, kad 
žmonių dauguma neturi dar politinės laisvės ir yra 
tamsūs, ir nebekaltino mašinų, bet pradėjo kritikuoti 
visuomeninę tvarką. Praturtėję pramonininkai ir pirk- 
liai nebuvo priešingi laisvei ir kultūrai, nes jie supra- 
to, kad laisvi ir apsišvietę žmonės greičiau pagerins 
savo ekonominį būvį ir galės daugiau pirktis įvairių 
produkcijos gaminių. Liberalinė srovė tuomet visai 
atatiko buržuazijos interesams. Buržuazija pradeda įgyti 
labai daug reikšmės visuomeniniame gyvenime. Feo- 
dalai, dvarininkai ir bajorai, nustoję reikšmės jau daug 
anksčiau Prancūzijoj, pradeda nustoti reikšmės ir vi- 
sur kitur. Prieš tuos absoliutinių valdovų rėmėjus 
visur prasideda smarkus judėjimas. 

Tos tat ekonominės ir socialinės sąlygos veikė 
žinoma ir tautiniam judėjimui, bet jų veikimas te- 
galėjo būti stiprus tik ten, kur  viešpataujančios 
tautos, visai nesirūpino žmonių švietimu, o kur tuo 
švietimu rūpinosi anksčiau ar tuo momentu viešpa- 
taujančios tautos, kaip Austrijoj, Vokietijoj ir Latvi- 
joj -vokiečiai, Lietuvoj—lenkai, ten ekonominių są- 
lygų veikimas tegalėjo būti labai silpnas, nes tos 
pavergtosios tautos turėjo galimybės įgyti šviesos 
dar veikiau labiau civilizuotų tautų kalba. Ekonomi- 
nės sąlygos spyrė tiktai prie švietimosi. Vien tik eko- 
nominiai ir socialiniai veiksniai negalėjo būti tautų. 

susipratimo priežastis, visa tolimesnė Europos civili- 
zacijos eiga taip-pat tai patvirtina. 

Visur apsireiškę tautiniai ir socialiniai judėjimai 
privedė prie 1848 metų revoliucijos beveik visoj Euro - 
poj, išskyrus tik Angliją ir Rusiją. Prancūzai kaipo 
labiausiai impulsingi žmonės davė signalą visam tam 
judėjimui, nuvertė nuo sosto savo karalių, įkūrė res- 
publiką, kuri tačiau tegyvavo tik ketverius metus. Po 
to prancūzai vėl sugrįžo prie imperijos. Nepavyko 
revoliucija Italijoj, nepavyko ir Austrijoj, kur buvo 
sukilusios visos pavergtosios tautos ypač žymiai če- 
kai ir vengrai. Austrijai padėjo revoliuciją numalšinti 
Europos žandaras —Rusija. Vokiečių valstybės negalėjo 
dar susivienyti ir išsivaduoti iš Austrijos globos, vo- 
kiečiai tik tais metais panaikino baudžiavą ir bent 
kiek aprėžė savo viešpačių valdžią, įgijo daugiau sa- 
vivaldybės. Bent kiek daugiau laimėjo mažos politi- 
niai nepriklausomos tautos. Sveicarijoj, Belgijoj, Nor- 
vegijoje ir kitose mažose valstybėse buvo įvesti labiau 
demokratiniai rinkimai. 

Po 1848 metų revoliucijos beveik visur, ypač 
didžiosiose valstybėse prasidėjo reakcija. Tos reakci- 
jos priežastis buvo—dar silpnas liaudies susipratimas 
ir didžiųjų tautų egoizmas. Vokiečiai nors patys no- 
rėjo įsigyti daugiau laisvės, bet nė manyti nemanė 
pripažinti tų teisių jų pavergtoms tautoms. Arba 
tokie vengrai, kad ir smarkiai kovojo su Austrija už 
savo nepriklausomybę, bet patys labai slėgė jų pa: 
vergtas slavių tautas. Austrijos vokiečiai net klausyti 
nenorėjo apie čekų ir kitų tautų nepriklausomybę. 
Didžiujų tautų tautinė ideja pradėjo virsti šovinizmu, 
Ji Jungiasi ne su pažanga, bet su reakcija. Visose 
didžiosiose tautose bent kiek anksčiau ir tuo laiku 
atsirado filosofų ir rašytojų, kurie pasirūpino įrodyti, 
jog jų tautos kaipo aukščiau kultūra pakilusios ir ga- 
biausios, turinčios moralinės teisės valdyti silp- 
nesniąsias tautas ir platinti jų tarpe savo kultūrą. To- 
kie tautinio imperializmo garbintojai buvo vokiečių 


Fichte ir Hegel'is, prancūzų Michelet ir Guizot'as, italų — 
Gioberti's, anglų — Buckle'is, rusų — Danilevski's ir Do- 
stojevski's, lenkų — Mickevičius ir Krasiūnski's. Visi jie 
žinoma buvo teoretikai. Jų idealais pasinaudojo politi- 
kai praktikai. Tokių politikų praktikų įžymiausias bu- 
vo vokiečių Bismarkas, kuris vėliau ne tik sugebėjo 
įkurti jungtinę Vokietiją, bet pavergti ir vokiškai su- 
kultūrinti daug svetimųjų tautų. Vokiečiuose labai bu- 
vo išsiplėtojusi nacionalistinė ideja. „Deutschland ūber 
alles“ (vokiečiai turi visus valdyti) tapo visų vokiečių 
lozungu. Didžiųjų tautų imperializmas buvo žinoma | 
labai priešingas mažųjų tautų susipratimui ir jų poli- 
tiniam judėjimui.—Po 1848 metų trumpam laikui vi- 
soje Europoje tautinis judėjimas apmiršta, apie 1860 
metus pradeda jis apmirti ir Lietuvoj. 

Nebuvo prielankus mažųių tautų Susipratimui ir 
išsivystęs apie 1860 metus. tarptautinis darbininkų ju- 
dėjimas. Tą judėjimą, kaip žinome, pradėjo organi- 
zuoti, vadinamojo mokslinio socializmo įkūrėjai, Mar“ 
x'as ir Engeis'as. Juodu dar 1848 metais paskelbė savo 
komunistinį manifestą, kuriame trumpai išdėstė visą 
savo ekonomine teoriją. Tos teorijos pagrindan buvo 
padėta ne kas kita, Oo tik Kanto idejos: visi Žžmo- 
nės turi būti laisvi ir lygūs savo teisėmis, žmogus 
negali būti įrankis ir priemonė kitiems žmonėms. Ta 
idealistinė teorija buvo sujungta su grynu materializ- 
mu. Marx'as, ' giliausiai ištyręs žmonių ekonominius 
santykius, daro išvadų, kad atskirų visuomenės luo- 
mų reikalai yra priešingi, ir priešingumas gimdo luo- 
mų kovą. Du yra svarbiausiuoju Iluomu— buržuazija 
ir proletariatas. Buržuazija yra galinga savo turtais, 
proletariatas—savo skaitlingumu. Visi turtai, žemė ir 
gamybos įrankiai koncentruojasi nedaugelio žmonių 
rankose, O proletariato skaičius vis didėja. Ta evoliu- 
cija ir luomų kova neišvengiamai veda prie socialinės. 
revoliucijos. Proletariatas įgijęs politinę valdžią, pa- 
skelbs savo diktatūrą ir pradės vykdyti gyveniman ko- 
munizmą. Komunizmas turi įvykti net visai nepriklau- 

<omai nuo žmonių valios. Proletariato atstovų rolė— 
visą darbininkų judėjimą daryti planingu ir sąmoningu. 

Tos pastarosios Marxo išvados visai atatinka 
istoriniam materializmui, anot kurio visa žmonijos 
pažanga, visi žmonių dvasios reiškiniai, visos tikybos, 
filosofija, menas, mokslas —vis tai tik materialinių gy- 
venimo reikalivimų išdavos. Socialistų vadai rūpinosi 
visam darbininkų judėjimui duoti kosmopolitinį po- 
būdį. Jie visai neskyrė tautinės idejos nuo naciona- 
lHizmo. Tautybė esanti tiktai buržuazijos reikalas. 
O darbininkai visi yra kosmopolitai, jiems vis tiek, 
kuria kalba įgyti savo luominį susipratimą ir apsi- 
švietimą. Pats Marx'as rašė, kad darbininkai neturi 
tėvynės, darbininkų tėvynė yra ten, kur jis randa ge- 
resnį uždarbį. Marksizmo teoretikas Kautsky's rašė, 
kad darbininkai iškeliavę svetur ir radę kitoje šaly 
patogesnių gyvenimo sąlygų, labai greit užmiršta savo 
prigimtą kraštą. Tas pats Kautsky's savo knygoje „Tau- 
tinis klausimas mūsų laikais“ išaiškinęs materialiniais 
veiksniais tautų atsiradimą, yra priešingas kultūra 
atsilikusių tautų susipratimui ir jų nepriklausomybei, 
nes tai kenkią kapitalų koncentracijai. Iki XX amžiui 
marksistų programose nieko nekalbama apie tautų 
teises ir jų lygybę. 

Tiktai pačioj XIX amžiaus pabaigoj, naujų 
visuomeninių srovių ir idėjų įtaka, daugelis mar- 
ksisių pradeda keisti savo pažiūras, pradeda da- 
ryti reviziją savo teorijoj, pradeda realiai žiūrėti į 
gyvenimą. Vokiečių 1891 metų socialdemokratų pro- 
gramoje nors nieko dar nerandame apie kitataučių 
teises, bet bent jau labai plačiai yra išdėstyti visi VO- 
kiečių tautos politiniai ir demokratiniai reikalavimai, 
neišskiriant ir moterų, apie kurių lygias teises visai 
nieko nebuvo kalbama senosiose programose. Nors 
vadai ir skelbė kosmopolitinius lozungus, bet vokie- 
čių darbininkų judėjimas iš pat pradžios visai nebuvo 
kosmopolitinis, o tiktai tautiniai demokratinis. Tėvy- 
nės reikalai faktinai visuomet buvo statomi aukščiau 

tarptautinių darbininkų reikalų. Taip pat buvo ir visose 
kitose valstybėse, tat geriausiai patvirtino Didžiojo 
karo nuotykiai. Marksizmas turėjo labai daug įtakos 
mūsų tautiniam judėjimui, apie tai, kokia ta įtaka buvo, 
bus kalbama toliau. 

Tarp 1860—1870 metų Vakarų Europoj pradėjo 
gimti naujos visuomeninės srovės. Filosofijoi prasi- 
dėjo grįžimas prie Kanto. Atsirado labai daug tilosofų 
neo-kantistų. Materializmas susilaukė labai griežtos 
kritikos. Greta su tuo įgyja labai daug įtakos 
pozitivinė prancūzų sociologo Comte'o filosofija. Svar- 
biausieji Comte'o dėsniai yra šitie: žmonijos gyvenimo 
reiškiniai eina dar neištirtais gamtos įstatymais, sąmo- 
ningų žmonių idejos gali turėti daug itakos žmonijos 
civilizacijos eigai ir visai j0s pažangai, žmogaus pro- 
tas nepali išaiškinti žmonijos gyvenimo pradžios ir jo 
pabaigos. Visose civilizuotose tautose užgimė poziti- 
vinė srovė literatūroj, filosofijoj ir moksle. Ne visi 
pozitivistai priėmė visas Comte'o idejas, bet jų visų 
charakteringa žymė buvo ta, kad jie realiai žiūrėjo 
į gyvenimą, neidealizavo praeities ir dabarties, netu- 
rėjo romantizmo, rūpinos gerai suprasti dabarties gy- 
venimo reikalavimus ir juos sulig išgalės tenkinti. 
Tai šita pozitivinė srovė ir turėjo daug įtakos mark- 
sistams ir visam darbininkų judėjimui. Marksistai 
skilo, bet nemaža jų dalis pasiliko ištikima savo tė- 
vui Marxui. Idealistai arba pozitivistai buvo ir visi 
žymesnieji tautiniai veikėjai. Pozitivistas čekų Masa- 
rikas, pozitivistas buvo mūsų Kudirka. 

Tiktai idealistų ir pozitivistų idejoms išsiplėtojus 
vėl pradėjo atgimti visur beveik apmiręs mažųjų tautų 
kultūrinis ir politinis judėjimas. Austrijos pavergtos 
tautos reikalauja politinių teisių, žengia beveik prie 
pilnos nepriklausomybės. Austrijos valdžia priversta 
buvo 1867 metais paskelbti liberalinę konstituciją, su- 
teikiančią visoms tautoms daug politinės laisvės ir 
duodančią visiems galimybės vystyti savo tautinę kul- 
tūrą. Žymus tautinis judėjimas prasidėjo bulgaruose, 

jie, Rusijos padedami, įsikuria savo nepriklausomą 
valstybę, Pradžioje ta valstybė buvo Rusijos globoj ir 
turkų suverenitete, bet vėliau nuo vienų ir kitų bul- 
garai atsikrato. Serbai ir rumunai visai išsivaduoja iš 
turkų suvereniteto. Tuo pat laiku atgimsta apmiręs 
nuo 1848 metų airių politinis iudėjimas. Smarki ir 
ilga airių kova už tautos savivaldybę tepasibaigė tik 
1922 metais: Žymus tautinis judėjimas vėl prasidėjo 
beveik visose Rusijos pavergtose tautose. Bent kiek 
tik vėliau, 1883 metais, prasideda ir Lietuvoj, po 
20 metų pertraukos, žymus tautinis judėjimas, turintis 
jau ne tik kultūrinio pobūdžio, bet ir politinio. 

Iš tos Vakarų Europos visuomeninių srovių ir 
tautų judėjimų apžvalgos aiškiai matome, kad lietuvių 
tautinis judėjimas ėjo beveik visai lygiagrečiai su kitų 
tautų judėjimu. XIX amžiaus pradžioj visur kyla Žy- 
mus tautinis judėjimas, kyla jis ir Lietuvoj; nuo 1850 
iki 1865 visur reakcija, prasideda reakcija ir Lietuvoj; 
po 1865 metų visur pradeda atgimti tautinis Judėji- 
mas, 1883 metais atgimsta ir Lietuvoj. Aiškų, kad 
visų tų judėjimų priežastys visur buvo beveik tos pa- 
čios, visi tie judėjimai turėjo daug bendrų žymių. Ma- 
žųjų tautų tautinė ideja jungėsi su pažanga. Dide- 
sniųjų tautų nacionalizmas, kosmopolitiniai lozungai 
ir materializmas turėjo neigiamos įtakos mažųjų tau - 
tų Judėjimui, bet jie negalėjo jo sulaikyti Ekonomi- 
niai ir socialiniai vaiksniai turėjo nemaža teigiamos 
įtakos, bet ne visur jų veikimas buvos vienodas ir stip 
rus. Idealizmas ir pozitivizmas daugiausia davė im- 
pulso tautiniam judėjimui Pats tautinis susipratimas 
vra žmonijos civilizacijos ir pažangos išdava. 

* 


* * 

Lietuvių inteligentų dauguma susipažino su Va- 
karų Europos visuomeninėmis srovėmis per lenkų ir 
rusų literatūrą. Viznas mūsų žymiausiųjų tautinių vei- 
kėjų dras Vincas Kudirka XIX amžiaus pabaigoj 
(1885—1890) ėjo, kaip žinome, mokslus Varšuvos uni- 
versitete. Universitetas buvo jau surusintas, ir jis visai 


maža teturėjo įtakos visuomeninių Kudirkos pažiūrų 
išsivystimui. Bet Kudirka jau anksčiau gerokai susipa- 
žinęs su lenkų literatūra, sekė ją be abejojimo gyven- 
damas Varšuvoj ir suseidamas su lenkų veikėjais. Var- 
šuvoj mokinosi ir daugiau mūsų inteligentų, daugelis 
ir nebuvę Varšuvoj sekė lenkų literatūrą, užtat yra 
svarbu pažvelgti į lenkų visuomenines sroves. 
Laisvės ir lygybės idejos Lenkijoj pradėjo pla- 
tintis dar XVIII amžiaus pabaigoj, kai sugrįžo Lenkijon 
Kastiuška, dalyvavęs Amerikos išsivadavimo karuose 
ir gyvenęs kurį laiką Prancūzijoj. Kastiuška norėjo, 
iškovojus laisvę savo tėvynei, sukurti demokratinę 
Lenkiją. Jo norams pasipriešino bajorai, jų opozici- 
jos jis negalėjo pergalėti, pradėdamas kovą už nepri- 
klausomybę, nieko daugiau valstiečiams negalėjo pa- 
žadėti, kaip tiktai baudžiavos darbo dienų sumažinimą 
ir geresnį elgesį. Kova žinoma buvo pralaimėta, įvyko 
trečiasis Lenkijos išdalinimas. Po to lenkai griebiasi 
švietimosi. Pasinaudodami naujomis idejomis kuria 
XIX amžiaus pradžioj naują švietimo sistemą, išsiva- 
duoja nuo įezuitų globos, švietimo darbui pradeda 
vadovauti pažangieji žmonės. Tokia mokslo dvasia 
viešpatavo ir Vilniaus universitete. Napoleono ka- 
rai, prancūzų kariuomenės žygiavimas ir Napoleo 
no įkurta Varšuvos kunigaikštybė turėjo taip pat 
nemaža įtakos liberalinių idejų išsiplėtojimui. Socia- 
linėje srityje tačiau lenkai stovi vietoje, baudžia- 
va net Napoleono laikais nebuvo panaikinta. Tik- 
tai po 1863 metų sukilimo ir baudžiavos panaiki- 
nimo lenkai labiau pradeda suprasti, kad sugrąžinti 
nepriklausomybę jie galės tiktai visos tautos, O ne 
vien tik bajorų jėgomis. Pradėjo gimti slaptos politi- 
nės partijos. Iš pat pradžios politinis judėjimas eina 
dviem vagom. Viena vaga eina socialistinė srovė, len- 
kų socialistų partija. Kita vaga grynai tautinė srovė, — 
lenkų tautiniai demokratinė partija. Abi tiedvi partiji 
buvo pradžioje Prancūzų revoliucijos lozungų įtakoj. 
Socialistai pradžioje buvo kosmopolitinio pobūdžio, 


buvo tikri marksistai, vėliau įgyja ne tik jau tautinio, 
bet beveik šovinistinio pobūdžio, kuris apsireiškė jų 
politinėje programoje ir visame jų veikime. Tautinin- 
kai pradžioje idealizavo visą tautą be luomų skirtu- 
mo, vėliau pradėjo rūpintis tiktai bajorų ir buržuazi- 
jos reikalais, bet savo tautiniai imperialistiniais lozun- 
gais mokėjo patraukti į savo partiją labai daug val- 
stiečių. Tiktai miestų darbininkų dalis buvo socialistų 
įtakoj. Abiem toni dviem partijom darė daug įtakos 
Mickevičiaus mesionizmas. Mickevičius savo gyvenimo 
pabaigoje, kaip žinome, skelbė ideją, kad lenkų tauta 
nukentėjusi už visų tautų nuodėmes, turėsianti greit 
atsikelti ir suteikti kultūrą, laisvę ir laimę visoms ki- 
toms tautoms. Tokia esanti Dievo valia. Tuom tik ga- 
lima išaiškinti, kad tautininkų ir socialistų politiniai 
lozungai visai mažai kuo skyrėsi. Tautininkai skelbė, 
kad Lenkija turi būti atstatyta tokia, kokia ji buvo 
prieš pirmąjį išdalinimą, su Lietuva ir visomis sveti- 
momis tautomis. Socialistai to pat reikalavo, tik jie 
žadėjo daugiau laisvės kitataučiams, visos tautos po 
jų atvadavimo būsiančios surištos su Lenkija federa- 
cijos ryšiais. Tiktai lenkų liaudininkai susiorganizavę 
Galicijoj vadovaujant Wystouch'ui, vėliau Stapinski'ui, 
skelbė laisvos demokratinės Lenkijos etncgrafinėse 
ribose ideją.. (I. Grabiec. Dzieje Porozbiorowe Naro- 
du Polskiego). Rusijos Lenkijoj visai nebuvo liaudi- 
ninkų partijos, nebuvo jokio savarankaus liaudies ju- 
dėjimo. Visa liaudis buvo bajorų tautininkų, kunigų 
ir miestuose socialistų globoj. 

Pačioj Varšuvoj Kudirkos laikais nors visai ne- 
buvo tikrų liaudininkų, bet čia veikė ir turėjo daug 
įtakos talentingų, kultūringų žmonių būrelis, kurių 
tikslas buvo supažindinti lenkų tautą su Vakarų Eu- 
ropos civilizacijos idejomis, ištirti savo tautą, ją kul- 
tūriniai pakelti, 0 jau susipratusi ir apsišvietusi tauta 
ateityje ras priemonių savo teisių išgavimui. Tie 
žmonės visai neidealizavo lenkų tautos praeities, 
objektingai žiūrėjo ir dabartį, jų raštuose nebuvo jo- 

kio romantizmo, jie buvo tikri pozitivistai ir teore- 
tiniai demokratai. Nebuvo tai politinė srovė, bet tiktai 
kultūrinė. Įžymiausieji tos srovės atstovai buvo: J. 
Ochorovicz'ius, kritikas ir filosotas Aleksandras Swię- 
tochowski's (dabar jau pasidaręs tautininku), garsus 
rašytojas Glowackis — Prus'as ir mokslininkas L. 
Krzywicki's. Stai šitie žmonės savo raštais turėjo ne 
maža įtakos Kudirkai ir kitiems mūsų inteligentams 
ėjusiems aukštuosius mokslus Varšuvoj. Iš jų raštų 
Kudirka susipažino su Vakarų Europos civilizacijos 
idejomis ir išvystė savo pozitivines pažiūras į gyveni - 
mą. Bet tie rašytojai nepažadino į tautinį darbą nė 
vieno mūsų veikėjo, visi jie, kaip ir Kudirka, buvo 
jau anksčiau tautiniai susipratę beskaitydami „Aušrą“' 
ir mūsų tautinius rašytojus. Ta tik prasme Ien- 
kų literatūra turėjo žinoma nemaža įtakos ir kitiems 
mūsų tautos veikėjams, kaip Jakštui, Maironiui, Vai- 
žgantui. Iš lenkų politinių srovių pačioj pradžioj turėjo 
bent kiek įtakos lenkų socialistai mūsų marksistams. 

Antroje XIX amžiaus pusėje gana daug mūsų 
jaunuomenės ėjo mokslus Rusijos universitetuose. Čia 
tai ta jaunuomenė ir susipažino su rusų literatūra. 
Žinoma dar anksčiau besimokydama gimnazijose ji 
buvo jau susipažinusi su bendrąja ir rusų istorija, su 
senąja klasine rusų literatūra, bet visi tie mokslai labai 
tendencingai reakcinėje dvasioje dėstomi, įokios teigia- 
mos įtakos tos jaunuomenės išsilavinimui neturėjo. 
Universitetuose viešpatavo visai kitokia dvasia. Nema- 
žas profesorių skaičius buvo Vakarų Europos civili- 
zacijos įtakoj, nemažai buvo žymių mokslininkų ir | 
rašytojų, kurie platino savo tėvynėje pažangias idejas. 

Rusijoj tais laikais viešpatavo žiauri reakcija, Po- 
litiniai pavergti buvo ne tik visi nerusai, bet ir 
visa rusų tauta, išskyrius aukštesniuosius valdininkus 
ir dvarininkus. Reakcinė caro valdžia buvo labai stipri, 
turėjo daugybę paklusnių žandarų, turėjo skaitlingą 
kariuomenę. Visuomenės sluogsniai buvo ramūs. Val- 
stiečiai nesenai paleisti iš baudžiavos, nors ir labai 

maža tegavę žemės, laikėsi ramiai. Miestų darbininkai, 
kapitalistų išnaudojami, retkarčiais tevesdavo su jais 
ekonomine kovą. 

Tiktai universitetų mokslą einanti jaunuomenė, 
nors kilusi iš įvairių, daugiausia turtingesniųjų visuo- 
menės sluogsnių, negalėjo ramiai žiūrėti į siaučiančią 
reakciją, užsidegusi laisvės ir lygybės idejomis, užjautė 
pavergtą tautą ir kėlė dažnai griežtus protestus prieš 
savo biurokratinę valdžią. Jie pirmieji pradėjo varyti 
nelygią kovą su galinga reakcija. Ta tai jaunuomene 
ir baigusieji mokslus inteligentai pradėjo organizuoti 
slaptas politines partijas. Jau apie 1870 metus Rusi- 
joj aiškiai pasižymėjo trys pažangios politinės srovės: 
1) liberalinė srovė, kuri rėmėsi turtingesniųjų visuo- 
menės sluogsnių ir laisvųjų profesijų (ypač profesorių, 
advokatų) inteligentais; vėliau tos srovės žmonės su- 
organizavo rusų konstitucinę demokratų partiją; 2) s0- 
cialistų liaudininkų ir revoliucionerių srovė; tos Ssro- 
vės veikėjai buvo idealistai ir pozitivistai, visų jų cha- 
rakteringa žymė buvo ta, kad jie labai idealizavo rusų 
valstiečius, su jų pagalba manė eiti prie socializmo, 
labai daug reikšmės duodami užsilikusiam Ru- 
sijoj visuomeniniam žęmės valdymui; iš pat pradžios 
tą judėjimą organizavo inteligentai, kilę iš turtinges- 
niųjų visuomenės sluogsnių (Michailovski's, Lavrov'as 
ir kiti), ir tik vėliau pradėjo rastis inteligentų išėjusių 
iš liaudies; 3) marksistų srovė; ji pradžioj, kaip ir 
visur buvo kosmopolitinio pobūdžio, rėmėsi miestų 
darbininkais, nors patys vadai (Plechanov'as, Lenin'as) 
visai nebuvo kilę iš darbininkų. Visas tas sroves pa- 
gimdė Rusijoj Vakarų Europos civilizacija, tiktai so- 
cialistai liaudininkai laisvės ir lygybės idealus labai 
originaliai norėjo vykdyti gyveniman, radę savo siais 
dyje ypatingų socialinių lyčių. 

Tų laikų rusų filosolijoj ir literatūroj taip pat 
labai maža buvo originalinių minčių. Vieni jų, kaip 
Gercen'as, Rozanov'as, buvo Hegelio pasekėjai, kiti 
kaip aukščiau minėti liaudininkai ir tokie mokslinin- 


kai, kaip de Roberti, Miliutin'as, Kariejev'as, Lesevi- 
čius ir kiti buvo pozitivistai; Černiševski's, Pisarev'as 
ir visi marksistai buvo materialistai. Net tokie rusų 
tautos ideologai, kaip Danilevski's, Dostojevski's, visi 
slavofilai, V. Solovjov'as, nors ir rūpinosi originaliniai 
reikšti savo mintis, bet ištikrųjų buvo labai žymioj 
Vakarų Europos civilizacijos įtakoj. Gal daugiausia 
originali buvo L. Tolstoj'aus filosofija, bet jo nesi- 
priešinimo teorija negalėjo turėti įokios teigiamos 
įtakos mūsų inteligentams. 

Kaikurie mūsų rašytojai kalba apie kaž kokią 
Rytų kultūros įtaką mūsų tautiniam judėjimui. Rytų 
kultūros įtaka buvo praeityje iki Liublino unijai, 
bet įos nebebuvo XIX amžiuje. Per rusų literatūrą dau- 
gelis mūsų inteligentų susipažino su Vakarų Europos 
civilizalijos idejomis, o tie, kurie pateko tiktai Sspeci- 
iinei tautinės rusų kultūros įtakai, visai sūrusėjo ir 
mūsų tautai žuvo. Ne vien tik teigiamos įtakos turėjo 
mūsų tautiniam judėjimui ir „vakariniai“ rusų rašyto- 
jai ir veikėjai. Kosmopolitiniai lozungai ir materia- 
lizmas, kaip aukščiau pasakyta, turėjo nemaža neigia- 
mos įtakos visų tautų judėjimui, turėjo žinoma ir lie- 
tuvių tautiniam judėjimui. Tie mūsų jaunikaičiai, kurie, 
priėmę tiktai idealistinę marksizmo pusę, jo laisvės 
ir lygybės idejas, kritingai žiūrėjo į jo ekonominę pro- 
blemą, arba mažai į ją tekreipė domės, — nebuvo 
priešingi tautiniam judėjimui ir jame dalyvavo; 0 tie, 
kurie susipažinę su marksizmu, priėmė įo kosmopo- 
litines išvadas ir visą jo kapitalų koncentracijos ir 
proletarizacijos teoriją, — buvo priešingi tautiniam 
judėjimui, paskendo svetimųjų jūrėse. Buvo ir tokių, 
kurie laikinai dalyvavo tautiniame judėjime, bet vėliau 
nuėję pagalbon Lenino daromiems eksperimentams, 
aktingai priešinosi Lietuvos nepriklausomybės įkūrimui. 
Daugelis gali prisiminti, kokie buvo tie lietuvių jau 
nuomėnės lavinimosi rateliai ne tik prie universitetų, 
bet ir prie gimnazijų, kur vadais buvo tikri marksi- 
stai. Tokiuose rateliuose buvo studijuojami tiktai gam- 

tos ir ekonominiai mokslai, visai ignuoruojant lietu- 
vių kalbą, literatūrą, istoriją. 

XIX amžiaus pabaigoj žymi marksistų dalis, kaip 
visur Europoj, taip ir Rusijoj pradėjo keisti savo pa- 
žiūras. Jie nors ir aiškino tautinį judėjimą tiktai eko- 
nominiais motivais, bet jau nebegalėjo jo ignoruoti. 
Rusų socialdemokratai pradėjo skilti į maksimalistus 
ir minimalistus, bet dar 1905 metais pastarieji turi 
viršų, jų dvasioje buvo suredaguota partijos progra- 
ma, kur jau daug kalbama apie kitataučių politines 
teises, pripažįstama atskiroms Rusijos tautoms apsi- 
sprendimo teisė. Tuo pat laiku ir lietuviai marksistai 
padarė savo evoliuciją. Jų veikimas XX amžiaus pra- 
džioj turėjo daug teigiamų pusių: jie sukėlė idejų ko- 
vą Lietuvoj, jie smarkiai kovojo už Lietuvos politinę 
laisve, jie sujudino Lietuvos darbininkus, kurių žymi 
dalis ne tik Iuominiai susiprato, bet ir tautiniai. 

Palyginamai daug mažesnė įtaka buvo rusų sO- 
cialistų liaudininkų, jų fantastinė programa visai nea- 
tatiko Lietuvos ūkio reikalams, veikė mūsų inteligen- 
tams tik jų politiniai ir demokratiniai idealai. Kitos 
rusų politinės srovės ir rusų rašytojai tiek teturėjo 
teigiamos įtakos mūsų inteligentams, kiek jie skelbė 
Vakarų Europos civilizacijų idejas. 

Be to dar svarbu yra pastebėti, kad nemaža Ru- 
sijos universitetų studentų dalis sekė ir lenkų litera- 
tūrą. D-ro Basanavičiaus studentavimo laikais visi 
lietuviai maskviečiai skaitė Varšuvos pozitivistų (A. 
Swietochowski'o redaguojamą) laikraštį „Przegląd Ty- 
godniowy". D-ras J. Basanavičius visą studentavimo 
laiką buvo to laikraščio prenumeratorium. Tačiau kaip 
lenkai, taip ir rusai buvo tik tarpininkai tarp Vokarų 
Europos ir lietuvių šviesuomenės. Be to žinoma ne- 
mažai mūsų inteligentų, kaip d-ras J. Basanavičius, vė- 
liau ir tiesioginiai, begyvendami Vakarų Europoj, gerai 
susipažino su jos civilizacija. 

Iš visko, kas aukščiau pasakyta, aišku koks bu- 
vo mūsų vadinamajo „tautinio atgimimo“ pobūdis. 


Visų pirma, kaip jau minėjau, nebuvo tai joks atgimi- 
mas, bet tiktai tautos žengimas prie naujos kultūros, 
pažangos ir laisvės. Jeigu kas atgimė „Aušros“ ga- 
dynėje, —tai tik apmiręs Muravjovo laikais lietuvių in- 
teligentų kultūrinis judėjimas. „Aušroj“, kaip pamaty- 
sime, buvo dar gana daug tokių pat žymių, kaip ir 
XIX amžiaus pradžios rašytojų raštuose, nors jau 
„Aušroj“ gana aiškiai buvo išreikšta tautinė ideja. Bet 
ne apie tokį atgimimą kalbama visuose mūsų raštuo- 
se. Rašytojai kalbėdami apie atgimimą nori tuo lyg 
pabrėžti, kad lietuviai praeityje buvo labai tautiniai 
susipratę, turėjo savo išprususią kultūrą, ir štai šitas 
susipratimas ir kultūra pradėjo atgimti „Aušros“ ga- 
dynėje. Tiesa, lietuviai praeityje turėjo savo stabmel- 
dišką kultūrą— mitologiją, turėjo ir ypatingą tiems lai- 
kams architektūrą, techniką ir. ornamentiką, bet ne ta 
juk kultūra, ne mitologija, pradėjo atgimti „Aušros“ 
gadynėje. Ne reakcinis gi apsireiškimas buvo „Aušros“ 
įsteigimas. 

Svarbiausiojo kultūros reiškinio, savo raštijos, 
lietuviai praeityje neturėjo. Tačiau ta aplinkybė nė kiek 
nežemina lietuvių tautos. Visai nedaug anksčiau su- 
sikūrė savo literatūrą ir kitos Vakarų Europos tautos. 
Beveik iki XVI amžiui visos jos rašiijoj vartojo lotinų 
kalbą. Tiktai slaviai jau nuo IX amžiaus turėjo savo 
ypatingą literatūrą ir raštuose vartojo savo gimtą kal- 
bą. Slaviams, kaip žinome, pagamino abecėlę graikų 
misioneriai Kirilas ir Metodijus. Bulgarai, čekai, ukrai- 
nai, gudai, turėjo savo išvystytas raštijas, kurios vė- 
liau buvo visai apmirusios, ir tik XIX amžiaus pra- 
džioj pradėjo atgimti. Ta prasme slaviai žinoma turi 
teisės vadinti savo tautinį judėjimą atgimimu, nors ir 
tai nėra visai tikslinga, nes slaviai juk negrįžo prie 
visų senųjų savo kultūros lyčių, o tuo labiau prie 
turinio. 

Visai tačiau teisingai atgimimu yra vadinamas 
humanizmo laikotarpis Vakarų Europoj, prasidėjęs 
XIV amžiuje ir tesęsis beveik iki XVIII amžiui. Beveik 

visų Vakarų Europos tautų šviesuomenė, tame skai- 
čiuje lenkai ir lietuviai, buvo pradėję garbinti senųjų 
graikų ir romėnų kalbą, meną ir mokslą. [Tuomet tai 
tikrai pradėjo atgimti graikų ir romėnų kultūra. Hu- 
manizmas ir vėliau reformacija turėjo labai daug įta- 
kos tautinių raštijų išsivystimui. Humanizmas suteikė 
daug turinio ir lyčių V. Europos tautų kultūrai, ir hu- 
manizme bene tik ir reikia ieškoti to reiškinio prie- 
žasties, kad Vakarų Europos tautos pralenkė savo 
kultūra visas slavių tautas, nors jos daug anksčiau 
buvo išsivysčiusios savo raštiją. Lietuviai buvo patekę 
gudų kultūros įtakon, o vėliau XVI amžiuje humani- 
stinės kultūros, iš kurios reformacijos laikais ir pra- 
dėjo gimti mūsų raštija. 

Lietuvių tautinis susipratimas praeityje buvo pla- 
tesnis tik ta prasme, kad ir bajorija beveik iki XVI 
amžiui kasdieniniame gyvenime vartojo gimtąją kalbą. 
Jeigu ta bajorija būtų XIX amžiuje pradėjusi grįžti 
prie savo prabočių kalbos, tai žinoma būtų galima 
kalbėti apie jos atgimimą. To nebuvo, judėti ir švie- 
stis pradėjo tiktai nesulenkėję bajorai ir liaudis. 

Netikslinga yra vadinti mūsų tautinis judėjimas 
ir politiniu atgimimu. Tiesa mūsų tauta praeityje buvo 
nepriklausoma nuo svetimųjų, bet ji nebuvo nepri- 
klausoma nuo savo valdovų. Visa tauta iki XIV am- 
žiaus pabaigos buvo kunigaikščių nuosavybė. Kuni- 
gaikščių valia vadovavo tautai, nuo jos prigulėjo visos 
tautos likimas. Keistučio laikais kunigaikščio valia lyg 
ir buvo pilnoj harmonijoj su tautos valia, bet tai bu- 
vo tik išimtis. Vytauto laikais maža tautos dalis, di- 
dikai, jau pradeda dalyvauti valstybės reikalų tvarky- 
me, bet tauta bent de jure nebebuvo nepriklausoma 
nuo svetimųjų. 

Nebūtų svarbu kalbėti apie tą terminologiją, jei- 
gu tas netikslingas pavadinimas neklaidintų žmonių, 
mažai susipažinusių su mūsų ir kitų tautų istorija. Jau 
pats tas pavadinimas visai vienpusiškai nušviečia mū- 

sų tautinį judėjimą. Daugeliui atrodo, kad tautos „ta- 
gimimas“ buvo tai grįžimas prie praeities, juk tai 
buvo ne pažanga, bet reakcija. 

XIX amžiaus pabaigoj ne atgimė, bet užgimė 
lietuvių tautinė ideja ir pradėjo jungtis su pažanga. 
/ pažangą mūsų tautą stūmė: išsilaikymo instinktas, 
ekonominiai ir socialiniai veiksniai, Vakarų Europos 
civilizacija. Tikybiniai motivai vaidino svarbią rolę, 
bet veikė tiktai prieš tautos rusinimą. 

Kaip visur, taip ypač Lietuvoj, labai žymią rolę 
tautiniame judėjime vaidino inteligentai vadai ir tauti- 
niai susipratusi šviesuomenės dalis. Nors mūsų liau- 
dies nuopelnai yra dideli, kad ji per amžius išlaikė 
gyvas savo etnines ypatybes, bet pati liaudis „be švie- 
suomenės, ne tik nieko nebūtų galėjusi nuveikti, bet 
kaip jau aukščiau pasakyta, liaudis galėjo visai ištau- 
tėti. Baudžiavos panaikinimas ir Muravjovo persekio- 
jimai labai stūmė liaudį lenkų glėbin. Tiktai tautiniai 
susipratusi šviesuomenė galėjo atitraukti liaudį nuo 
sulenkėjimo, sužadinus joje apmirštantį tautinį instink- 
tą. To apmirimo nebuvo baudžiavos laikais, nes bau- 
džiava, kaip koki siena skyrė liaudį nuo sulenkėju- 
sios bajorų šviesuomenės. Lietuvių šviesuomenė kilo 
iš ūkininkų, bet tie ūkininkai, kurie leido vaikus į | 
mokslą, visai nesivadovavo tautos reikalais, o vien tik 
materialiniais arba tikybiniais motivais. Vieni jųjų, tu- 
rėdami keletą sūnų leido gabesnius mokslan, kad ma- 
žiau tesusiskaldytų ūkiai, o vėliau turėtų iš mokyto sū- 
naus pagalbą; kiti norėdami vaikui suteikti laimingą 
gyvenimą šiame ir aname pasaulyje, jei jis liks kuni- 
gu. Nemažas išėjusių mokslus ūkininkaičių skaičius 
pilnai ir atatiko savo tėvų norams; vadovaudamiesi 
principu, kad prieš vėją nepapisi, radę šiltą vietelę, 
nesuko galvos ir pirštu nepajudino savo tautos skur- 
do sumažinimui. Rasti gyvenime materialinių gerybių 
nebuvo sunku. Dvasiniai inteligentai rasdavo Lietuvoj, 
o pasauliniams inteligentams plačios galimybės buvo 
Rusijoj. 


Palyginamai tiktai mažas inteligentų būrelis stojo 
į tautinį darbą, stojo labai sunkiomis apystovomis ir 
sąlygomis, jie ne tik negalėjo laukti iš savo darbo 
vaisių jokių materialinių gerybių, bet tegalėjo laukti 
sau tiktai kalėjimo ir Sibiro. Jie visi buvo tikri idea- 
listai. Tame inteližentų būrelyje buvo įvairių pažiūrų 
žmonių, ne visi dar turėjo ir tautos sąvoką, kaikurie 
jųjų dirbdavo tiktai tautinio instinkto vedami, bet svar- 
besnieji vadai, gerai susipažinę su Vakarų Europos 
civilizacijos idejomis ir mažųjų tautų judėjimu, turėjo 
aiškius idealus, numatė mūsų tautos ateitį, nurodė 
tautai kelių, kuriais reikia eiti prie kultūros ir laisvės. 

Basanavičiaus, Šliūpo, Kudirkos, Jakšto, Mai- 
ronies nuopelnai yra tai, kad jie pirmieji paskelbė ir 
dokumentaliai įrodė, kad lietuviai turi tvirtus tautos 
pagrindus, kad gali būti sąmoninga, kultūringa ir 
laisva tauta, kad kaipo tokia bus priimta į kultūrin- 
ųjų Europos tautų šeimą. 

Tik XIX amžiaus pradžio; lietuvių tauta tepra- 
dėjo žengti prie naujos kultūros. O XIX amžiaus pa- 
baigoj be to dar pradėjo žengti prie pažangos ir lai- 
svės, pradėjo gimti tautos neoriklausomybės ideja. 

Tai visa aiškiai bus matyti iš periodinių raštų 
apžvalgos nuo „Aušros“ įsteigimo ligi spaudos atga- 
vimui. 


2. „Auszra“. Pirmąjį lietuvių tikrai tautinį lai- 
kraštį „Auszrą“ įsteigė d-ras Jonas Basanavičius Ma- 
žojoj (Prūsų) Lietuvoj, Ragainėje, kovo mėnesį, 1883 
metais. „Auszra“ buvo skiriama Didžiajai Lietuvai. 
Pirmuoju „Auszros“ redaktorium buvo taip pat d-ras 
J. Basanavičius. Apie „Auszrą“, jos įsteigimą ir visą 
jos reikšmę gana daug yra parašyta įvairiuose lai- 
kraščiuose ir knygose. Svarbiausiuoju mano uždavi- 
niu bus tik įrodyti, kad žymesnieji aušrininkai turėjo 
tautos sąvoką ir tautinę ideją. Kaikurie rašytojai va- 
dindami „Auszros“ gadynę tautos atgimimo pradžia, 
visai mažai tekreipia domės į visą mūsų literatūrą, 

„kuri buvo išsivysčiusi pirmojoj XIX amžiaus pusėje, 
kiti vėl, kaip St. Matulaitis savo „Lietuvių Tautos Isto- 
rijoj“ visai maža originalinės reikšmės tepripažįsta 
„Auszrai“. Aušrininkai, anot jo, „ėmė tik kartoti tai, 
ką anksčiau kalbėjo Daukantas, Poška ir kiti“. „Tie 
„Auszros“ laikų Lietuvos mylėtojai - sako jis — buvo 
pasekėjai pažvalgų ir dvasios Poškos, Baužos, Stane: 
vičio, Daukanto ir kitų dar baudžiavos laikų veikėjų“. 
Tiesa, „Auszroj“ buvo nemaža romantizmo, tai yra 
mūsų praeities, tautos ir kalbos idealizavimo, bet 
„Auszroj“ daug yra ir tokių žymių, kurių visai nebu- 
vo minėtų rašytojų raštuose. 

Visų pirma jau pats „Auszros“ leidimas buvo 
politinis darbas. „Auszrą“ tik slaptai galėjo gabenti 
per rusų kareivių apstatytą sieną ir slaptai su dideliu 
pavojum platinti Lietuvos šviesuomenėje ir liaudyje. . 
„Auszra“ nors buvo tiktai tautiniai kultūrinis laikraš- 
tis, bet „Auszra“ pirmoji padėjo pagrindą visam mū- 
sų tautos politiniam judėjimui, „Auszra pirmoji išaiš- 
kino ir dokumentaliai įrodė, kad lietuvių tauta turi 
tygias teises laisvei ir laimei su kitomis didelėmis ir 
mažomis tautomis. Minėtieji rašytojai romantikai nors 
ir idealizavo mūsų tautą praeityje, bet visai mažai ti- 
kėjo tautos ateitim, daugiausia ko jie troško, tai tik 
liaudies apšvietimo, o apie politinę tautos laisvę visai 
nesvajojo. Jie vadovavos daugiau tik jausmu ir instink- 
tu, 0 aušrininkai be to daugiausia savo išlavintu pro- 
tu. Pažiūrėkime, ką rašo d-ras J. Basanavičius savo 
„priekalboj“, pradėdamas „Auszrą“ leisti: 


„Mes esame tokie pat žmonės, kaip ir mūsų 
kaimynai ir norime wisomis teisibemis, prigulin- 
cziomis wisai žmogystei, lygei su musų kaimy - 
nais naudotis. Tarp tokiu teisibiu pirmutine bu- 
tų ta, kad Lietuwoj Lietuwej mokslą ir apszwie- 
timą lietuwiszkose mokslinycziose gautu. Szen- 
die mes wisi gana gerai numanome, įog iszkalos 
su swetimomis mokslo kalbomis daugiausei Lie- 

tuwius pawerczia ir swetimus, ir atskiria waike- 
lius nuog ju gymditoju. Ar ilgai dar teip duruos, 
negali tikrai žinoti, bet, kaip galima iszmanyti, 
nužiurint ant weikalu musu gadynęes Lietuwiu 
troszkawimai ir noras ne weik dar iszsipildys. 
Laimingesnio del Lietuwos laiko ateinant belu- 
kuriuodami, turime mes patys rupintisi apie Sa- 
wo dabarnykszczius reikalus: ką mokslinyczios 
nedaro, tai mes patys atlikti turime. Kuniszko 
maisto nestokuodami, pirmucziausei turime rupin- 
tis apie dwasiszką szwiesą“. 


Tuose žodžiuose aiškiai yra išreikšta mintis, kad 
lietuviai yra savo teisėmis lygūs kitoms tautoms, kad 
lietuviai gali ir privalo būti kultūringi, kad lietuviai 
apsišvietę susilauks geresnių laikų, kad žengiant prie 
apsišvietimo ir laisvės, reikia pasitikėti tik savo jėgo- 
mis. Bent kiek toliau savo „priekalboj“ d-ras J. Ba- 
sanavičius rašo: 


„Kaip kiekwienas Žmogus atsimindamas wi - 
są sawo giwenimo begi, atsižiuredamas atgalios 
mato ir numano, kas jis ira buwęs ir kuomi ta- 
pęs, supranta, kokiu sawo inpatibiu delei jis ta- 
pęs toks, 0 ne kitoks; taip ir wisa musu gimi- 
ne (tauta) turetu atminti ir pažinti praejusi laiką, 
kuri ira giwenus ant szios Lietuwos žemes, ir 
wisus laimingus ir nelaimingus atsitikimus, kurie 
sziokiu ar tokiu budu padare musu giminę to- 
kią, kokią szendien regime ir pawede ją tiems 
wargams, kuriuose mes giwename..... Daug kas 
pražuwo, bet liko dar kalba musu garbinga, apie 
kurią mes galime drąsei su mokintu wiru isztarti 
„Die Sprache ist unsere Geschichte“ (kalba tai 
mūsų istorija)... Jei kožnas geras ir patogus su- 
nus guodoja sawo tewus ir tewu tewus, tai ir 
mes, Lietuwei, szios gadines turime sekti pawiz- 
di geru sunu senowes Lietuwos; todelei pirmu 
pirmiausei turime pažinti juju senowiszką giwe- 

nimą, budą, dabą ir tikibą, įjuju darbus ir rupes- 
czius; nes ju giwenimą pažinę, pažinsime geriaus 
juos, o juos pažinę ir patis pasižinsime... Pasa- 
kodami apie praeitinę senowes, mes nepraleisi me 
progą nepasikalbeję su skaititojeis apie reikalus 
musu tautos szioje gadineje..... Kaip auszrai ausz- 
tant nyksta ant žemes nakties tamsybe, o kad 
taipįjau praszwistu ir Lietuwos dwase“. 


Padaviau svarbiausias vietas iš d-ro Basanavi- 
čiaus „priekalbos“. Toj prakalboj visai aiškiai pažy- 
mėti yra visi tautos pagrindai. Lietuviai sudaro tauta, 
delto, kad turi savo garbingą praeitį, savo turiningą 
ir gražią kalbą, savo bendrus dabarties dvasinius rei- 
kalus. Ta prakalba yra pirmasai mūsų literatūroje 
lietuvių kalba rašytas raštas, kuriame aiškiai nors ir 
be politinio formulavimo, buvo išreikšta lietuvių tau- 
tinė ideja. Ta prakalba turėjo labai daug įtakos tų 
laikų mūsų jaunajai inteligentijai. Atsiminkime, kad tą 
prakalbą perskaitęs atsivertė mūsų vienas įžymiausiųjų 
tautinių veikėjų —d-ras Vincas Kudirka, kuris eidamas 
mokslą Marijampolės gimnazijoj buvo visai sulenkėjęs. 

"Taip pat aiškiai ir dar plačiau randame išreikštą 
lietuvių tautinę ideją kito, po Basanavičiaus, „Auszros“' 
redaktoriaus d-ro Jono Sliupo straipsnyje „Tikrasis 
jeszkinis tewiniszkumo“ („Auszra“ Nr. Nr. 1, 2. 3 
m. 1884). Plačiai moksliškai aprašes žmonijos atskirų 
visuomenių bei draugijų kilmę, Šliupas daro tokių 
išvadų: 

„„„Keletas tokiu draugiju, sumegztu praeitę, 
paprocziais, politikiszką ir ekonomiszką užvadą, 
nekartą tikėjimu, kalbą —padaro tai, ką vadiname 
tautą... Už tai jeigu lietuviai sziądien negali va- 
dintiesi tautą, tai bent jie turi pilningą tiesą rei- 
kalauti, kad pavidunai negaiszintu ju aigije į 
prieszakį... Ir tai minekime, broliai, jug tauta, 
pasistiebusi ant tikrosios kulturos, givens amži- 
nai. Jeigu nuejo graiku, rimenu ir daug kitu. 


62 


tautu į amžiną pragaisztį — tai/'per tai, jug jie 
buvo nuklidę nuo tikrojo tako vedanczio į laimę 
ir suteikianczio tautai amžinastį. Tai anos kul 
turos rimojo ant pecziu nuvargintu žmoniu, anu 
valininku vargdieniu - vergų; tai tirioniste, prie- 
spudis, neteisingumas ir ardimas ligibes vilktinai 
vilko į bedugnį; tai isz neligibės varsnu, mede- 
giszko ir dvasiszko buvio kilo silpnibė, kuriąją 
pasigavo svetimi ateiviai. Tokios tai kulturos ne- 
galėjo giventi amžinai. Kad medis butu trąszus 
ir žaliuotu, reiki kad jo neužgauliotu nei nuo: 
kirus vėjai, nei szalcziai, nei kirminai jo nenu- 
lapuotu, nei pakąstu szaknu. Taip tai ir tauta 
tikruoju givendama givenimu, žides... Tėvinisz- 
kumas geidžia atkelti isz sąvargio tiktai vieną 
smulkią dalį žmonistės, jam rupi apsergėti žmo- 
niu burį, surisztą tai kraszto pobudžiu, tai po- 
budžiu ukės ar apszvaistos. Ne taip visatiszku- 
mas. Liczius jo paaugsztinti nebe vieną- kitą tautą, 
gentę—jis siekia toliaus—jis geidžia laimės žmo- 
nistei be jokio skiriaus gencziu, tautu, giminiu; 
visi ligus — nes žmonės; už taigi visi ligiai gali 
džiaugtiesi dovanomis amžinio darbo — vaisiu 
kulturos... Vainiku darbu žmonistės — bus laimė 
visu žmoniu. Bet tas Jeszkinis taip tolimas nuo 
musu gadinės, nebus kitaip pasiekiamas, kaip 
tiktai per iszsitaisimą atskiriu, pavienam imamu 
tautu. Szitai —aiszki vieta tėviniszkumui. Per tė- 
viniszkumą žmonistė atais ant galu galo prie 
visatiszkumo. Pirma turi pabaigti savo darbą tė- 
viniškumas—turi užsimegzti, iszskleisti ir subręsti 
tautinės kulturos —ne kad galės iszkiszti galvą „iš 
urvo paslėptinės ir pasiroditi visatiszkumas. Už 
taigi jeigu ant tėviniszkumo žmogus dar ir ne- 
apsistos, bet stengsiesi pasinerti į plotį visatos, 
į Žmonišką—bet už tai kaip tai gražius ira daig- 
tas iszgrįsti kelią anam pasirėžimui, ir padariti 
aną galimu. Per tai neiszmintingai daro tie, ku- 

rie vaiposi isz tikruju tėvininku ar gaiszina ju 
darbus; jie tuomi nusideda ir prakalsta akise 
netiktai tautos, bet visu tuutu, akise žmonistės. 
Palaima ir klotis lai lidžia visus žigius tikru tė- 
vininku, kurie nemislija kelti vaidą ar karą su 
praszaliecziais, bet vien įeszko teisibės, skelbia 
meilę ir sutarimą ir velija žmonistei palaimos“. 


Tame Šliupo straipsnyje yra išreikštos labai gi- 
lios mintys. Iš to straipsnio visai aišku, kad Šliupas 
buvo gerai susipažinęs su Vakarų Europos visuome- 
ninėmis srovėmis ir su mažųjų tautų judėjimu. Šliupas 
buvo marksizmo įtakoj, bet jis visai nesilaiko mar- 
ksizmo įkūrėjų Markso, Engelso ir Kautsky'o pažiūrų, 
anot kurių didelės kultūringos tautos turi praryti ma- 
žąsias nesusipratusias tautas. Ne tuo keliu reikia eiti 
į kosmopolitizmą, į jį, anot Šliupo, reikia eiti per visų 
tautų tautinių kultūrų išsivystymą ir jų išsivadavimą. 
Tiktai kultūringos tautos ateityje sudarys kultūringą 
aisvą žmoniją. 

Tokias tai pažiūras turėjo aušrininkų šulai — Ba- 
sanavičius ir Šliupas. Jokio palyginimo negali būti su 
Poškos, Baužos ir kitų baudžiavos laikų veikėjų pa- 
žiūromis. Negali būti jokio abejojimo, kad Basanavi- 
čius ir Šliupas tikėjo tautos nepriklausomybės idealu. 
Abudu juodu gyveno kurį laiką Vakarų Europoj. Ba- 
sanavičius be to dar gyvendamas Bulgarijoj savo aki- 
mis matęs išsivadavusią iš turkų jungo bulgarų tautą, 
negalėjo negeisti to paties ir savo tautai, kuri juk buvo 
tokioj pat padėtyje, kaip bent kiek anksčiau bulgarų 
tauta. Aušrininkams, žinoma, atrodė tas idealas labai 
tolimas, jie gal nesitikėjo sulauksią jo įvykdymo gy- 
veniman, jie nerado ir galimu skelbti to idealo kaipo 
„Auszros politinio lozungo. Visai suprantama, kodel 
jie taip darė. Buvo tai taktikos reikalas. Tais laikais 
Lietuvoj tik keletas žmonių buvo pilnai tautiniai su- 
sipratusių. Buvo visai dar tamsu, vos tik aušra buvo 
prašvitusi mūsų tautos padangėj, 80'/o Lietuvos gy- 


ventojų nemokėjo skaityti ir rašyti, tauta buvo galin- 
gos Rusijos pavergta, nei vienos tautinės mokyklos, 
nei vienos tautinės draugijos, tik vienas slaptas tauti- 
nis laikraštis. Tokiomis aplinkybėmis skelbti nepri- 
klausomos Lietuvos reikalavimas, skelbti kovą galin- 
gai Rusijai, būtų buvę taktikos žvilgsniu ne tik nenau- 
dinga, bet net kenksminga, nes daugeliui tokie obal- 
siai būtų pasirodę beprotybe, būtų aušrininkus pava- 
dinę pamišėliais ir visai liovęsis ir taip jau su didele 
baime „Auszrą“ beskaitę, 

Aušrininkai nesitikėjo apšviesią tautą slaptais 
laikraščiais ir knygomis, įie žinoma norėjo kokiomis 
nors priemonėmis išgauti spaudos leidimą Didžiojoj 
Lietuvoj. Dėliai tos priežasties jie rūpinosi neerzinti 
tuo tarpu savo laikraštyje rusų valdžios. Per pažan- 
giuosius rusus bandė įtikinti centrinę rusų valdžią, kad 
ji leistų lietuviams spaudą. Šliupas ir pats asmeniškai 
darė tokius žingsnius Varšuvoj, įteikdamas valdžiai 
memorialą, kuriame motivavo spaudos leidimo reikalą 
lietuvių lenkinimo pašalinimui. To memorialo turinys, 
jame reiškiamas rusams lojalumas, griežtai prieštaravo 
Šliupo politinėms pažiūroms. Tą klaidingą diplomatinį 
žingsnį jis padarė tiktai savo karšto impulsingo būdo 
vedamas, jo akcija žinoma nuėjo niekais, tiktai davė 
progos lenkams kaltinti lietuvius bičiuoliavimusi su 
rusų valdžia. 

Tautinė ideja glūdi „Auszroje“ ir įvairiuose dau- 
giausiai d-ro J. Basanavičiaus rašytuose, straipsniuose 
apie mūsų tautos praeitį. „Auszroj“ nors labai daug 
rašoma apie praeitį, bet joje nerandame tusčių mūsų | 
karžygių garbinimų (išskyrus negu kaikurias dainas 
ir eiles, kaip „Lietuvos senovės paminėjimas“, „Mar- | 
gis“ ir kit). Štai kokius „Auszra“ duoda patarimus 
mūsų rašytojams apie praeitį: 

„Pratrinkite taką tikrajai istorijai gentės, 


parodykite verpetą, paczią gelmą kilties ir puolio 
mūsų gentes, parodykite jos kultūrą, įtekmę Lie- 


tuviu padarytą į svetimas gentes ir antraip, pa- 
rodykite ekonomiszką buvį, įtekmę tikėjimo ir 
kitu daigtu į gyvenimą ir jo sudilimą — tai tada 
skaitytojas turės gražų vaizdą anometinio gyve- 
nimo ir palygįs jį tikei su sziaje diena ir mokės 
pasinaudoti paduotas žines. Kas isz apsakinėjimu 
vien apie kares ir parbloszkimą szimtu tukstan- 
cziu prieszininku, jeigu musu Lietuva sužuvo ir 
įeigu szendien mes nei kokios naudos isz ju ne- 
„turime?“ (Iš J. S. Kuokszczio (Šliūpo) straipsnio 
„Lietuvos bicziulis“ „Auszra“ 1883 m. Nr. 4).* 


[|] 

Tos mintys „Auszroj“ išreikštos dar ir šiandien 
nėra įsikūnijusios gyveniman. Iš „Auszros“ mes pri- 
valome mokytis, kaip mums žiūrėti į praeitį ir kad 
ne viskas iš tos praeities gali būti sektina ir garbintina. 

Ne viskas ir „Auszroj“ yra gera. Randame ir 
„Auszroj“ visai nevykusių straipsnių ir net priešingų 
tautinei idejai. Keitėsi, kaip žinome redaktoriai, ir 
„Auszros“ redagavimas patekdavo į visai netinkamas 
rankas. Taip net pirmajame „Auszros“ numeryje Mik- 
šas (kaip rašo savo atsiminimuose d-ras Basanavičius, 
be jo, redaktoriaus, žinios) įdėjo savo straipsnelį 
„Musu knigos“, kuriame siūlo lenko Kraszewskio pa- 
rašytą Witoloraudą“ laikyti lietuviams savo evangelija 
greta, jeigu ne vietoj Naujojo Testamento. Toks pa- 
siūlymas ne tik užgavo tikybinius jausmus ir sukėlė 
prieš „Auszrą“ žymią mūsų kunigų dalį, bet užgauna 
ir tikrus tautinius jausmus, nes „Witoloraudoj“ 
nieko kita, be tuščių Vytauto garbinimų, nėra. Kaiku- 
riuose „Auszros“ straipsniuose yra reiškiamas gana 
didelis lojalumas Rusijos carui, matyt, buvo antraeil ų 
rašytojų, kurie ir rimtai tikėjosi susilauksią iš caro 
malonės. Šeštame „Auszros“ numeryje (1883 m.) 
straipsnyje „I darbą kas lietuvis“, autorius įrodinėja, 
kad vieni ūkininkai tautos nesudaro, būtinai turime 
atlietuvinti bajorus ir dvarponius, siūlo jiems visokių 
gerybių, primena, kad visur bajorai vadovauja tautai. 

Tokio meilinimosi prie bajorų randame mes ir 
kituose tos gadynės laikraščiuose, kaip „Dirvoj Zi- 
nyne“, „Apžvalgoj“. „Tėvynės Sarge“ ir net „Varpe“. 
Rašomi buvo ilgi atsišaukimai, pilni įvairiausių ragi- 
nimų ir net pasiūlymų būti mūsų vadais. Visas tas 
darbas, kaip dabar matome, buvo bergždžias. Nebūtų 
buvę sveika mūsų tautai, jeigu ištikrųjų mūsų bajo- 
rija būtų sulietuvėjusi ir net ėmusi vadovauti. Ta ba- 
jorijos dalis, kuri nebuvo nutolusi nuo liaudies, kaip 
žymi žemaičių bajorų dalis, dvasioj lietuviai buvo, to- 
kie ir liko. Kiti visi ne tik nepaklausė tų kvietimų, 
bet su didžiausiu pasipiktinimu atsakė „przenigdy“ — 
niekuomet. Geriausiai tai numatė Amerikos lietuvių 
laikraštis „Apšvieta“, kurioj, rodos, Sliupas 1892 me- 
tais rašė: „Lietuvos ponus lengva bus priversti prie 
lietuvystės, jeigu lietuviai jiems nepasigailės gerokai 
užvažiuot per kailį“. Per kailį, žinoma, nieks „neuž- 
važiavo“, lietuviai jokios prievartos nevartoja ir ne- 
vartos, bet socialinės atamainos prispirs ne vieną ba- 
jorėlį prisiminti kas esąs. Jų garsus „przenigdy“ neiš- 
sipildo. . 

„Auszra“ rūpinosi rašyti kuodaugiausiai ne tik apie 
lietuvių praeitį, kalbą, papročius, dainas, bet nemažai 
rašė ir apie įvairius tos gadynės gyvenimo reikalus. 
Nejauku buvo „Auszrai“ matyt visą prekybą ir pra- 
monę patekusią į nelietuvių, ypač žydų rankas. Apie 
žydus atsiliepia gana blogai, tačiau jokio ypatingo 
antisemitizmo nematyti. Didesnis jis buvo „Apžvalgoj“ 
ir net „Varpe“ kaikuriuose Kudirkos straipsniuose. 
Kudirka tačiau veikiai iš jo išsivadavo. 

Labai daug Lenkijos ir Lietuvos lenkų, išgirdę 
ir pamatę „Auszrą“, smarkiai pradėio, ant jos plūsti. 
Pasipiktinimas buvo didžiausias. Dauguma manė, kad 
lietuvių nebėra. Jei dar ir liko kokių ten „chtopų“ 
lietuviškai kalbančių, tai ir tie greit sulenkės. O čia 
dabar žiūrėkit, lietuviai dar išdrįsta leisti savo lai- 
kraštį. „Dziennik Poznaūski“ parašė del „Auszros“ 
pasirodymo ilgiausį straipsnį, kuriame atvirai išreiskė 

savo "nepasitenkinimo. aušrininkų darbais. „Auszra“ 
ligi tam laikui nieko nerašiusi apie lietuvių santykius 
su lenkais, priversta buvo tą klausimą paliesti. „Ausz- 
ros“ septintame numery 1853 m. įdėtas ilgas strai- 
psnis „Auszra“ ir „Dziennik Poznanski“.*) Paduosiu 
jo svarbesniąsias vietas: 


„Lenkiszkas „Dzien. Poznanski's“, sutinka 
lietuviszkos „Auszros“ pirmus sprudulelius labai 
rustumi balsu. Jis mus kaltina tokiuose nusidėji- 
muose, kokiu „Auszra“ nedasileido. Jis tarp kitu 
sako, buk „Auszra“ užsiėmė ligiai nepadorumi, 
kaip ir nereikalingu užsidavimu subudinti lietu- 
vių tėviszkės meilę (patriotizmą) per siundimą 
ju priesz lenkus; juog musu raszte esą iszįuo- 
kiami ir užkabinėjami tie, kurie mokinąsi len 
kiszkai ir dumoją, kad lenkiszkumas esąs nėva 
koki žimė augsztesnio apszvietimo (civilizacijos). 
Kaip skaititojai mato, mės apie susilenkavimą 
iki sziai dienai mažku nieko dar neraszėme ir 
regis mums pirmas „Dzien. Poznanski's“ parodo 
kelią, apie ką rasziti reikėtu. Argi tai vėl jo akise 
ira toks piktas daiktas, jei mės savo broliams 
sakitumėmeę: „saugokit savo kalbą lietuviszką, 
nės ji ira jums duota nuog Dievo, kaipo pri- 
gimta balba; ji ira seniausia, puikiausia isz visu 
kalbu“ ir ttt Mums visados rodėsi, kad kožnas 
teisibę milintis ir protingas žmogus pagirtu mus 
už tai, kad mės savo kalbą milime, taip ligiai 
kaip tie patis lenkiszki laikraszcziai giria tuos 
lenkus, kurie savo kalbą mili. Matiti neabejotina, 
kad mės didį pagirą užsipelnitumėme tarp tu 
ponu, jei peiktumėme savo brangią kalbą įr gir- 
tumėme lenkiszką, kuri su musiszką ir susili- 
ginti negali! Bet ponai lenkai, ar tai butu teisin- 
gas toks darbas, ir jeigu teisingas, tai kalbinkite 


*) Tas straipsnis d-ro J. Basanavičiaus rašytas. 

nors lenkus Lietuvoje givenanczius, kad jie atsi- 
skirtu nuog lenkistės, o priimtu lietuviszką musu 
kalbą; arba nors kalbinkit, kad paliautų tą bjaurų 
darbą atlikti, kaip iki sziai dienai Vilniaus gu- 
bernijoje daro, butent kad nors nenaikintu baž- 
nicziose musu brangią kalbą, kuri jums nieko 
pikto nepadarė!.. 

Tolin „Dzien. Poznanski's“ grasindamas 
mums sako, kad pats musu raszto iszleidimas: 
esąs piktas ir nesažiniszkas darbas; juog „jeigu 
esąs isztekmę nepriderinczio laiko ir mininczio 
savo įpatibes skirtumo (separatizmo), tegul atsi- 
kvoszi ir padumaja, dėl kogi tai įpacz tokius 
daigtus platindamas tarp lietuvpalaikiu dirba. 
Už tiesa ne dėl ju“ ir tt. Bet dėl ko, klausiame? 
Ar „Dzien. Poznanski's“ dumoja, kad mės lie- 
tuviszkai raszome dėl to, kad lenkai skaititu, 
kurie lietuviszkai nemoka? —Lietuviszkai mės ra- 
szome del lietuviu ir pasitikimė, juog rasztai 
musu bus skaitomi, ar už rubežiniams lenkams 
patinka ar ne ir kuo tolin, tuo vis daugin. Mės 
tad dirbame ne dėl ko kito, kaip tik del savo 
broliu lietuviu!“ 


Aušrininkai atsižvelgdami į aplinkybes, kurios. 
buvo jų darbuotės pradžioj, norėjo geruoju įtikinti 
mūsų tautinės idejos priešus, vien tik įrodinėdami jų 
blogus darbus, kovon su jais nestojo, tačiau juos pir- 
mutinius kovon pašaukė visi tie, kuriems lietuvių su- 
sipratimas nebuvo geistinas, tai yra rusai, vokiečiai 
ir lenkai. Žymesnieji aušrininkai žinoma neabejojo, 
kad ta kova bus laimėta, bet antraeiliai rašytojai tu- 
rėjo maža vilties. Tokia desperacija yra išreikšta eilė- 
se, kuriomis baigiasi „Auszros“ leidimas: 


„Mes dėl broliu daug kentėjom 
Per senuosius metelius, 

Prakaito daug, daug praliejom, 
Bet gi vis juk taip nebus. 

Nors auszra palengva szvietė, 
Apniaukts buvo nors dangus, 
Bet ji tik mumis szim szviete 
Liksmino nuvargusius. 
Ar bent kaip Auszra norėtu, 
Kad nuszvistu veik dangus, 
Kad saulelė veik tekėtų, 
Kad prikeltu Lietuvius. 
Sunku Auszrai kelis kasti 
„ Pas mus brolius Lietuvius, 
Zemėms, marėms, oru rasti, 
Per balas ir per miszkus, 
Bet kodėl taip spausti Ruso, 
Kam neleidž mums eit valnai, 
Kam mus privercz neszt isz Pruso 
Ar neleis jau amžinai? 
Dieve miels, kam mus prastojei, 
Seno amžiaus Lietuvius? 
Kam, Maskoliau, mums užstojei 
Per gires must kelius? 
Atiduok spaudos valnybę, 
Teikkies mažįt mus' vargus, 
Atlaikyk tą vyresnybę, 
Katra taip naikina mus. 
Jei neduosit mums valnybę, 
Mus' kalboj skaityt knįgas, 
Eisim ten, kur žyd liuosybė 
Po valdžia Amerikos; 
Kur jau daug mus" iszkeliavo 
Į valnybes ten lankas, 
Kur liuosybę, žemę gavo, 
Saviszkoj kalboj knįgas. 


Po tų eilių padėtas redakcijos prierašas, kad ne- 
sutinkanti su tuo sumanymu visai tautai ieškoti lai- 
svės ir laimės Amerikoj, žada kitame „Auszros“ nu- 
meryje tą klausimą gvildenti. Tačiau kitas numeris jau 
nebeišėjo.  Pagyvavus pusketvirtų metų „Auszra“ 

paliovė ėjusi. Apie tai kaip laisvę įvykdyti gyveniman 
Lietuvoj— teko kalbėti jau kitiems žmonėms. 

„Auszros“ leidimui ir platinimui labai daug — 
triūso pridėjo Vištalius, Mikšas, Jankus ir kiti. Ta- 
čiau, kad ,„Auszra“ yra ištikrųjų mūsų tautinio susi- 
pratimo aušra, kad „Auszra“ padėjo pagrindą lietuvių 
tautos eigai į pažangą ir laisvę, kad „Auszra“ suža- 
dino į tautinį darbą Kudirką ir kitus mūsų tautos,vei- 
kėjus—yra tai tiktai Basanavičiaus ir Šliupo nuopel- 
nai. Per juodu tiktai tuc laiku veikė mūsų tautai Va- 
karų Europos civilizacijos laisvės ir lygybės idejos. 
Jeigu iš „Auszros“ išimti visus Basanavičiaus ir Šliu- 
po straipsnius, tai „Auszra“ tikrai niekuo beveik ne- 
siskirtų nuo Poškos, Baužos, Daukanto, Valančiaus ir 
kitų raštų. Niekuo taippat nesiskirtų ir nuo kito po 
„Auszrai“ laikraščio—,.Šviesa“. To laikraščio pavadi- 
nimas visai neatatiko turiniui ir laikui. Visai maža 
šviesos tas laikraštis tepagamino, labai maža šviesos 
tuo laiku ir tebuvo. Diena lietuviams pradėjo aušti 
tiktai pradėjus skambinti Kudirkos „Varpui“. 

Pirm negu kalbėjus apie „Varpą“, pažvelgsime į 
Amerikos lietuvių įtaką. Prūsų lietuvių judėjimą ir lai- 
kraščius ėjusius greta „Varpo“: „Apžvalgą“, „Tėvy- 
nės Sargą“, ,,Dirvą— Žinyną“. 


3. Amerikos lietuvių įtaka. Kad galėtume išaiš- 
kinti Amerikos lietuvių įtaką mūsų tautiniam judėji- 
mui, turime bent trumpai pažvelgti į Amerikos lietu- 
vių judėjimo istoriją. 

Antrojoje XIX amžiaus pusėje apie 1865 metus 
labai daug lietuvių darbininkų ir ūkininkų pradėjo va- 
žiuoti Amerikon. Ta emigracija buvo krašto ekono- 
minių ir kultūrinių priežasčių išdava. Esant silpnai 
žemės ūkio kultūrai, „negalėjo visi Lietuvos žmonės 
rasti uždarbio prie žemės; pramonė, prekyba ir amatai 
buvo nuo amžių žydų rankose, su kuriais konkuren- 
cija neapšviestiems lietuviams buvo nelengva; pabrikų 
Lietuvos miestuose buvo maža; kaip Lietuvoj taip ir 


as 


visoj Rusijoj darbinininkai buvo silpnai mokami. Pir- 
mieji nuvykę Amerikon drąsuoliai, radę geresnes darbo — 
ir gyvenimo sąlygas, pradėjo kviestis savo gimines ir 
pažįstamus. Apie Ameriką, kaipo apie kokį laimės 
kraštą, pasklydo žinių po visą Lietuvą. Prasidėjo pla- 
tus važiavimas. Jau apie 1884 metus Amerikoje buvo 
apsigyvenę arti 200.000 lietuvių. 

Dar anksčiau buvo nuvyke Amerikon lenkai ir 
sulenkėję lietuviai. Jų įtaka atvažiuojantiems lietuviams 
buvo labai didelė. Lietuviai prisirašydavo prie lenkų 
parapijų arba bendrai su lenkais organizuodavo nau- 
jas parapijas, steigdavo bažnyčias. Lenkai kunigai varė 
smarkią lenkinimo agitaciją. 1879 metais New-Yorke 
buvo įsteigtas pirmasis lietuvių laikraštis „Gazieta Lie- 
tuviszka“, bet ir ta „gazieta“ buvo redaguojama visai 
lenkų dvasioj, ji nešvietė, bet tik lenkino lietuvius. Ne 
daug geresnis laikraštis buvo ir vėliau pradėjusi eiti 
„Unija“, kurios jau pats pavadinimas parodo, koks 
to laikraščio buvo tikslas. Lietuvių lenkinimas Ameri- 
koj ligi 1884 metų labai sparčiai ėjo pirmyn. Štai ši- 
tais metais atvyksta Amerikon rusų ir vokiečių ištrem- 
tas iš Lietuvos d-ras Jonas Sliupas. Tas tai šviesus 
žmogus, pavartojęs savo neišsemiamą energiją, greit 
sukėlė smarkų judėjimą Amerikos lietuvių tarpe. 

Visų pirma Šliupas pradėjo rūpintis įsteigtį gerą 
tautinį laikraštį, Neturėdamas lėšų naujo laikraščio 
steigimui, tuo tarpu įsispraudė „Unijos“ redakcijon ir 
įkvėpė tam laikraščiui tautinės dvasios. To laikraščio 
redaktorium tuomet buvo M. Tvarauckas, lenkų dva- 
sios žmogus. Su juo žinoma Šliupas ilgai sugyventi 
negalėjo. „Unija“ greit paliovė ėjusi. 1885 metais tame 
pačiame New-Yorke Šliupas jau sugebėjo įsteigti naują 
grynai tautinį laikraštį liberalinėjeę dvasioje vedamą 
„Lietuviszką Balsą“. Tas laikraštis išgyveno ketverius 
metus ir turėjo daug skaitytojų. Tame laikraštyje gi- 
liai ir plačiai buvo išreikšta lietuvių tautinė ideja. Ta- 
me laikraštyje Šliupas varė tokią smarkią agitaciją 


prieš lenkus, kad visų lenkiškų parapijų kunigai laikė 
savo priederme bažnyčiose iškeikti Šiiupą. 

Ta smarki Šliupo agitacija ir liberalinė laikraščio 
dvasia nepatiko ir kaikuriems lietuviams. Jau 1886 me- 
tais Plymouth'e, praturtėjusio darbininko, krautuvinin- 
ko Juozo Paukščio buvo įsteigtas laikraštis „Vienybė 
Lietuvninkų“. Pirmuoju to laikraščio redaktorium bu- 
vo D. Bočkauskas, žmogus menko išsilavinimo ir silp- 
no tautinio susipratimo. Tiktai po dvejų metų, kai tą 
laikraštį pradėjo vesti aušrininkas Juozas Andziulaitis, 
jis įgijo daug įtakos ir vaidino labai svarbią rolę Ame- 
rikos lietuvių gyvenime. Po Andziulaičio laikraštis 
buvo bent kiek susilpnėjęs, tačiau visą laiką jo pakrai- 
pa buvo tautinė, 0 nuo 1898 metų ligi šiai dienai 1i- 
beralinė, Šliupo idejų įtakoj, tiktai labai tolerantinga, 
ypač prie dabartinio redaktoriaus J. O. Širvydo. Šliu- 
pas ir „Vienybės“ darbuotojai 1887 metais įkūrė „Susi- 
vienijimą Lietuvių Amerikoj“. Buvo norima suburti 
visus Amerikos lietuvius į vieną didelę draugiją, turin- 
čią susišelpimo ir kultūrinį tikslą. Ta draugija dar ir 
šiandien tebegyvena, bet visų lietuvių nevienyja, jau 
senai su tuo pačiu tikslu yra įkurtas kitas lietuvių 
katalikų „Susivienijimas“. Tuo pat laiku daug buvo 
įkurta įvairių mažesnių tautinių draugijų visuose Amne- 
rikos miestuose, kur tik bent kiek lietuvių būta. 
„Lietuvių parapijų organizavimas ėjo dar silpnai. 
Sliupas pats vienas to darbo varyti negalėjo, O gero pa- 
gelbininko Amerikos lietuvių kunigų tarpe nerado. 
Tam reikalui jis kviečia iš Vilniaus Vyskupijos kun. 
Aleksandrą Burbą, kuris buvo jau Lietuvoj pasižymė- 
jęs savo energinga kova su rusų pasauline ir lenkų 
dvasine valdžia. Politinių priešų persekiojamas jis pri- 
verstas buvo skirtis su Lietuva ir 1889 metais atvyko 
Amerikon. Apsigyveno Plymouth'e, kur tuojau atskyrė 
lietuvius nuo lenkų. Lietuvių parapijas jis organizavo 
ir kituose Amerikos miestuose, visur radęs sulenkėju- 
siųjų lietuvių pasipriešinimą, energingai ir drąsiai per- 

galėjo visas kliūtis. Be to dar kyn. Burba labai daug 
rašinėjo „Vienybėje“ ir aktingai dalyvavo „Susivieniji- 
mo“ draugijoj. Per devynerius metus ligi mirties (1898m.) 
tas žmogus atliko labai didelį tautinį darbą. Kun. Bur- 
bos santykiai su Sliupu iš pradžios buvo labai geri, 
tačiau vėliau atšalo, vienas pakrypo į dešinę, antras į 
kaire pusę. 

Šliupui ir Burbai dirbant sutartinai lietuvių gy- 
venimas Amerikoj virte virė. Tautinės draugijos augo 
kaip grybai po lietaus. Lietuviai veikėjai tėvynėje buvo 
jau net pradėję peikti amerikiečius už tokį didelį jų 
bruzdesį. Varpininkai rašydavo, kad Amerikoj įsikūrė 
daug daugiau lietuvių draugijų negu ten yra bent kiek 
apšviestų veikėjų. Ir tikrai tų veikėjų Amerikoj tuo- 
met buvo labai maža. Nemažai įsikūrusių draugijų 
gyveno tik popery. 

Didesniųjų draugijų tuo laiku (1889 m.) Šliupo 
buvo įkurta Baltimorėje „Lietuvių Mosklo Draugystė“, 
išleidusi daug mokslinių knygų, leidusi laikraščius 
„Apszwietą“ ir „Naują Gadynę“. Tie laikraščiai, nors 
Šliupo buvo redaguojami griežtai netikinčiųjų dvasioje, 
tačiau gana daug, ypač pirmasis, yra padarę lietuvių 
tautinės idejos išsivystymui ir išsiplėtojimui ne tik 
Amerikos lietuviuose, bet ir Lietuvoj, nes „Apszvieta“ 
buvo spausdinama Tilžėje. „Lietuvių Mokslo Draugy- 
stei“ nustojus veikti, 1896 metais buvo įsteigta „,Tė- 
vynės Mylėtojų Draugystė“; kurios tikslas buvo toks 
pat — leisti naudingų knygų ir platinti švietimą vien- 
genčių tarpe kaip Amerikoje, taip ir Lietuvoj. Ta drau- 
gija gyvuoja ligi šiai dienai ir yra išleidusi daug nau» 
dingų knygų iš literatūros, istorijos ir gamtos mokslo 
srities. | 
Iš kitų žymesniųjų Amerikos lietuvių veikėjų 
daug pasidarbavo tautiniam susipratimui kunigas Jo- 
nas Žilinskas, kelerius metus vadovavęs ,„Susivieniji- 
mui“ ir redagavęs tos draugijos organą „Tėvynę“, 
apie kurią buvo susispietę vidurinės srovės žmonės, 
tolimi nuo netikybinio ir tikybinio fanatizmo. Tame 

„Susivienijime“ ir literatūros srityje daug darbavos 
taippat kun. Antanas Milukas, kurio rupesniu buvo 
tos draugijos išleisti Duonelaičio, Valančiaus ir Ivinskio 
raštai; paties kun. Miluko ir kun. Žilinsko raštai, kaip 
„Lietuviška Chrestomatija“, „Lietuviški dainiai pra- 
džio; XIX šimtmečio“ ir kiti. Kun. Milukas vėliau 
(1901 m.) įsteigęs laikraštį „Žvaigždė“ pradėjo įau va- 
dovauti tiktai dešiniųjų pažiūrų žmonėms, bendras 
darbas greit suiro, iš „Susivienijimo“ vėliau pasiša- 
lino ir kun. J. Zilinskas, ta draugija pateko laisvama- 
nių tautininkų įtakon. Tos pastarosios srovės žmogus 
buvo ir žymus veikėjas, buvęs ,„Varpo“ . redaktorius 
Šernas (J. Adomaitis), redagavęs Chicagoj Olševskio 
leidžiamą laikraštį „Lietuvą“ ir išvertęs lietuvių kalbon 
labai daug mokslinio turinio knygų. 

XX amžiaus pradžioj nuo laisvamanių tautininkų 
atsiskyrė socialistai ir suorganizavo atskirą partiją 
„Lietuvių Socialistų Sąjungą“, kuri ligi D. Karui (kol 
nuo jos neatsiskyrė komunistai) turėjo labai daug įta- 
kos lietuviams darbininkams. Socialistams kurį laiką 
padėjo organizuotis Šliupas ir „Vienybės Lietuvninkų“ 
redaktorius Širvydas, vėliau socialistų buvo įsteigti 
laikraščiai: „Naujienos“ ir „Keleivis“. Į socialistų eiles 
įstojo nemažai žymių kovotojų už laisvę Lietuvoj, pri- 
verstinai iš tėvynės išvažiavusiųjų po 1905 metų re- 
voliuciios. Tų rusų valdžios ištremtųjų tarpe žymus 
veikėjas buvo Pijus Grigaitis, dabar „Naujienų“ reda- 
ktorius. Tautininkai laisvamaniai vėliau suorganizavo 
(vėl ne be Šliupo įtakos) savo atskirą partiją ,„Ame- 
rikos Lietuvių Tautinę Sandarą“ *), o dešinieji ,„Ame- | 
rikos Lietuvių Katalikų Federacija“. 

Iš to trumpo Amerikos lietuvių judėjimo apra- 
šymo gali būti jau aišku, kokia buvo Amerikos lie- 
tuvių įtaka mūsų tautiniam judėjimui. Labai daug lie- 

*) „Sandarai“ padėjo susiorganizuoti ir jai įstatus pa- 
rašė Albinas Rimka. Tos partijos organu yra laikraštis „San- 
dara“, redaktorium V. Šlekys. 

tuvių, neragavę savo tėvynėje jokio mokslo, laisvojį 
Amerikoj rado daug ne tik materialinio, bet ir dvasi- 
nio peno, įstengė gerokai prasilavinti ir net aktingai 
dalyvauti visuomeniniame lietuvių gyvenime *). Visi tie 
žmonės nenutraukė ryšių su savo giminėmis ir pažį- 
stamais, skleidė savo tėvynėje laisvės ir lygybės idejas. 
Nemažai jųjų, retkarčiais apsilankydami Lietuvoj, par- 
vešdavo savo viengenčiams ne tik materialinių gerybių, 
bet ir daug naudingų žinių. Amerikos lietuvių leidžia- 
mos knygos ir laikraščiai plačiai pasiekdavo Lietuvą. 
Tokia „Apšvieta“' buvo net spausdinama (apie 1'/> 
metų) Mažojoj Lietuvoj, Tilžėje ir iš čia platinama 
Didžiojoj Lietuvoj. Priminus dar, kad amerikiečiai lie- 
tuviai suteikė savo tėvynės reikalams daug materiali- 
nės pagalbos, reikia pripažinti, kad Amerikos lietuvių 
įtaka buvo labai didelė. 

Tačiau kalbant apie Amerikos lietuvių įtaką, ne- 
reikia suprasti, kad tai buvo kaž kokia Amerikos kul- 
tūros įtaka. Visi aukščiau minėti žymesnieji veikėjai, 
kurie ištikrųjų tik ir buvo tos įtakos priežastis, buvo 
Jūu ankščiau gerokai prasilavinę Europoj ir beveik 
visi jie tik varu verčiami atvyko Amerikon. Tikrųjų 
amerikonų kultūros įtaka lietuviams yra lyg šiolei 
labai dar silpna. Tos įtakos mūsų tauta dar Iebelaukia 
iš Jietuvių jaunikaičių išėjusių mokslus Amerikoj. 

Svarbiausiuoju Amerikos lietuvių judėjimo mo- 
toru per visą laiką ligi tautos politinio išsivadavimo 
buvo d-ras J. Šliupas. Jo tai įtaka ir buvo didžiausia. 
Šliupo  darbuotėje tačiau buvo ir neigiamų pusių. 
Susibičiuliavęs su ateistu fanatiku eks-kunigu Demb- 
skiu, kurį laiką Šliupas varė smarkią kovą ne tik su 
kunigais, bet ir su tikyba. Toj kovoj jis visai nevaldė 
savo karšto temperamento, kritikuodamas tikėjimą 
vartojo labai daug nerimtų argumentų. Tiesa, kad ta 

*) Tokiuo pavyzdžiu gali būti dabartinis „Tėvynės“ re- 


daktorius S. E. Vitaitis, iš paprasto angliakasio tapęs geru re-- 
daktorium. 

jo taktika suskatino prie tautinio darbo nemažą kuni- 
gų dalį, bet užtat ir jo priešai laikėsi tokios pat takti- 
kos, antireliginis fanatizmas pagimdė tikybinį fanatiz- 
mą. Nors vėliau atvykusieji veikėjai, kaip Šernas, 
Žilinskas, Širvydas, Grigaitis ir kiti, o taippat ir mūsų 
menininkas M. Petrauskas, St. Šimkus, įnešė daug to- 
lerantingumo, tačiau dar ir šiandien tarp priešingų 
Amerikos lietuvių srovių žmonių viešpatauja neapy- 
kanta, kuri reiškiasi gyvenime ir laikraščiuose. Ačiū 
tam reiškiniui ne lengva buvo Amerikos lietuviams 
net labai svarbiose tautos gyvenimo valandose bent 
laikinai sutartinai dirbti. 

Ta Sliupo darbuotė nerado pritarimo ir tų laikų 
Lietuvos pažangiųjų veikėjų tarpe. 1889 metais Serna s 
rašė („Varpas“ Nr 4 „Audiatur et altera pars“) 


„Koliojimus, pludimus, piktumus ir barnius 
mes peikiame dėlto, kad tokiais argumentais ne- 
galima parodyti savo teisybę... Peikiame erzi- 
nimus ir vaidus „Lietuviško Balso“ su kunįgiją; 
nereikalingu ir suvis Lietuvai nenaudingu laiko- 
me iszjuokimą tikėjimo; priežaszcziu tokio mus 
elgimo mes daug turime. Bažnyczia tai yra vie- 
nintelė vieta Lietuvoje, prilaikanti sziek-tiek do- 
rybę tarp tamsesniu musu broliu; jeigu mes 
apsilpnysime jos vertę vaidais su jos perdetiniais, 
tokiu pat budu didei apsilpnysime Lietuviu do- 
rybę ir podraug stumsime juos į doriszką nu- 
puolimą. Lietuvystė ir katalikystė, įpacz rusisz- 
koje Lietuvoje, labai arti tarp savęs suriszti; pra- 
szalinkime tiktai katalikystę, tai pražudysime lie- 
tuvyste, nės tada nustoję daug speku ne galė- 
sime prigulincziai prieszintis aprusyjimui...“ 


Ta Šliupo darbuotė, kaip matome, buvo ne vien 
"tik kunigų kritikuojama. Negalima tačiau, kaip dau- 
gelio yra daroma, deliai tos jo darbuotės neigti Šliupo 
„nuopelnų mūsų tautiniam judėjimui. Šliupo rimti vei- 

kalai („Lietuvių tauta senovėje ir šiądien“, „Lietuvisz 
kiejie rasztai ir rasztininkai“') visiems yra žinomi, Savo 
gausiai leidžiamuose laikraščiuose ir knygelėse S/iu- 
pas pirmas iškėlė lietuvių tautos nepriklausomybės 
obalsį. Sliupas pirmas pareiškė, kad tauta įgys laisvę 
tiktai per apsišvietimą ir kovą. Tokias mintis randa- 
me aiškiai išreikštas dar 1885 metais „Lietuviszkame 
Balse“ 13 numeryje. Štai kokius patarimus duoda 
Šliupas savo broliams Lietuvoj: 


| „Nemislikite, brolei, jog mės Amerikoje: 
gywenantieji wėpsosime bedarbyje; ne, mės, bro- 
lei, jums padėsime sawo darbais, 0 jeigu rei- 
kės—ir piningais. Tiktai jus nemeskite ginklus 
isz ranku sakydami, jog welyjate bėgti ne kad 
priesz stengtiesi. Wainika gauna tik tie, kurie 
isztriwoja iki galui. Triwokime gi ir mės lietu- 
wininkai wainoje priesz sawo tautos neprietelius. 
Nereikės mums szauktiesi i Bismarki, kad jis 
mus globotu: Bismarkis ant musu neturi pasi- 
gailėjimo. Bet jo politika, kuria weda priesz Ru- 
sija pareis i paines su Wokietija. o tuomet mės 
turėkiame sawo galwas ant pecziu, idant galėtu- 

„meme iszkowoti sawo nepriegulu padėjima. Bet 
tuomi tarpu gryskiame kelus sawo tamsesnims 
brolams neszdami apszwietima ir iduodami jiems 
ginkla priesz wisoki priespudi“. 


Iš tų žodžių matome, kad Šliupas ne tik turėjo 
aiškų savo darbuotės tikslą ir idealą, bet ir numatė 
atejtį, numatė politinius įvykius. 

Šavo atsišaukime, kuriame paskelbta „Lietuvių 
mokslo draugystės“ programa, 1889 m. Šliupas rašė: 


„Apszvietimas yra geriausias ginklas del 
iszvadavimo Lietuvos isz pancziu maskoliszku 
ir kitu prispaudėju. Dėlto kas eina už mokslą ir 

kelį ne žodžeis, ale darbais ar turtiszkai! Drau- 
gystė, kaip vien galės, tuojau duos į spaudą 
knįgas, taip kad 1890 m. tikimėsi įstengsę pa- 
rupinti keleta knįgu savo broliams. Tegyvuoja 
Lietuva, augsztyn lietuvystė!“ („Varpas“) 1889 m. 
Nr 12). 


Sliupo redaguojamoj „Apszvietoj“, leidžiamoj 
(1891 ir 1892 m.) Tilžėje dalyvavo ir d-ras J. Basa- 
navičius, pasislėpęs po pseudonimu „J. Sapalius“. 
Labai įdomus yra jo ilgas straipsnis „Priedelis prie 
lietuviszko klausimo“. Tame straipsnyje labai giliai 
yra išreikšta lietuvių tautinė ideja, palygintas lietuvių 
judėjimas su kitų Europos tautų judėjimu, ištirti lietu- 
vių santykiai su lenkais ir rusų valdžia. 


Tame tai straipsnyje randame štai kokią vietą: 


„Nenorėdami lenkti sprandą priesz masko- 
liaus barbarybę, jie (lietuviai) tuomi tarpu įsi- 
metė į passyviszką oppoziciją, lukuruodami, jog 
tasai visogalis laikas, kursai sunaikinęs yra ne- 
tokius kraugėriszkus barbarus, sunaikinę, ant 
naudos lietuvių ir maskolių barbarystę, 0 tuomi 
pat padės ir lietuviszkai idėjai iszsiplatinti. „ Ant 
szito punkto atsiremiant, jau nesunku buvo szi- 
tiems lietuviams ir savo programmą formuluoti: 
Basanavyczius, keliuose artikeluose laikrasztyje 
„Novoje Vremja“ dar 1883 m. apraszydamas 
lenkiszkuosius Lietuvoje geismus, isztarė, kad 
Lietuva turinti buti del lietuvių, o Szliupas 1587 
m. iszleistoje kningutėje „Lietuviai ir Lenkai“ *), 
paraszė „Lietuva nori buti politiniai nepriklau- 
soma“. Ar Lietuva sulauks dar kartą buti politi- 
niai nepriklausoma, nėks negal žinoti, bet tuomi 
tarpu visi apszviestieji lietuviai tame sutaria, kad 


*) Straipsnyje pavadinimai parašyti lenkų kalba, nes ta 
Šiiupo knygelė buvo taja kalba atspausdinta. 


idėalu musų turi buti savystovė Lietuva, arba 
kitaip sakant Lietuvos lietuviszkumas. 

Turėdami tiek paveizdų atgyjimo didesnių 
ir mažesnių tautų musų szimtmetyje, Lietuvos 
intelligentai persiliudyję yra, kad ir dėl jų tėvisz- 
kės, rasi, neužilgo atvyks valanda liuosybės, 
kaip tik centralizacijiszzkoms  maskolių admini- 
stracijos tendencijoms prisiartins sziokiu ar to- 
kiu budu galas. Szito „galo“ belaukdami, jie 
nesėdi rankas susiėmę, bet trusiasi dėl apszvie- 
timo savo brolių, gaivindami ir kurstydami lie- 
tuviszką idėją. („Apszvieta“ Nr. 1 m. 1892). 


Paduotoji citata pilnai patvirtina mano aukščiau 
(kalbant apie „Aušrą“) išreikštą nuomonę, kad pir- 
mieji tik Basanavičius ir Šliupas gerai suprato tautinę 
ideją ir tikėjo tautos nepriklausomybės idealu, bet 
spaudoj visai aiškiai be jokių abejojimų tą idealą 
anksčiausia pareiškė Šliupas. Iš Basanavičiaus straip- 
snio matyt, kad jam bent ligi 1892 metų nebuvo ži- 
domas aukščiau mano cituotas iš „Lietuviszko Balso“ 

liupo straipsnis „Lietuvninkai ir Amerika“.  Basana- 
vičiaus minėtoj knygelėj „Lietuviai ir Lenkai“ Šliupas 
tik plačiau išdėsto mintis jo pareikštas dar 1885 me- 
tais ir įrodo, kad lietuviai ir lenkai yra dvi visai 
atskiri tauti. 

Sliupas, kaip žinome, buvo ir yra Lietuvos ir 
Latvijos federacijos šalininkas. Dar 1892 metais 
„Apszvietoj“ jis rašė: | 


„Musų vyresnybė turi buti tiktai pildytoja 
žmonių noro. O tai ir sutinka su anuo sakiniu 
nuomoningojo Kristaus: kas nori buti pirmesnis 
tas turi visiems kitiems tarnauti. Vyresnybė Lie- 
tuvos Latvijos turėtu buti teisinga, persekiojimai 
gentybos ar tikėjimo dėlei turėtu buti tolimi nuo 
jos, „valnybė ir rėdas“ turėtu buti iszlaikomi ne 
szimtų szimtais policijos, kuningijos ir armijos, 

bet per apszvietimą ir padarinimą žmonių mok- 
slainėje ir draugijoje, lygybė turėtu buti visur isz- 
laikomą, padėjumas moteriszkės ne prislėgtas, bet 
sulygintas su padėjimu vyriszkųjų draugijoje. 
Visi yra žmones, o už tai ir lygus. Kad visa 
draugija persiims meile artimo ir kad kožnas jos 
sąnarys supras tai, kas prideria daryti ties savi- 
mi ir ties draugija, tai musų gyvenos užduotė 
bus gerai atlikta ir tuomet be abejonės atgys ir 
amžinai — ant kiek gali buti szneka apie am- 
žinųmą — gyvens musų Lietuv: Latvija! Kaman- 
tinėkiame viską, mislykiame ir triuskiamėsi dėl 
savo gerovės ir dėl naudos tėvynės podraug ir 
žmonijos!“ („Apszvieta“ Nr. 4 str. „Keletas mislių 
apie yras valstijų“). 


Tas Šliupo idealas neįvyko gyveniman;“ bet tai 
nereiškia, kad jis negali įvykti ateityje. Laisvų demo- 
kratingų tautų federacija turės įvykti tik žinoma ne 
vien tik su latviais, bet ir su kitomis tautomis. 

Tokias tai tautines ir politines pažiūras turėjo 
žymiausias Amerikos lietuvių veikėjas. Tos pažiūros 
jame buvo išsivysčiusios dar prieš važiuojant Ameri- 
kon. „Aušroj“ jis jų aiškiai neskelbė tiktai taktikos dė- 
liai. Lietuvių tautinė ideja užgimė Basanavičiaus ir 
Sliupo prote gyvenant jiems savo tėvynėj —rusų paverg- 
toj Didžiojoj Lietuvoj ir veikiant Europos civilizacijos 
įtakai. 


4. Prusų lietuvių judėjimas. Apie Prūsų arba 
Mažosios Lietuvos lietuvių įudėjimą ligi 1905 metu, 
tautinės idejos žvilgsniu žiūrint, ne kiek daugiau galima 
pasakyti, kiek jau aukščiau yra minėta. Vokiečių kultū- 
rinė germanizacija čia labai giliai buvo įleidusi šaknis. 
Lietuvių dauguma nors ir nesuvokietėjo, bet buvo la- 
bai ištikima vokiečių valstybei: būdama vokiečių kul- 
tūros ir protestantų tikybos įtakoj, nedaug pritarimo 
terodė savo broliams Didžiojoj Lietuvoj. Jau nuo 1849 


metų Prūsų lietuviai turėjo savo laikraštį „,Keleivį“, 
bet tame „Keleivyje“ visai nebuvo lietuvių tautinės 
idejos. „Keleivio“ įsteigėjas ir redaktorius Kuršaitis, 
moksliniu žvilgsniu turintis didelių nuopelnų lietuvių 
tautai, sakydavo, kad jam Lietuva tiek terūpinti, kiek 
gydytojui nepagydoma organizmo liga ir kad apie 
Lietuvos atgaivinimą negalį būti ir kalbos. Daug ge- 
resnės apie lietuvius nuomonės buvo nelietuvių kilmės 
mokslininkai: d-ras Liudvigas Rėza*) (XIX amžiaus pra- 
džioj) ir d-ras Jurgis Sauerveinas**) (XIX amžiaus pa- 
baigoj). Juodu abudu labai daug pasidarbavo lietuvių 
tautotyrai ir labai brangino lietuvių kalbą. Lietuvių 
mokslininkų XIX amžiaus pabaigoj nemažai darba- 
vosi tautinėje dirvoj d-ras Vilius Bruažis, prisidėjęs 
prie „Varpo“ ir ,„Ukininko“ leidimo, bet ir jam dau- 
giau rūpejo tik lietuvių praeitis, jis yra naivios teorijos 
autorius, kad, girdi, rojuje žmonės lietuviškai kalbėję. 

Be minėto laikraščio „Keleivio“ Prūsų lietuviai 
turėjo „Aušros“ gadynėje dar du „Ceitungu“, bet visi 
jie buvo redaguojami konservatinėj dvasioj, jokio tau- 
tinio susipratino neplatino, išskyrus tik Basanavičiaus 
ir Šliupo straipsnius, kurie prieš įsteigiant „„Auszrą“, 
retkarčiais į tuos laikraščius rašinėdavo. Nustojus eiti 
„Auszrai “Martynas Jankus trumpą laiką leido laikra- 
šti „Draugą“, Mikšas „Nemuno Sargą“ ir Veyeris 
„Šviesą“. Visi tie trys laikraščiai buvo skiriami ir 
Didžiajai Lietuvai, jų redaktoriai buvo tautiniai susi- 
pratę, bet būdami menko išsilavinimo, visai maža te- 
galėdavo suteikti naudingų žinių ir negalėjo vadovauti 
tautai. | 

1882 metais Prūsų lietuviai mėgino įsteigti „lie- 
tuvišką mokslo draugystę“, bet tai jiems nepavyko, 
o tiktai 1885 metais Tilžėje jie įsteigė draugiją „By- 
rutę“, kurios tikslas buvo platinti šviesą ir tautinį su- 
sipratimą. „Byrutės“ įsteigėjai buvo Jankus, Mikšas, 


*) Sulietuvėjęs latvys, vadinęs savę lietuviu. 
**) Sulietuvėjęs vokietys. 

Veyeris ir Voska. Narių „Byrutė“ teturėjo mažai, jos 
veikimas buvo gana silpnas, tik retkarčiais rengė pra- 
kalbas, paskaitas. Byrutininkai mėgino įvesti savo 
kandidatus į Vokietijos ir Prūsų seimus, bet ir tai 
jiems nepavyko, atstovais buvo renkami lietuviai kon- 
servatininkai. Didesnis judėjimas Prūsų lietuviuose 
prasidėjo tik XIX amžiaus gale, kuomet Prūsų vyriau- 
sybė pradėjo smarkiai slėgti lietuvius, išvarydama 
lietuvių kalbą iš pradinių mokyklų ir net iš tikybos 
pamokų.  Darbščiausias veikėjas Prūsų lietuvių tar- 
pe per visą laiką ligi šiai dienai buvo Martynas Jankus, 
kuriam lemta buvo susilaukti gausingų savo darbuo- 
tės vaisių. Jis buvo žymesniųjų aušrininkų  įtakoj 
ir iš jų paveldėjo lietuvių tautinę ideją. 


5. „Apžvalga“. 1890 metais pradėjo eiti kunigų 
"leidžiamas laikraštis „Apžvalga“, kuris iš pradžių buvo 
vadinamas „Žemaicziu ir Lietuvos apžvalga“; tas lai- 
kraštis išgyveno šešerius metus; jį pakeitė „Tėvynės 
Sargas“. Prieš metus buvo įsteigtas „Varpas“, o tais 
pačiais metais ir „Ūkininkas“. Nuo to laiko lietuvių 
tautinis judėjimas, buvęs anksčiau tiktai kultūrinio ir 
demokratinio pobūdžio, įgyja ir politinio pobūdžio. 
Ta tautinio judėjimo žymė labai aiškiai apsireiškė ir 
„„Apžvalgoj“. Nors „Apžvalgos“ redaktorius vienuolis 
Juozapas Angrabaitis rūpinosi tiktai grynai tikybiniu 
laikraščio turiniu, bet dalyvaujantieji tame laikraštyje 
žymūs tautiniai veikėjai Jakštas (kun. Dambrauskas) 
ir Maironis (kun. Maculevičius), įkvėpė jam tautinės 
idejos ir suteikė politinio pobūdžio. Be tų rašytojų 
„Apžvalgoj“ dar dalyvavo Dėde Atanazas (kun. Pa- 
kalniškis), o vėliau ir Vaižgantas (kun. Tumas). Žy 
mesnieji „Apžvalgos“ rašytojai nors ir nedėdavo lai- 
laikraštin mokslinių straipsnių tautiniu klausimu, bet 
iš laikraščio vedamųjų straipsnių aiškiai matyt, kad jie 
suprato tautinę ideją. Jie tik jungė ją su tikybine ideja. 
Tautinė ideja nėra priešinga krikščionybei. Jei visi 
žmonės yra lygūs prieš Dievą; jei Tikyba ir Bažny- 

čia turi būti laisvos, tai ir tautos turi būti laisvos. 
Toki yra „Apžvalgos“ nuomonė. Kad tauta taptų 
laisva negana dar yra vieno tik tautinio susipratimo 
ir apšvietimo. Štai kas anot „Apžvalgos“ yra dar rei- 
kalinga: 


„Istorija mųyms aiszkei iszrodo, jog tautos 
stiprumas ir tvirtumas priguli nuo jos moralisz- 
kumo. Jei tauta žemai stovi moraliszkai, neabe 
jotinai ji pražus. Aiszkiu paveikslu tamę dalykę 
mums gali tarnauti senobiszkasis Rymas, kurs 
tame laike be — mažo -— ko ant visos pasaulės 
vieszpatavo. Jo civilizacija buvo pastatyta ant 
augszcziausio laipsnio; ponystės parėdymai buvo 
visugeriausi; žodžiu sakant senasis Rymas buvo 
visokių gerybių pilnas. Bet... tenai nebuvo dory- 
bės; žmogaus individualiszkumas buvo sutryptas 
ir sumyniotas; relygija nors pagoniszka, buvo su- 
spausta, visų iszjuokiama. O kas su senuoju 
Rymu atsitiko? Szit senasis Rymas, prie savo 
visos didybės ir gražybės, nupuolė ir... daugiaus 
nebeprisikėlė“. („Apžv.“ 1891 m. Nr 14). 


Anot „Apžvalgos“. dora, tikinti ir susipratusi 
tauta gali būti laisva ir nepriklausoma. Bet kaip tas 
idealas bus įvykdytas gyveniman? O štai tokiu būdu: 
"grius mūsų tautą pavergusi valstybė, nes ji nėra pas: 
tatyta ant doros pagrindo, o kad ji greičiau griūtų, 
mes privalome bent pasingai kovoti, griežtai priešin- 
tis visiems neteisingiems valdžios parėdymams. Tokiu 
minčių randame ,„„Apžvalgoj“, išreikštų įvairiuose straip- 
sniuose. Labai aiškiai ir drąsiai yra išreikšta tautos 
nepriklausomybės ideja vedamajame straipsnyje pra- 
dedant 1895 metus. Autorius palyginęs Romos impe- 
rijos ir Rusijos padėtį štai kaip toliau rašo: 


„Sakykite meldžiami, ar tai ne vergija? Ver- 
gija, paskutinioji vergija! Tarnaujame vieszpatystei, 
o vieszpatystė apie mūsų reikalus nenori nei žinoti 

bet rūpinas atimti ir tą, ką mes turime. — Tegub 
mūsų ubagams iszeina tas ant sveikatos! Ant 
galo Rymo imperija griuvo ir vergija liko pa- 
naikinta. O kas gali abejoti, kad maskolių „im- 
perija“ nesugrius? Maskolių imperijoje szendieną 
rodos visi prajovai nupuolusios Rymo imperijos. 
O tadą kas pasidarys su Maskolija? Pasidarys 
tas, kaip ir su Rymo imperija: atsiskyrs nuo 
kita — kitos tautos ir padarys savistovias viesz- 
patystes, kuriose bus liuosybe tikėjimo ir sąži- 
nes. Laikai, kadą maskoliszkas „milžinas“ gaus: 
galą, rasit jau visai netoli bėra“. 


Žymesnieji „Apžvalgos“ rašytojai tikėjo lietuvių 
tautos nepriklausomybe ir nuolat pataria kovoti už tą. 
idealą. Tų pačių metų 24-me „Apžvalgos numeryje“ 
vedamajame straipsnyje randame tokią vietą: 


„Neužmirszkime, kad mes kariaujame už 
idėją, tai yra už savo boczių, proboczių szventą 
tikėjimą, už savo kalbą, už skriaudžiamus savo 
brolius, už mokslą ir apszvietimą, žodžiu sakant, 
mes kariaujame už savo fevynę— Lietuvą“ *) 


Iš pradžios „Apžvalgos“ . rašytojai matyt turėjo 
nemaža abejojimų del kovos su valdžia. Šventame rašte: 
yra juk pasakyta, kad kiekviena valdžia paeina nuo 
Dievo. Kilo klausimas, ar galima kovoti su rusų val- 
džia. Aiškino, kad rusų valdžia nepildo Dievo įsaky- | 
mų, užtat galima jai priešintis. Tačiau tokio aiškini- 
mo matyt neužteko, nes 24 me 1891 metų numeryje 

„Štai kaip „Apžvalga“ rašo: 


„Na, prisižiurėkime dabar maskoliszkai val- 
džiai. Ar gi ją galime pavadinti nuo Dievo pa 
einanczia? Mums rodos nejokiu budu!... Valdžia, 
kuri Dievo ir prigimimo įstatymus po kojų pa- 
minusi savo paduotuosius visubaisiausiu budu 


„„*) Kursivas straipsnio autoriaus. Visi kiti citatų kursi- 
vai visoj knygoj yra mano. 


skriaudžia, žudo ir bereikalo kankina, galime 
pasakyti, jog fokia valdžia paeina Re nuo Dievo, 
bet nuo Jo prieszininko, tai yra nuo liucipie- 
riaus arba velnio“. 


Svarbu pažymėti, kaip „Apžvalgos“ rašytojai su- 
prato tą kovą už tikybos ir tautos laisvę. Tame pa- 
čŽiame straipsnyje autorius rašo: 


„Neraginame cze, brolyczei, idant kibtumi- 
tės už szandyklių, peilių arba kardo ir remtu- 
mitės priesz tą maskoliszkų liucipierių arba an- 
traip sakant, idant kariautumite priesz jį su pa- 
galbą maisztų arba revoliucijų; to neduok 
Dieve“... 


Toliau autorius įrodinėja kad reikia kovoti pla- 
tinant tautinį susipratimą, apšvietimą, neleisti vaikų 
į pradines rusų mokyklas, reikalauti lietuvių  mo- 
kyklų ir t. t., vienu žodžiu, kaip tame, taip ir kituose 
straipsniuose „Apžvalga“ santykiuose su valdžia lai- 
kosi griežto pasingojo priešinimosi taktikos. 

„Apžvalga“ kaipo labai dievobaimingas laikraš- 
tis mažai terašė apie mūsų tautos praeitį, kadangi įi 
buvo stabmeldiška. Nedaug terašė ir apie ekonomi- 
nius tautos reikalus. Susidurdama toj srytyje Su Žy- 


"dais žinoma jų neapkenčia. Sulenkėjusius bajorus ra- 


gina būti lietuviais. Su lenkintojais veda smarkią ko- 
vą, ypač rūpinasi ir griežtai reikalauja pilnų teisių 
lietuvių kalbai bažnyčioje. 

„Apžvalgoj“ yra nemaža tikybinio ianatizmo. 
Visai suprantama, kad „Apžvalga“ kovojo su antire- 
liginiais raštais, plaukiančiais iš Amerikos, bet visai 
bereikalingai „Apžvalga“ užsipuldinėjo ant „Varpo“ ir 
„Ūkininko“ vien tik už tai, kad jie buvo grynai pa- 
sauliniai laikraščiai ir retai, anot „Apžvalgos“ nuomo- 
nės, tevartojo žodį „Dievas“. „Varpas“ ir Ukininkas“' 
pradžioj ne tik nieko nerašydavo prieš tikybą, bet 
nekliudydavo ir kunigų. Vėliau iškilus polemikai su 

„Apžvalga“ tekdavo nemažai kunigams, o retkarčiais 
įsikarsčiavę ,„Varpo“ ir „Ūkininko“ rašytojai užgau- 
davo ir tikybinius jausmus. Tikybinis fanatizmas buvo 
žymi „Apžvalgos“ yda. Siaip „Apžvalga“ turi gana 
daug nuopelnų.  Turėjusi daug įtakos kunigų, viduti- 
nių inteligentų ir liaudies tarpe, sukėlė opoziciją rusų 
valdžiai, žymiai praplatino tautinę ideją, o kovodama 
už lietuvių kalbos teises bažnyčiose, daug lietuvių ati- 
traukė nuo sulenkėjimo. 


6. „Tėvynės Sargas“. Aštrus „Apžvalgos“ to- 
nas prieš valdžią nepatiko daugeliui mūsų kunigų, 
tokių tarpe atsidūrė ir Vaižgantas. Dar „Apžvalgai“ 
tebeinant jis įsteigė 1896 metais mėnesinį laikraštį 
„Tėvynės Sargą“, kurį redagavo šešerius metus. Pir- 
majame „Tėvynės Sargo“ numeryje redaktorius pra- 
neša, kad jo svarbiausiuoju uždaviniu bus: „parsergi- 
nėti brolius lietuvius ir žemaičius apie visokias netei- 
sybes trijų didžiausių mūsų neprietelių: vietinės admi- 
nistracijos, žydų ir išgamų lietuvių“. Su vietine admi- 
nistracija „Tėvynės Sargas“ tikrai kovojo gana smar- 
kiai, ypač del mokyklų; patardavo boikotuoti rusų 
pradines mokyklas ir reikalauti lietuvių mokyklų; su 
žydais labai smarkios kovos nevedė, labai tik ragino 
lietuvius patiems griebtis amatų ir prekybos; lietuviais 
išgamomis „Tėvynės Sargas“ vadino lietuvių kilmės 
lenkintojus, rečiau prie jų priskaitydavo socialistus ir 
kitus, jo nuomone, bedievius. Su „Varpo“ ir „Uki- 
ninko“ rašytojais ir pasekėjais ,, Tėvynės Sargas“ buvo 
daug tolerantigesnis už „„Apžvalgą“. Jis buvo labiau 
pasaulinis laikraštis, tautos reikalus statė pirmojon 
vieton,—tas nepatiko dvasinei vyresnybei, ir Vaižgan- 
tas po šešerių metų redagavimo turėjo pasitraukti. Po 
t dar „Tevynės Sargas“ ėjo dvejus metus ligi spau- 
dos atgavimui, rašoma buvo daugiau apie tikybos 
reikalus ir smarkiau kovojama su liberalais. 

Nors „Tėvynės Sargas“ ir statė tautinius reikalus 
pirmojon vieton, tačiau tautinė ideja buvo jame daug 

silpniau išreikšta negu ,,„Apžvalgoj“. Vaižgantas tais 
laikais matyt neturėjo tautinio idealo. 1900 metais po 
penkerių metų laikraščio redagavimo, dvyliktame jo 
numeryje jis spausdina savo išpažintį, kaip jis 
pats pavadino tą savo straipsnį ,„Baigdami 5 metus“; 
jame jis taip rašo:, 


„Sargiecziais męs vadiname, tankiai gal 
prieszingai tų lietuvių norams, tuos apszviestu- 
nus, kurie Lietuvai reikalauja lavinimos progreso, 
negriaudami senoviszkų jos pamatų; kurie dar- 
buojas vardan grynos tautystės. Męs tada neuž- 
siimame klausimu, kaip Lietuvai būtų geriaus: 
po Lenkų, po Maskolių valdžia ar nė vieno nuo 
ko neprigulincziai. Nebuvo Lietuvai gerai su Len- 
kais; politiszką Lietuvos neprigulmystę skaitome 
už tuszczią svajonę ir priesz aną, iszreiksztą ne- 
va Lietuviszkos Social- Demokratiszkos partijos 
iszleidžiamose knygelėse atvirai pretestuojame *) 
„Sargiecziai“, o su jais visa konservativiszka lyg 
kaulų smagenų Lietuva pripažįsta, Rusijos Cie- 
sorių už tikrą savo valdoną; nuo Rusijos ne ru- 
pinas skirtis, tik reikalauja ir reikalaus godojimo 
mūsų tautystės ir katalykystės; jei pykstame ant 
valdžios ir protestavoti sziundžiame, tai ne dėl 
to, kad valdžia yra „„ruska“, bet kad mus skriau- 
džia, susiaurindama mūsų tiesas dėlto, kad mes 
„neruskiai“. Ne per revoliuciją, ne per maisz- 
tus, ne per atsidavimą Rosijos neprieteliams, 
bet per atvirą, akis į akį reikalavimą ir mums 
teisybės tarnavome ir tarnausime Lietuvai. Ant 
kalavijo ir szaudyklės nepadedame vilties, kad ir 
visi Rosijos svetimtaucziai, ginklus iszkėlę szau- 
ktų: Lietuviai, su mumis! Ne ginklais, bet dvasia, 
gyvumu svetimtauczai darodys Rosijai, juog 
tuszczias darbas isznerti juos visus isz kailio; 


*) Straipsnio autoriaus pabraukta, 

juog daug sveikiaus bus duoti leisti laisvę su- 
naudavimo prigimtų szirdies ir proto turtų“. 


Kaip jau minėjau Vaižgantui nepatiko griežtas 
„Apžvalgos“ nusistatymas prieš rusų valdžią, jis tik 
kovojo su vietine tos valdžios administracija. Toki 
taktika buvo klaidinga. Tokios taktikos pagrindo tu- 
rėjo laikytis aušrininkai, nes jų laikais visai dar maža 
buvo susipratusių lietuvių, bet praslinkus 16 metų nuo 
„Aušros“ pasirodymo, kai jau plaukte plaukė iš Prūsų 
laikraščiai ir knygos, nepykdinti valdžios nebuvo jau 
įokios prasmės. Valdžia per savo tarnus gaudė viso- 
kias knygas, net maldaknyges, įvairių laikraščių ir kny - 
gų platintojus 1 skaitytojus kišo kalėjiman ar grūdo 
Sibiran. Turinio ii mažai težiūrėjo ir laiko neturėjo. 
Pats tautinis judėjimas jau buvo revoliucinis. Esant 
tokioms aplinkybėms pataikauti valdžiai buvo ber- 
gždžias darbas. Vaižganto klaidinga buvo ne tik taktika, 
klaidingas buvo ir jo įsitikinimas. Jam atrodė, kad 
lietuviai amžinai pasiliks ir bus laimingi po dvigal- 
vio rusų erelio globa. Žinoma tais laikais buvo ir dau- 
giau žmonių su tokiomis pažiūromis, net kairiųjų pa- 
žiūrų žmonės mažai tikėjo tautos nepriklausomybe, 
jie tik tikėjosi tautai“ įgysiant daugiau laisvės nuvertus 
Rusijos absoliutizmą, — bet vis tai buvo paprasti tau- 
tiniai darbininkai; 0 Žymesnieji veikėjai, tautos vadai, 
turėjo aiškų nepriklausomybės idealą, tuo idealu tikėjo 
Basanavičius, Šliupas, Jakštas, Maironis, tikėjo, kaip 
matysime, Kudirka. O Vaižgantas, nors vaidino labai 
svarbią rolę tautiniame judėjime, to idealo neturėjo. 
Jis tik, kaip pats išsireiškė savo kalboj Rusijos lietu- 
vių seime 1917 metais, turėjęs tik nepriklausomybės 
instinktą. Tuo instiktu vedamas jis tikrai atliko labai 
didelį tautinį darbą. Ne paradoksas bus pasakymas, 
kad Vaižganto redaguojamas „Tėvynės Sargas“ nors 
jame ir nebuvo tautinės idejos (pilna tų žodžių pra- 
sme), tačiau labai žymiai prisidėjo prie tos idejos 
išsiplėtojimo. Laikraštis buvo labai gyvai vedamas, dė- 


davo labai daug eilių, naudingų žinių ir įvairių ko- 
respondencijų iš visų Lietuvos užkampių; kėlė tauti- 
nius jausmus, karštai žadino miegančius, smarkiai ko- 
vojo už lietuvių kalbos teises bažnyčioje. Skaitytojų 
turėjo labai daug. Tų skaitytojų dauguma vėliau buvo 
uolūs kovotojai už tautinę ideją, tai yra tautos laisvę 
ir nepriklausomybe. 


7. „Dirva— Žinynas“. Tos pačios srovės žmo- 
nės, kurie leido „Tėvynės Sargą“, išleidinėjo dar nuo 
1901 metų „Žinyčią“, kuri 1903 metais susidėjusi su 
amerikiečių „„Dirva“, sudarė „Dirvą- Žinyną“ ir ėjo 
ligi spaudos atgavimui. „Žinyčioj““ ir ,„Dirvoj—Žiny- 
ne“ randame daug mokslinių straipsnių iš mūsų etno- 
grafijos ir istorijos, randame plačių Daukanto, Valan- 
„Čiaus, Poškos ir kitų rašytojų veikalų ir jų gyvenimo 
"aprašymų, randame daug eilių, daug įvairių apysakų. 
Tautinis klausymas yra pajudintas straipsnyje „Di- 
džiojo Jubiliejaus atbalsiai“ (,„,Dirva“ Nr 3 kn. 31), 
kuriame autorius karštai ragina mūsų kunigiją „skai- 
tyti už butiną priedermę — tautišką lietuvių judėjimą 
paremti, tai yra žadinti ir kelti prigimtos kalbos, raš- 
liavos ir kultūros meilę“, bet švietimas būtinai reikią 
platinti katalikiškai tautinėj dvasioje, nes jeigu to ku- 
nigai nedarysią, tai anot „Dirvos“: 


„Mūsų žmonės pasiduos mūsų priešininkų 
įtekmei, lygiai, kaip alkanas, negaudamas duo- 
nos, džiaugias jovalu pilvą prikimšęs. Mūsų žmo- 
nės, kiek tvirčiaus turėdamis prieš savo tautystės 
priešus, vienok labai pigiai gali įkristi „į sociali- 
stų spąstus, o tuokart ir pas mus dvasiškija 
pasiliks tokiam jau padėjime, kokiam yra dabar 
Prancūzijoj arba Galicijoj, kame kunigams, sykį 
savo įtekmės netekus, jau daug sunkiaus ją iš 
naujo atgauti“.- | 


Gana plačiai yra gvildenamas tautinis klausimas 
ir giliau suprasta tautinė ideja plačiame atsišaukime 

„Lietuvių Balsas į jaunąją kartą Lietuvos didžponių 
ir bajorų“ „(„Dirva-Žinynas“ Nr 1 kn. 29). Kalbėda- 


mas 
rašo: 


apie mūsų idealą to atsišaukimo autorius taip 


„Tikrasis mūsų idealas tėra vienas. Bet 
gret su juo po Lietuvą vaikščioja dar du kitu 
idealu, imamu už lietuviškus: vienas išsvajotas, 
antras jųsų tėvų (bajorų) mums užmestas. Apie 
kiekvieną tad pasakysime po keletą žodžių. 

Kaip tarp lenkų netruksta svajotojų apie 
atstatymą Lenkijos nuo jųrių lyg jurių, taip ir 
tarp dabartinės lietuviškos jaunuomenės, ypač 
laisvės krašte, Amerikoje, atsitinka sporadiškos 
karštos galvos, svajojančios apie prikėlimą Di- 
džiosios Lietuvos Kunigaikštystės su neprigul- 
mingu grynai lietuviško kraujo Didžiuoju Kuni- 
gaikščiu. Didumas tečiaus lietuviškos apšviestu- 
nijos nepasiduoda šitai patraukiančiai apgaulei ir 
toms svajonėms nepritaria. Stačiai neužgindama, 
juog tai įvykti negali, ji krypsta prie sveiko 
proto, spėjanti, juog politišką Lietuvos prikėlimą 
tuotarpu reikia pasaka paskaityti. 

Bet gi jei politišką Lietuvos atgijimą jaunoji 
Lietuva pripažino už svajonę, tai apie atgijimą 
lietuviškai-žemaitiškos giminės, kaipo skirtos nuo 
lenkų tautos, dabar jau niekas iš mūsų nebeabe- 
joja. Nes savo akimis matome, kaip tasai musų 
idealas aiškiai, kasdieną, nuosakiai švinta, įgjja 
lytį, įsikunija į gyvenimą, — tampa tikrai gyvu; 
įuog tasai prigijimas žengia geryn crescendo, vis 
sparčiaus, nežiūrint į trukdymą maskoliškos val- 
džios, kaipo ir neprilankios mums lenkiškos agi- 
tacijos, paskutiniuose laikuose jųsų tėvų pradėtos... 

Pasakysime atvirai: priešais jųsų tėvų idea- 
lo — Lietuva Lenkijai, mes statome savo idealą: 
Lietuva lietuviams...*) 


*) Kursivas straipsnio autoriaus. 

Jei kiekviena giminė stovi prie savo, tad 
ir męs lietuviai norime pasilikti prie savo“. 


Atsišaukimo autorius nors teisingai pavadino 
svajone istorinės Lietuvos atgimimą (apie tokį atgimi- 
mą visai nesvajojo mūsų tautinio judėjimo vadai, iš- 
skyrus gal tik Maironį, nes jis savo poemoj „Jaunoji 
Lietuva“, perdirbtoj iš poemos „Per skausmus į gar- 
bę“, kalba apie Vytauto Lietuvos atgimimą; tai žinoma 
buvo tik poeto fantazija), — tačiau aiškiai nepasakė 
ar jis nori lietuvių tautos nepriklausomybės etnogra- 
finėse ribose. Tas atsišaukimas, nors jame labai gerai 
buvo išdėstyti skirtingi nuo lenkų lietuvių siekimai, 
kaip jau aukščiau minėjau, tikslo nepasiekė. 

Bendrai imant „Dirvoj-Zinyne“ Jabai maža yra 
straipsnių tisoginai kalbančių apie tautinę ideją, tačiau 
savo moksliniais straipsniais tas laikraštis žymiai pri- 
sidėjo prie tos idejos išsiplėtojimo. 


8. „Varpas“. „Varpą“ įsteigė 18890 metais d-ras 
Vincas Kudirka padedant Varšuvos ir Maskvos lietu- 
viams studentams. Jo redaktorium iš pradžios buvo 
Šernas (J. Adomaitis), bet tikruoju jo vedėju ir įkve- 
pėju per 10 metų ligi mirties (1899 m.) buvo Kudirka. 
Pradžicį „Varpe“ dalyvavo visi žymesnieji mūsų inte- 
ligentai. Rašydavo „Varpui“ įvairių pažiūrų žmonės, 
ir todel „Varpas“ neturėjo vienodos programos. Lai- 
kui bėgant, kilus pažiūrų diferenciacijai, nuo „Varpo“ 
atsiskyrė dešinieji, vėliau atsiskyrė marksistai ir tik 
nuo 1902 metų „Varpas“ tapo „Lietuvių Demokratų 
Partijos“ organu, nes tik tais metais ta partija susi- 
organizavo ir paskelbė savo programą. 


Jau pirmuosiuose „Varpo“ numeriuose, Kudirkos 
straipsniuose, ypač jo talentingai parašytuose feljeto- 
nuose „Tėvynės Varpai“, randame giliai ir plačiai iš- 
reikštą lietuvių tautinę ideją. Kudirka tai mūsų tautos 
ideologas tikrąja to žodžio prasme. Jam rūpėjo ne 
atskiras koks vienas luomas, bet visa tauta, visi jos 

luomai, visos tautos bendri dvasiniai reikalai. Tiesa, 
Kudirka daugiausia domės dėjo ūkininkams, nes tiktai 
ūkininkų luomas tuomet tegalėjo būti pagrindas tau- 
tos išsivadavimui iš sulenkėjusių bajorų kultūrinės ir 
ekonominės įtakos ir politinės rusų priklausomybės. 


Kaip jau aukščiau minėta, panaikinus baudžiavą, 
ūkininkų materialinė padėtis pagerėjo, bet ji nebuvo 
lygi bajorų padėčiai. Bajorai turėjo daug įvairių pri- 
vilegijų ir jų rankose buvo pusė Lietuvos žemės. Jie 
būdami laisvesni ir kultūringesni galėjo kurtis įvarių 
kultūrinių ūkio draugijų, steigti parodų, pažangiai 
vesti ūkį, lengviau konkuruoti ūkio gaminių dirbime 
ir pardavime. Tos padėties skirtumas ir bendros eko- 
nominės sąlygos spyrė ūkininkus šviestis, bet ne prie 
tautinio susipratimo. Ūkininkai leisdami vaikus moks- 
lan vadovavos tiktai noru, kad jų išėjusieji mokslus 
vaikai susilygintų teisėmis su ponais ir pagelbėtų tėvų 
bei brolių ir giminių ūkio išsivystymui ir išsiplėtojimui. 
Net rusų mokyklose, ačiū Muravjovo politikai, ūkinin- 
kaičiai patekdavo lenkų įtakon ir jų lenkinimas nuo 
baudžiavos panaikinimo ligi „Aušros“ gadynei spar- 
čiai ėjo pirmyn. Tokių sulenkėjusiųjų ūkininkaičių 
tarpe buvo atsidūręs ir pats Kudirka. O kai jis be- 
skaitydamas „Auszrą“ tautiniai susiprato, tai, žinoma, 
daugiausia domės dėjo tam luomui, kuriam grasė iš- 
tautėjimo pavojus, nes sulenkėjus ūkininkams, būtų 
ištautėjusi visa tauta. Darbininkai ir mažažemiai val- 
stiečiai neturėjo tuomet jokios materialinės galimybės 
leisti savo vaikų mokslan. Tiktai iš ūkininkų tegalėjo 
išeiti tautiniai veikėjai, kovotojai už visų luomų poli- 
tinę laisvę, o vėliau ir specialiai darbininkų luomo 
gynėjai. Aišku, kad tautinio susipratimo platinimas 
ūkininkų tarpe buvo naudingas visai tautai. 


Pradėdamas darbą tautinėje dirvoj Kudirka turėjo 
gerą mokslinį supratimą apie tautą. Kudirka idealistas 
ta prasme, kad turėjo aiškų savo darbuotės tikslą ir 
idealą, bet jis visai neidealizavo nei savo tautos, nei 

vieno kurio jos luomo, neidealizavo ypač mūsų inte- 
ligentų, kuriems daug net perkarčios teisybės už jų 
tautinį atšalimą tekdavo išgirsti iš Kudirkos lūpų ir jo 
raštų. Kudirka buvo pozitivistas. Jis realiai žiūrėjo 
į gyvenimą. Rūpinos visų pirma prašalinti svarbesnią- 
sias tautos ydas, ėjo prie artimiausiojo tikslo, kurį 
pasiekęs, skelbdavo jau tolimesnius. Tai aiškiai matyt 
iš jo parašytos įžangos pirmame „Varpo“ numeryje. 
Štai kaip Kudirka rašo: 


„Meskime grudą po grudui ant tautiszkos 
dirvos, 0 nors ne greit ir palengva, iszaugs gra- 
žus, sveiki, javai, nes dirva yra iszsigulėjusi ir 
senei jau sėklos laukia. Iszmokinti Lietuvius lie- 
tuviszkai mislyti, sujudinti ir sutraukti juos į dar- 
"bą, papratinti kaip pridera Lietuviams elgtiesi, 
iszaiszkinti kelius, kureis eidami garsiai galėtu 
pasakyti „Lituveis esame!“, pakelti dvasiszką ir 
medegiszką Lietuvos butę, nukrėsti nuo Lietuvių 
nesuprantamą lipnumą prie svetimu tautu, už- 
degti szirdyje broliu nors mažą kibirksztį meilės 
tėvynės — tai yra musu mieris, tai užduotė „Var- 
po“. Kada gi musu mislys liks suprastos, kad 
„Varpas“ taps reikalingu kiekvienam Lietuviui, 
kada matysime juos suprantanczius savo spėkas 
ir kelenčius augsztyn galvas — tada pasakysime: 
Mokesti už darbus jau apturėjome“. 


Kudirkai gerai buvo žinomi visi tautos pagrindai, 
bet jam kaipo pozitivistui geriausiai patinka Nordau'o 
teorija, anot kurios, kaip jau minėjau, svarbiausiuoju 
tautos pagrindu yra kalba. Aštuntame 1892 metų 
„Varpo“ numeryje jis plačiai išdėsto tą teoriją ir smar- 
kiai bara mūsų inteligentus, kurie išsižada savo kal- 
bos, vadindamas juos renegatais. Kudirka teisingai 
pastebėjo, kad ne tik blogai daro tie, kurie. išsižada 
savo kalbos, bet blogai daro ir tie, kurie nors ir te- 
„bekalba lietuviškai, bet drovisi savo kalbos ir nedrį- 

sta viešai su ja pasirodyti. „Tėvynės Varpuose“ štai 
kaio jis apie tai rašo: 

„Iškur mųs tautystė gali buti stipri ir ne- 
pasiduoti vodingoms rudims, jaigu mes pats iš- 
traukiame iš po jos pamatą, atimame ramstį — 
vienu žodžiu, jaigu mes pats neapkenčiame savo 
prigimtos kalbos?... maža tik dalis išdrysta pri- 
sipažinti prie jos atvirai, didesnė gi dalis myli 
lietuvišką kalbą kokia ten paslaptine, pakampine 
meile, lyg nelegališką pačią, su kuriaja gėda pa- 
sirodyti prie žmonių. Rodosi, kad lietuvis toks, 
kaip pasakys ką lenkiškai, tai jis ponas, jis isz- 
mintingas, jis didis, 0 pasakęs tapai lietuviškai 
liktų klapas, kvailys, pašlemėkas“. („Varpas“ 9 
num. 1891 m.). 


Kudirka gerai ir teisingai suprato ir šiandien 
mums visiems aišku, kad lietuvių tautos svarbiausias 
pagrindas buvo ir vra kalba, jeigu išnykusi būtų kalba, 
būtų žuvusi tauta. Visai sulenkėjusių lietuvių maža tik 
saujelė begrįžo į savo tautą. Istorinės, politinės ir ti- 
kybinės aplinkybės sudarė tokią padėtį, kokios mes 
nematome, sakysime, airiuose, kurie nors ir nustojo 
savo kalbos, bet nenustojo būti atskira tauta, nes nuo 
anglų juos skiria tikyba. 


Kudirka gerbia ir mūsų tautos praeitį, bet žino- 
ma ne viską iš tos praeities liepia mums garbinti. 
Kalbėdamas apie Daugirdo iškastus daiktus („Tėvynės 
Varpai“ „Varpo“ 12 num. 1889 m.) jis rašo: 


„Bežiūrint ilgai ant tu kirveliu, peiliu, jie- 
szmu, karieliu, branseletu ir kitokiu dabucziu, 
persikeli misle į senovės laikus, kada tie daiktai 
buvo dirbti, fantazija pradeda griauti sentėviu 
kapus ir sztai rodosi matai gyvus žmonės, girdi 
cziauškėjimą geležies, tauszkiejimą kirveliu, bar- 
szkiejimą dabucziu.. (O kauszai rodosi kalba: 
žiūrėkite, jus iszgamos, szventvagiszkai neszio- 


jantieje vardą Lietuviu! žiurėkite ant musu prie- 
taisu — kuomi gynėme tėvynę ir kokius iszdar- 
bius vartojome savo gyvenime! ne gražus ir ne 
iszmislei padirbti tai daigtai, O vienog mums ju 
užteko, vienog džiaugėsi iš mus Lietuva ir ge- 
rėjosi mumis! Ar džiaugiasi isz jus? Mes už gar- 
be sau laikėme vadįtis Lietuveis, 0 jus gėditės to 
vardo! — Teisybę turite, gėda jums priesz Lie- 
tuvą, nės jai daug esate prasikaltę Gėda jums, 
iszgamos, gėda!“ 


Kudirka turėdamas tokias pažiūras į mūsų kalbą 
ir praeitį, labai giliai atjautė ir suprato visus mūsų 
tautos dabarties reikalus. Nebuvo tokio reikalo, kurio 
jis nebūtų iškėlęs aikštėn. Jo „Tėvynės Varpuose“ 
randame patarimų apie žemės ūkio darbus, amatus, 
prekybą, parodas, emigraciją, sveikatą ir t. t. Bet dau- 
giausia Kudirkai rūpėjo tautos kultūros ir laisvės rei- 
kalai. Santykiuose su lenkais buvo tolerantingas, ne- 
turėjo jokio šovinizmo, bet griežtai kovojo su lenkin- 
tojais. Užstodavo ir katalikų bažnyčios teises Lietuvoj, 
būdamas nuomonės, kad katalikybė gali būti naudinga 
tautybei. Smarkiausią kovą vedė už spaudos atgavimą 
ir Lietuvių mokyklas. Kudirkos politines pažiūras ma- 
tome aiškiai išreikštas „Tėvynės Varpuose“. Vienolik- 
tame 1890 metų „Varpo“ numeryje, aprašydamas rusų 
valdžios persekiojimus, palygindamas caro valdžią stu 
žmogžudžiu ir ištyręs valdžios psichologiją, daro tokių 
išvadų: 


„Maskolijos širdis apsupta iš visų pusių 
svetimais gaivalais, kuriems maskoliai biurokratai 
ges, naikįdami jų tautystę ir spausdami tikėjimą; 
prilygimas prie jas kaimynų taip gi nelabai užsi- 
tikiamas — žiuri viens ant kito keteras pastatę; 
viduryje draugijos platinasi negeistini fermentai 
naujų idėjų, kurias Maskolija stvėrėsi nežmoniš- 

* kai naikinti, juom labiaus naikina, juom didesnė 


ugnis kyla. Ar prie tokių išlygų Maskolija ne- 
prisijaučia kalta esanti ir nusidėjusi, įpač sveti- 
miems gaivalams? ar negali užklupti baimė? 
O ką, kad taip katras kaimynas pakeltų ranką, 
o svetimi gaivalai spusteltų iš visų pusių, tai 
viduriai, sugadįti naujų fermentų, vargiai to- 
liaus gyvuotų! Cia mislijo svetimus gaivalus sų- 
maskoliavus praryti, o štai jie nekiša galvos 
į slibino nasrus ir drasiai atsako: palaukk“! 


Tokias mintis turėjo Kudirka 1890 metais, jis 
numatė Rusijos likimą ir tikėjo tautos išsivadavimu. 
Į klausimą, kas daryti lietuviams ligi tam laikui, kol 
grius Rusijos valdžia, Kudirka duoda tokį atsakymą 
(„Varpe“ Nr. 12, 1895 m.); 


Liudna ir širdį skauda, žinant, kiek turi 
kęst nekaltai skriaudžiami broliai, bet toji širdis 
nusiramina, matant, kad juo labiau persekioja 
Maskolei lietuvystę, juo gražesni iš tų persekio- 
jimų auga vaisiai. Del tokių vaisių mums ant 
gero nesunku ir nukentėt. Jeigu rymiečiai saky- 
davo: dulce pro patria mori, tai mums pritinka 
pasigirt nors: saldu už tėvynę nukęst. *) O su 
tokiu persitikrinimu mnsų širdise apie išlaimėji- 
mą negražu butų nė paabejot. Ar ta maskolių 
administracija teip biaurios širdies, ar teip kvai- 
los galvos, jeigu nesupranta, kad kareivišką ko- 
mandą negalima pritaikyt prie pabudusios tau- 
tos dvasios, kad nė smarkiausi rotmistrai, nė 
narsiausi gendroliai, kurių rankose administra- 
cija, nenumalšįs dvasios reikalavimų ir kad ko- 
voje su prigimtais žmogaus jausmais, greičiau 
ar vėliau, tur pralaimėt rotmistrai („Tėvynės 
Varpai“). 


Kudirkai buvo aišku, kad tik per kovą tauta 
įgys savo teises. Jo pasekėjai vėliau išaiškino, kad 


*) Straipsnio autoriaus pabraukta. 

toj kovoj reikės, ir ginklą pavartoti ir kraują pralieti. 
Kudirkai tebegyvenant apie tokią kovą dar negalėjo 
būti kalbos, Rusija dar buvo galinga, mūsų tauta dar 
nebuvo susipratusi. Kudirka troško laisvės savo tau- 
tai, bet pirmiau rūpinosi prašalinti pačiuose žmonėse 
vergijos liekanas ir žymes. Jis žadino tautos sąžinę ir 
visa savo jautrią sielą šaukė, lyg skambino galingu 
varpu: lietuviai pabuskite, kelkite, susipraskite, būkite 
sąmoninga tauta. 

Kudirka galingai veikė tautos protui, bet dar 
daugiau jis sukėlė tautinių įsusmų. Kaip žinome, Ku- 
dirka buvo ne tik publicistas, įis buvo poetas ir muzi- 
kas kompozitorius, vertė kitataučių poetų veikalų, rašė 
apysakų, eilių, dainų, komponavo. daug muzikališkų 
veikalėlių. Visi tie kūriniai ir Kudirkos parašytas mū- 
sų tautinis himnas „Lietuva tėvyne mūsų“ turėjo ga- 
lingą įtaką tautinių įausmų sužadinimui ir visos tau- 
tos susipratimui. 

Kudirka mirė nebaigęs „ir 40 metų amžiaus, lap- 
kričio 16 dieną 1899 metais. Jis paaukojo savo tautai 
ne tiktai savo gabumus, bet sveikatą ir gyvastį. Jis 
nesusilaukė už savo darbą ne tiktai materialinio . at- 
lyginimo, kurio visai ir netroško, nes visą amžių gy- 
veno skurde, bet nesusilaukė ir dvasinio  pasitenkini- 
mo, nematė dar bent kiek žymesnio tautinio susipra- 
timo, nebuvo dar ir spauda atgauta, nebuvo dar jokios 
laisvės. Jis mirė, bet jo siela gyvena taujoj. Jo pase- 
kėjai vykdė gyveniman 10 idealus ir greit jaų susilau- 
kė gausingų vaisių. 


* * 


Kaip jau aukščiau pasakyta „Varpe“ pradžioj 
dalyvavo įvairių pažiūrų žmonės. Ne visi rašytojai 
gerai suprasdavo tautinę idėją. Nedaug, bet buvo ir 
tokių, kurie tikėjosi  sulauksią malonės iš rusų val- 
džios, reikią, girdi, tik jos nuolat prašyti, ji nusileis 
ir duos mums spaudą ir mokyklas. Kiti vėl perdaug 

vilties dėjo mūsų dvarininkų ir bajorų geriems no- 
rams. Žiūrėdami į tautinį judėjimą, kaipo senosios 
Lietuvos atgimimą, negalėjo įsivaizduoti tautos be ba- 
jorų. Sielvartavosi, kad bajorai neklauso jų raginimų, 
ne tik neprisideda prie tautinio judėjimo, bet dar prie- 
šinasi jam. Tie veikėjai visai nesuprato mūsų tautinio 
judėjimo prasmės. Jie gyveno praeities idealais ir sva- 
jojo apie praeities atgimimą. Tiktai žymesnieji tauti- 
niai veikėjai mokėjo jungti praeitį su dabartimi ir atei- 
timi. Tiesa ir jie nemažai garbino praeities įvykius, 
bet darė tai tautinių jausmų pakėlimui, 0 ne praeities 
idealų atgaivinimui. Kalbėdami apie tautos atgimimą, 
jie suprasdavo tai, kaipo lietuvių tautos ir jų gyvena- 
mo krašto vardo atgimimą, nes ne tik kitataučių, bet 
ir daugelio pačių lietuvių tas vardas buvo užmirštas. 
Kudirka ir kiti rūpinosi, kad tikrieji krašto šeiminin- 
kai, ūkininkai ir darbininkai, susiprastų kas esą ir Ži- 
notų tikrą savo vardą. Mūsų bajorai savo vardo ne- 
buvo užmiršę, daugelis jųjų vadino save lietuviais, bet 
savo siela ir turiniu buvo lenkai. Jųjų geresnieji ir 
be jokių ypatingų raginimų liovėsi svetimiems dievams 
tarnavę, 0 dauguma dėliai savo luomo egoistinių rei- 
kalų pasiliko priešingi savo tėvynės išsivadavimui, 
Kaip dalyvaujantieji „Varpe“ dešinieji neturėjo 
gero supratimo apie tautinę ideją, taip ir kaikurie 
tautininkai, 0 ypač marksistai, visai vienpusiškai aiš- 
kino tautinio judėjimo priežastis. Tuo klausimu „Var- 
pe“ buvo kilusi ilga ir įdomi' polemika. Ta polemika 
daug prisidėjo prie tautinės idejos išsivystymo, užtat 
svarbu yra jos arčiau pasižiūrėti. Dar 1893 metais 
trečiame „Varpo“ numeryję buvo įdėtas A. Veliuo- 
niškio straipsnis: „Keli žodžiai apie tautišką klausymą“. 
To straipsnio autorius stengiasi moksliniai įrodyti, 
kad tautinis judėjimas yra tiktai visuomenės ekono- 
minių reikalų išsiplėtojimo išdava. Jis rašo: 
„Pradžia krutėjimo kiekvienos tautos turėjo 
savo ypatybes. Aš noriu tiktai pasakyti, kad 
pradžią krutejimo vienos ar kitos tautos neiš- 

šaukė balsas dainiaus, užsidegusio meile savo 
tautos ir prigimtos kalbos, bet tas krutėjimas yra 
neprašalinama pasekme tų draugijos ekonomiš- 
kų atmainų, kurios kilo Europoje pereitame ir 
šitame šimtmetyje. Kaip tik tos atmainos kilo 
valstijoje, prie kurios priguli ta ir kita iš mie- 
gančiųjų mažesniųjų tautų, tos tautos turi būti- 
nai pabusti. Joki įstatymai, joki persekiojimai to 
krutėjimo nenudobs, jei valstija neišnaikins visos 
tautos, kas yra negalimas daiktas, arba nepra- 
šalįs tų sąlygų, kurios jį pagimdė, ko taipjau 
negalima padaryti“. 


Vėliau „Varpe“ buvo ir daugiau panašių straip- 
snių. Taip „Varpo“ septintame numeryje 1901 metų 
straipsnyje „Tautystė ir šovinizmas“ Berželis tvirtina, 
kad tautybės užgimimo svarbiausioji priežastis buvo 
sustiprėjęs kapitalizmas, kuris privertė atskiras tautas 
ieškotis rinkų savo gaminiams. Tas pats Berželis ki- 
tame „Varpo“ numeryje straipsnyje „Prie programo 
klausimo“ („Varpas“ 12 num. 1904 m.) rašo: 


* „Tautystės pamatu yra ne kas kitas, kaip 
stengimas prie naudingesnių produkcijos sąlygų; 
arba troškimas prašalinti varžomąsias tiesas ka- 
pitalizmo pletojimuis —žodžiu produkcijos reika- 
lavimai arba pasiturinčiųjų luomų reikalavimai“. 


Berželio tvirtinimams buvo atsakyta Kukučio 
straipsnyje „Ar tautystės pamatu gali būti vieni tik 
materiališki reikalavimai?“ („Varpas“ 12 num.). To 
straipsnio autorius rašo: 


„Sulyg Berželio nuomonės lietuvystės pa- 
matu tėra tiktai materiališki reikalavimai. Visas 
tas triusas, visi tie pasišventimai, visa ta ener- 
gija, kuri tapo suvartota atgaivinimui lietuvių — 
vis tai buvo daroma tik dėlei stengimos padau- 
ginti produkciją, kad galima būtu geriau konku- 
ruoti su kitomis tautomis. Negana, man .rodos, 

nurodymo tų priežasčių tautiško atgijimo, nega- 
na to pamato kilimui tautystės. Be abejojimo tei= 
singa ta autoriaus nuomonė, įuog pagerinimui 
ekonomiško buvio reikalinga yra augštesnė kul- 
tūra, politiškas susipratimas, politiška kova —bet 
klausimas, ar tai galima pervien laikyt su lietu- 
vystė; ar-gi pagerinimui materiališko lietuvių bu- 
vio butinai reikalingas buvo tautiškas susiprati- 
mas? Jeigu Lietuva—sakysime - būtų sulenkėjusi, 
būtų jug taippat, gal da geriau, galėjęs platintis 
apšvietimas... lietuviai nor įgyti apšvietimą, kul- 
tūrą ir tai darydami, žinoma, pagerina ir savo 
buvį. Bet jeigu norėtų p:gerinti tik materiališką. 
būvį, jug būtų galėję priimti kultūrą gudiška, 
lenkišką arba vokišką, kurios -kur kas aukštes- 
nės yra už mūsų ir tokiu būdu greičiau būtų 
galėję pagerinti gyvenimo sąlygas. Taigi, kad ne 
taip yra dėlto, kad lietuviams kur-kas smagiau 
ir mieliau sutverti savo kultūrą, platinti apšvie- 
timą tautiškoje dvasioje, lavinti savo prigimtąją. 
kalbą, tas viskas jiems užtikrįs ir lengvesnį ma- 
teriališką buvį, o tame darbštume ras tikslą gy- 
venimui, turės persitikrinimą, kad jo darbas ne- 
žus, atneš naudą visuomenei dabar ar ateityje. 


Kokios gi priežastis, kad darbas ant tau- 
tiškos dirvos malonus? Tai—tradicijos, fiziška ir 
dvasiška sąjunga, poezija ir tevynės gamta. Tas 
viskas daro didelę įtekmę ant jausmų žmogaus, 
o jausmai žadina žmogų prie darbo naudai tėvy- 
nės. Tą tvirtinimą atliudiją faktai iš Lietuvos 
atgijimo. Mūsų pioneriai naudai savo brolių 
aukavo materiališkas spėkas, aukavo savo svei- 
katą, o kiti ir gyvastį: ugnis. kuri suteikė jiems 
tiek energijos, buvo karšta tėvynės meilė“. 


Dar geriau ir labiau moksliniai buvo atremti 
visi marksistų tvirtinimai A. Š. straipsnyje. „Naciona- 
lizmas“ (Varpas“ 9 ir 10 num, 1904 m.). Tame strai= 

psnyje autorius kritikuoja Kautsky'o veikalą „Tautinis 
klausimas mūsų laikais“, kuriame jis visai ignoruoja 
tautinę ideją ir neskiria jos nuo tautinio šovinizmo. 
A. Š. daro tokių teisingų pastebėjimų: 


„Kultūra kaipo pažinimas prigimties spėkų 
ir mokėjimas jas valdyti, lygia dalimi ir civiiiza- 
cija gal apsiaubti visą žmoniją, apsireikšdamos 
visokiuose laipsniuose, bet jos pačios del savo 
tobulinimosi arba progreso reikalauja sau įvai- 
rios dirvos ir todel nenaikįs prigimties skirtumo, 
kuris yra joms šaltiniu įvairumo. Taigi tautos 
negal būti sunaikintos, jeigu jos ieško kultūros 
ir civilizacijos, nes šitos reikalauja jų!... Jeigu 
atkreipsime dabar atydos ant lietuviškos tautiš- 
kos idejos, mes pamatysime, jog ją pažadino 
burelis lietuvių inteligentų pora dešimčių metų 
atgal. Tuomet tik prasidėjo tautiškos sąmonės 
darbas. Lyg ano laiko apie vienybę ir savysto- 
vystę lietuvių draugijos raštuose nieko nėra už- 
rašyta. Visą rašliavą pereitų šimtmečių, iki pra- 
džiai „Aušros“ tegali laikyti tik apsireiškimu 
lietuvių dvasiško gyvenimo. Tik užšvitus „Aušrai“ 
atsirado ir tautiška ideja, iš pradžių tarp apšvie- 
stesniujų ir nuo jų, kaip šviesos spinduliai, pla- 
tinasi į visas šalis, užgaudama visokius gawvalus“. 


Iš kitų straipsnių gvildenančių tautinį klausimą 
paminėsiu dar šiuos: „Verte tautiškos idejos“ („V. 3 
n. 1893 m.“), kuriame autorius aprašo tautinės idejos 
išsiplėtojimą kitose tautose, „Ruožai iš Lietuvos gy- 
venimo“ (V. 7 n. 1895 m.), kuriame autorius pataria 
nieko nesitikėti iš naujojo Rusijos caro Mikalojus II, 
reikia pasitikėti tik savo jėgomis, kovoti ir kovoti už 
tautos laisvę, išreiškia vilties, kad kova be abejojimo 
bus laimėta; „Vardan teisybės“ (V. 1 n. 1899 m.), 
kuriame autorius įrodynėja, kad tautinio judėjimo pa- 
grindu, nėra ir negali būti vien tik ekonominiai rei- 
kalai. 

Iš visos tos polemikos „Varpe“ ir visko, kas. 
mano aukščiau pasakyta apie tautinio įudėjimo prie- 
žastis, galima padaryti tokių galutinių išvadų: Lie- 
tuviai tautiniai susiprato ir pradėjo žengti prie kul- 
tūros ir laisvės ne tiktai delto, kad spyrė ekonominės 
gyvenimo sąlygos, bet ačiū gamtos įstatymui, kad 
kiekvienas individualus ir visuomeninis organizmas 
stengiasi likti gyvu ir laisvu. Lietuvių tauta nebuvo 
apmirusi, turėjo savo nors ir silpną kultūrą, bet toji 
„kultūra negalėjo vystytis esamose politinėse sąlygose. 
Išsiplėtojęs Europos visuomeninis gyvenimas ir civili- 
„zacijos švyturių idejos stūmė tautą į kovą už politinę 
laisvę. Tą kovą pradėjo skelbti išėję iš ūkininkų 1uo- 
mo inteligentai. Patiems ūkininkams dėliai ekonominių 
priežasčių, reikalingas buvo tik apsišvietimas, 0 ne 
tautinis susipratimas. Tiktai inteligentai, paveldėję 
liaudį prie apsišvietimo tautinėje dvasioje. | wos in- 
teligentus savo ruožtu veikė Vakarų Europos moksli- 
ninkų, filosofų ir veikėjų idejos, ypač Kanto, MaNzzi- 
ni'o, Comte'o ir kitų genialingų vyrų. Prancūzų revo- 
liucijos lozungai ir vėliau marksizmo idealistinė pusė 
taip pat turėjo nemaža teigiamos įtakos. Mūsų tautos 
praeities valdovų darbuotė turėjo įtakos „tautinių jausmų 
sužadinimui, bet ne ji davė impulso tautiniam judėji- 
mui. Negi blogiau už lietuvius susiprato, iškovojo lai- 
svę ir kuria savo tautinę kultūrą mūsų kaimynai lat- 
viai ir estai, kurie visai neturėjo savo Mindaugų, Ge- 
diminų ir Vytautų. 

„Varpas“ tai yra geriausias dokumentas, tvirti- 
nąs tas išvadas. „Varpe“ jau visai aiškiai ir teisingai 
randame išreikštą mūsų tautinio judėjimo tikslą. 1901 
metais „Varpo“ penktame numeryje įdėtas Blindos 
straipsnis „Credo“ Kilk ir kelk“. Tame straipsnyje 
randame štai kokių sakinių: 

„Pakol dar musų mažas burelis ir ne ga- 

lim tikėtis paveikt savo priešus; turim  daugint 

skaitlių kareivių. Visoj pasaulej, kilstančios tau- 

tos tik kelis išpradžios teturėjo kareivius, kurie 
dirbo dėl tėvynės; atėjo laikas, kad tautos atgy- 
jo ir dar-gi nuvertė nuo savo sprando prispau- 
dėjus ir pačios savę valdo. 

Mūsų idealas: Iaisva, neprigulminga Lietu- 
va, nusikračiusi nuo svetimų ir savų despotų“), 
pamynusi po kojų tamsybes, išvien su kitoms 
liuosoms tautoms rupinasi apie pagerinimą savo 
ekonomiško buvio ir žengia pirmyn“. 


Kitais 1902 metais buvo jau paskelbta „Varpe“, 
„Lietuvių Demokratų Partijos“ programa kurioje tauti- 
nis idealas yra tokiais žodžiais išreikštas: 


„Lietuvai tebėsant maskolių junge, mūsų 
tauta negal įgyti priderančių jai tiesų. Šauksmai 
ir maldavimai suslmylėjimo prieš valdžią, užsi- 
spyrusią surusinti mūsų kraštą, nieko negeibsti; 
prieš valdžios stiprumą priseina išstatyti da sti- 
presnę tautišką sumanią lietuvišką Organizaciją. 
Ilgainiui pradėjo Lietuvoj atsirasti naujos švie- 

/ sos žiburėliai. Tie žibureliai, skelbėjai laisvos ir 
nepriklausomos Lietuvos, užšvito pagaliaus ir 
surūkusiose lietuvių vargdienių grįtelėse po kai- 
mus ir miestus. ,„Lietuva-— lietuviams“, „Lietuva 
tur but laisva“'.—šis, išpradžios nedrąsus, šauk- 
smas pradėjo apimti vis didesnes ir didesnes 
žmonių minias. Lietuva yra politiškai apmirusi, 
Lietuva nori atgyti — toks tautos tikslas, to visi 
jos veikiančiųjų partijų programai reikalauia. Lai- 
sva ir nepriklausanti kitoms tautoms ir viešpa- 
tystėms Lietuva—tai tolimasis siekis mūsų Lie- 
tuvių Demokratų Partijos“. 

Toj programoj plačiai yra išdėstyti visi tautiniai, 
be to dar kalbama ir apie ekonominius reikalus. Eko - 
nominiai reikalai nėra bendri ir vienodi visiems tau- 


*) Kursivas straipsnio autorius. 

tos luomams, visiems tautos nariams. Partija žada 
ginti tiktai darbo žmonių, tai yra samdomųjų darbi- 
ninkų, smulkiųjų amatninkų ir pramoninkų, ekonomi- 
nius reikalus. 

Nuo tų 1902 metų „Varpas“ jau tapo „Lietuvių 
Demokratų Partijos“ organu ir visi straipsniai buvo 
rašomi partijos programos dvasioj. Tuo vardu partija 
veikė ligi 1914 metų, tuomet pakeitė savo vardą į vi- 
sai nesuprantamą liaudžiai „Lietuvos socialistų liaudi- 
ninkų demokratų partiją“, kol ant galo supratusi savo 
klaidą ir susijungusi su „Lietuvos Valstiečių Sąjunga“, 
nepasivadino „Valstiečiais Liaudininkais“. 

„Varpas“ skambino ligi 1905 metų, kol lietuvių 
tautai nepradėjo aušti diena. Neperiodiniai jis ėjo ligi 
pastarųjų laikų. Nors „Varpas“ skyriamas buvo tiktai 
šviesuomenei, bet jo reikšmė visai mūsų tautai buvo 
labai didelė. „Varpe“ pilnai išsivystė lietuvių tautinė 
ideja, ir jis labai žymiai prisidėjo prie tos idejos išsi- 
plėtojimo. | 


9. „Ūkininkas“ ir „Naujienos“. „Ūkininkas“ 
kaip jau minėjau buvo įsteigtas 1890 metais taippat 
Prūsų Lietuvoj, Tilžėje, bet žinoma buvo skiriamas Di- 
džiajai Lietuvai, svarbiausiajam tuo laiku tautos luo- 
mui — ūkininkams. Ūkininkus apšviesti tautinėje dva- 
sioj — tai buvo iš pradžios svarbiausias lietuvių vei- 
kėjų uždavinys, tą uždavinį geriausiai suprato Kudirka 
ir kiti varpininkai, jų tai rūpesniu ir buvo tas laikraš- 
tis įsteigtas. „Ukininkas“ buvo leidžiamas, ne ūkininkų 
ekonominiams reikalams ginti ir antagonizmui tarp tur- 
tigesniųjų ūkininkų ir darbininkų gilinti, bet tautiniam 
susipratimui ir švietimui, platinti visų valstiečių tarpe, 
neskiriant turtingesniųjų nuo mažažemių ir bežemių 
kad iš jų tarpo daugiausia tegalėjo išeiti inteligentų, 
kurių žymi dalis, dėliai aukščiau minėtų priežasčių, 
tautiniai susiprato ir sukėlė vėliau visos tautos demo- 
kratiniai politinį judėjimą. 

Peržiūrinėdami pirmuosius „Ūkininko“ numerius 
visai mažai terandame straipsnių, kalbančių apie po- 
litinę kovą. Rašytojai gerai suprato liaudies psicholo- 
giją ir rūpinosi pradžioj suteikti skaitytojams tiktai 
įdomių įiems žinių apie žemės ūkį, amatus, prekybą, 
kitų kraštų žmonių gyvenimą ir lietuvių gyvenimą vi- 
sose Lietuvos vietose. Tautinės savimeilės sukėlimui 
jau pirmuosiuose „Ūkininko“ numeriuose buvo rašoma 
apie lietuvių tautos istoriją, tačiau daugiausia domės 
buvo kreipiama nė į kunigaikščių veikimą, bet į visų 
praeities lietuvių gyvenimą, jų kultūrą, ekonominę pa- 
dėtį ir santykius su kaimynais. „Ūkininko“ rašytojai 
matė labai daug pavojaus tautai dėliai plačios žmonių 
emigracijos Amerikon, rūpinosi nuo tos emigracijos | 
žmones atkalbinėti, vartodami dažnai ir ne visai tei- 
singus argumentus. Taip straipsnyje „Liaukime bėgę 
į Ameriką“ („Ūkininkas“ 4 N, 1890 m.) autorius rašo: 


„Pamislykime tiktai teisingai apie visus lie- 
tuvius (žydai man ne galvoj), isz liuosos valios 
iszbėgeSius į Ameriką, o pamatysime, kad bėga 
tik ar iszdykėliai, ar kvailiai, ar tinginiai. Jiems 
visiems .rodosi, kad Amerikoje galima taippat 
tinginiauti ir iszdykauti, kad ten pinigai sukrauti 
kruvomis, lyg akmens prie plento — tik pasi- 
lenk ir semk rieszkucziomis, 0 to nežino, kad 
niekur ant sveto pinįgai isz žemės ne dygsta ir 
kad Amerikoj darbinįkui, ypacz atkeliavusiam isz 
kitur, kur kas sunkiau uždirbti, ne kaip Lietu- 
voje“. : 

Tokie pamokslai galėjo paveikti tik dideliems 
idealistams, kurių tuomet buvo labai maža. Ne tingi- 
niavimas buvo emigracijos priežastis, bet kultūrinės 
ir ekonominės krašto sąlygos. Visai teisingai emigra- 
cijos klausimą apibūdina P. Liutas savo straipsnyje 
„Apie Lietuviu iszeivyste“ penktame 1891 metų „Ūki- 
ninko“ numeryje. Įrodęs, kad emigracija nors kraštui 
nėra geistina, bet tuo tarpu neišvengiama, pataria 

kraustytis geriau Amerikon, o ne Rusijon, nes Rusi- 
jon iškeliavę lietuviai greičiau galį ištautėti ir nerasią, 
ten tokių gerų gyvenimui ir darbui sąlygų, kaip Ame- 
rikoj. P. Liutas numatė, kad Amerikon iškeliavę lie- 
tuviai ateityje bus naudingi savo tėvynei. Apie tai jis. 
taip rąšo: 

„Penkta, ten (Amerikoj) daug musiszkių, 
pas kuriuos gali rasti pagelbą ir rodą; juo dau- 
giaus musų ten bus, juo geriaus galėsime vieni 
kitus prilaikyti. Pasididinus musų skaitliui Ame- 
rikoje, ir prasigyvenus, lietuviai-amerikiecziai galės. 
prilaikyti mumis, paszelpti medegiszkai musų ko- 
voje už buvį su norincziais mus isznaikįti kaipo 
katalikus ir lietuvius. Del szito dalyko dideliai 
geistina, kad Amerikoj atsirastų daug apszviestų 
vadovų, kurie iszmintingai elgdamiesi, suvestų 
visus lietuvius į santaiką ir paskui vestų vienu 
keliu prie apszvietimo ir geresnio gyvenimo ant 
szio svieto“. , 


Juo toliau juo dažniau „Ūkininko“ +numeriuose 
buvo rašoma apie bendrus tautos reikalus. Labai daug 
domės buvo kreipiama į mūsų kalbos vertinimo klau- 
simą ir kovą su ištautėjimu. 1891 metais „Ūkininkas“ 
štai kaip tuo klausimu rašo: 


„Bepiga, kad tie iszgamiai (tai yra sulen- 
kėję lietuviai) iszsikraustytu "kur į Afriką, ar į 
kitą kokią barbariszką szalį, ir isz tenai daugiau 
negryžtu, tai mes mielai apsiimtumėme tylėti ir 
daugiau nekliudyti tų naujalenkų; ale vargas, kad 
jie gyvena tarp musų brolių lietuvių ir ne tik 
savo paveizda, bet ir žodžiu veda kitus nekaltus 
žmones į tokį tautiszką apjakimą, kokiame jie 
patys sulyg sziol buvo. 

Prisižiūrėkime tiktai arcziaus į tą gaują tau- 
tiszkų atskalunų. Į[patingiausiai kas metasi kož:- 
nam žmogui į akis, jog anos veislės ponai ir 
kunįgai kalba tarp savęs lenkiszkai; toliau patė- 

mysime, kad anie vaikszczioja iszkėlę nosis ir 
pilni nepaprasto pasididžiavimo ir, tarsi, puiky- 
bės prieš savo brolius artojus, kurių jau jie da- 
bar broliais nepripažįsta, bet su didžiausiu pa- 
niekinimu apie juos atsiszaukia, ne tik už akių, 
bet ir į akis... Žodžiu sakant, tie iszgamiai tėra 
tiktai tranai musų avilyje, bet tik daug piktesni 
ir -priegadingesni už anuos bitinius tranus, nes 
anie, ėsdami be naudos medų, nesikėsi isznaikįti 
savo penėtojų ir paversti jas į tokius tranus, 
o jie dar reikalingi del užlaikymo veislės; O ši 
tie lietuviszki iszgamiai ne tik patys iszkreipia 
savo prigimtį, pasiversdami į nenaudingus del 
musų lietuviszkos draugijos tranus, bet dar ir 
mus paczius ir musų vaikus nor sunaikįti, pa- 
versdami į tokius pat anachroniszkus lenkus Lie- 
tuvoje, kokiais jie yra...“ („Uk.“ num. 2). 


Santykiuose su rusų valdžia „Ukininkas“ pradžioj 
nesilaikė griežtos kovos taktikos, nes tokia taktika būtų 
įvariusi daug baimės mažai dar susipratusiems žmo- 
nėms. Labai daug dar buvo manančių, kad „prieš 
vėją papūsti negalima“. 1890 metais septintame „Ūki- 
ninko“ numeryje išspausdintas straipsnis „Praszykite 
o jumis bus duota!“ To straipsnio autorius plačiai 
aprašęs visus lietuvių tautos dvasinius reikalus, ypač 
tautinių mokyklų ir spaudos leidimo reikalingumą, 
pataria valstiečiams kuodaugiausiai siųsti prašymų val- 
džiai, Siunčiant prašymus reikią laikytis šių taisyklių: 


„Paduodant praszymus galime ir ne visus 
savo reikalus minėti, bet pradėti nuo svarbiausių; 
toliaus gi atmįti ir apie kitus, praszydami visko 
paeiliui, kas mums teisingai priguli. Svarbiausia 
apsunkina lietuvių gyvenimą uždraudimas knįgų 
spaudos musų litaromis; toliaus gi neatsakanti 
musų reikalams, nesirupinanti, apie musų ap- 
szvietimą, bet labiau apie pavertimą mus į mas- 
kolius, mokslavietė, laikoma ypacz už mus pa- 

czių pinigus. Apie permainymą tų dalykų pir- 
miausiai prigulėtu pasirupjti. Reikalai knįgų da 
yra svarbesni, nes piktumą mokslavietės pats 
valszcziai gal apstabdįti, stabdydami paszalpą dėl 
mokslavietės isz valszczių turtų. Tokiu budu, 
skaitlius mokslavieczių, paskirtų dėl musų naiki- 
nimo, turėtų pasimažinti, nes turtai valdžių dėl 
jų užlaikymo ne užteks. Už savo pinįgus valdžios 
gal kokias sau nor pas mus mokslavietės įrengti, 
bet jai jos mums naudos tikros ne atnesza, tiktai 
naikina musų tautystę, ir piktina musų tikėjimisz- 
kus jausmus, ypacz kur mokįtojas stacziatikis — 
ar prigul mums už savo pinigus tokią moksla- 
vietę laikyti?“ 


„Ūkininkas“ praplatinęs gerokai tautinį susipra- 
timą ir matydamas, kad valstiečiai pradeda jau rūpin- 
tis savo dvasiniais ir ekonominiais reikalais, 1895 me- 
tais keičia savo taktiką ir jau drąsiai ragina skaityto: 
“ jus ne prašyti valdžios malonės, bet griežtai reikalauti 
visų prigulinčių mums, kaipo atskirai tautai, teisių. 
Dešimtame „Ūkininko“ numeryje, straipsnyje „Kada 
caras išklausys musų prašymus?“, randame štai kokią 
vietą: 


„Vyručiai! neklausykimeę tų, kurie nusižė- 
minti mums rodyja, kurie sako, kad pakara viską 
gali; netikėkime tokiems; tai yra mulkiai, tai 
avinai, kurie temato tiktai po savo nosia. Ar 
čėdyja kada vilkas pakarną avį? Jisai nekliudo 
tik tų, kuriuose spėką jaučia! Ar ne teip pat yra 
ir su vilkais, žmogaus paveikslą turinčiais? ar ne 
teip su plėšikais, mintančiais svetimu vargu ir 
prakaitu? Ir šitie niekados nepasigailės savo 
aukų; neskriaus jų tik tada, kad negalės jau jų 
skriausti. Delio mes neprivalome nė galvą lenkti 
nė pakarumą savo kankįtojams rodyti. /Ae/ mes 
turime skubiai aiškinti visiems nesuprantantiems 
savo padėjimą; turime mokinti ir žadinti, idant 

visi vienu balsu nuo skriaudikų laisvės ir geres- 
nio gyvenimo reikalautų, idant drauge su kitomis 
nuskriaustomis tautomis drąsiai priešui į akis 
stotume! Tada tik nedrįs mums atsakyti, tik tada 
įvyks ir sumažinimas mokesčių, ir teisybė, ir 
lengviaus bus mums gyventi ant svieto“. 


 Tokioj dvasioj nuo to laiko buvo rašomi visi 
„Ukininko“ vedamieji straipsniai. Opozicija rusų val- 
džiai ėjo vis platyn ir smarkyn, vis aiškiau ir aiškiau 
buvo „Ukininke“ formuluojami tautiniai ir politiniai. 
idealai. Kad ir nelabai drąsiai rašytojai pradėjo įau 
raginti valstiečius prie atviros kovos su rusų valdžia. 
Tokias mintis jau randame straipsnyje „Ar reikia mums 
gerintis gudų vyriausybei?“ To straipsnio autorius 
plačiai apibūdinęs lietuvių tautos persekiojimus ir Ru- 
sijos valdžios reakcinę politiką, slegiančią visus ne- 
rusus, kurių yra 60 milionų iš 110 milionų visų Ru- 
sijos gyventojų, taip pabaigia savo samprotavimus: 


„Pertai jai mes norime, kad geriaus mums 
butų, turime stačiai teisybę rašyti, turime drąsiai 
priešų darbus ir savo padėjimą paroditie. Tegul 
keli nukentes už tai tegul vyriausybė ir baus 
juos, bet visiems bus kas sykis lengviaus ir ge- 
riaus gyventi, pakol! visiška laisvė neprašvis ir 
Lietuvoje. | 


Nukentėjusieje kovoje su kankintojais liks 
musų atmintyje, kaipo didvyriai, kaipo kankin- 
tiniai už tėvynės gerovę ir paragįs mus drąsiai 
prie laisvės eiti drąsiai sau laimingesnio gyve- 
nimo reikalauti“. (,„Uk.“ 20 num. 1895 m.). 


Dar plačiau ir giliav yra išdėstyti visi lietuvių 
tautos vargai ir reikalai labai įdomiame Dr. straipsnyje 
„Lietuviai po maskolių jungu“ („Ukininkas“ 1897 m. 
NN 10 ir 11). Autorius gerai supranta lietuvių tautinę 
ideją ir tiki Lietuvos nepriklausomybe, 0 savo straipsnį. 
baigia tokiais žodžiais: 

„Pereis keliolika metų, lietuviai įgįs tai, ką 
įgyti nori, norint nekurie iš dirbančių ant tautiš- 
kos dirvos gal jau nebus tada ant svieto, bet 
atmintis apie juos eis, jų darbas pasiliks terpu 
lietuvių. Vardai jų bus minavojami su paguodo: 
ne, nės jie atliko šventą darbą, nės kovojo už 
laisvę savo brolių ir tėvynės“. 


Taip vystėsi „Ukininke“ lietuvių tautinė ideja, kol 
pradedant nuo 1902 metų nebuvo jau atvirai kviečia- 
mi visi Lietuvos darbo žmonės prie kovos už Lietu“ 
vos nepriklausomybę. „Ukininkas“ buvo labai išsipla- 
tinęs, ir jo reikšmė lietuvių tautos susipratimui ir jos 
politiniam išsivadavimui yra bene didžiausia iš visų 
spaudos uždraudimo laikotarpio laikraščių. 

„Ūkininkui“ virtus visai politiniu laikraščiu, var- 
pininkai 1901 metais sumanė leisti dar trečią laikraštį 
„Naujienas“. „Naujienose“ buvo rašoma beveik vien 
tik apie ekonominius ir grynai kultūrinius tautos rei- 
kalus. „Naujienose“ dalyvavo daugiausiai dešinieji 
tautininkai, kuriems nepatikdavo griežta revoliucinė 
„Ūkininko“ taktika. Ramus „Naujienų“ tonas nepatiko 
tačiau skaitytojams, visiems jau buvo aišku, kad kol 
tauta neįgis didesnės politinės laisvės, apie ramų kul- 
tūrinį darbą nėra ko svajoti. „Naujienos“ ėjo tik pus- 
trečių metų. „Ūkininkas“ užsieny ėjo ligi 1905 metų ga- 
lo, po to jau persikėlęs Didžiojon Lietuvon, iš pradžių 
Vilniun, ir pakeitęs vardą į „Lietuvos Ūkininką“ eina 
iki šiai dienai. . 


10. „Lietuvos Darbininkas“, „Aidas“, „Darbinin- 
kų Balsas“. Kaip jau minėjau „Varpe“ ir „Ūkininke“ da- 
lyvavo ir mūsų marksistai, kurie teorijoj buvo tautinės 
idejos priešai, bet praktikoj, kaip pamatysime, buvo jos 
įtakoj ir net kovojo už tautinius idealus. Tų mūsų marksi- 
stų dalis dar 1896 metais susidėję su veikusiais Vilniuje ir 
Kaune lenkais socialistais įkūrė Lietuvoj „Lietuvių Socia- 
listų Demokratų Partiją“. Jie pradėjo leisti mažų lai- 

kraštėlių lietuvių ir lenkų kalba „Lietuvos Darbininką“, 
po metų pradėjo leisti „Aidą Lietuvos darbininkų gy- 
venimo“. 1899 metais „Aide“ A. Lietuvio straipsnyje 
„Kas gali mums darbininkams lietuviams suteikti ge- 
resnę ateitį“ tapo išdėstyti visi socialdemokratų sie- 
" kimai ir jų programa. Partija, kaipo socialistinė, ži- 
noma, žada remtis tiktai miesto ir sodžiaus darbinin- 
kais, ginti jų reikalus ir žengti prie komunizmo. Tik- 
tai darbininkų atstovai — autoriaus nuomone, — galį 
nurodyti kelią tautai jos išsivadavimui iš politinio ir 
ekonominio jungo. Apie tai jis taip rašo: 


„Musų programas yra tuo žibintuvu, kuris 
apšvies kelią visai lietuvių tautai, atkakliai ir ilgai 
kovojančiai už savo laisvę ir laimę. Tegul-gi 
naudojasi iš šviesos to mus žibintuvo visi tie 
mus broliai, kurie norėtų eiti su mumis sykiu 
vienu keliu progreso. Tegul aplink jį susivienyja 
visos spėkos mus kankinamos tautos, visi kar- 
žygiai, ką norės kovoti vardan jos laimės, tegu) 
visi stos į kovą drauge su mumis, įgysime mes 
tai, kas reikalinga mus gyvenimui ir laimei“. 


Svarbiausias politinis Ilozungas, partijos minimu- 
mo programos reikalavimas, taip yra išreikštas: 


„Svarbiausiu punktu yra reikalavimas pil- 
nos autonomijos lietuvių, pasiremiančios ant lai- 
svos federacijos su tomis kaimyniškomis tauto- 
mis, kurios gvarantuos jiems tokią autonomiją 
t. yv. Lietuvos proletariatas reikalauna pilnos pa- 
tvaldystės, norėdamas atsikratyti nuo globos sve- 

"timų tautų ir jų valdžių, reikalauja, kad lietuviai 
valdytusi patys Lietuvoje, patys išduotų sau įsta- 
tymus, patys užžiūrėtų jų išpildimą.  Kadan-gi 
prie šios gadynės sąlygų sunku yra lietuviams 
tikėtis įsteigti savo viešpatystę, todėl apsiimame 

„ mes susivienyti su kitomis kaimyniškomis tauto- 
mis, kurios nenorės trukdinti mus patvaldystės. 


== 


Tokiomis tautomis, su kurioms mes galėtume 
gyventi neskriausdami vieni kitų, yra lenkai, lat- 
viai, baltrusiai, mažrusiai ir kiti. Jeigu maskoliai 
atsisakytų nuo savo simaskolinimo, suvienyjimo 
ir viešpatavimo politiško (kas galėtų įvykti pra- 
siplatinus tarp jų socialitiškam judėjimui), tuo- 
met galėtume mes sueiti į federaciją ir su jais. 
Šiaip busime mes priversti kovoti už savo laisvę 
ir atsiskyrimą nuo Maskolijos, ko jau dabar 
reikalauna Lenkijos proletariatas. Bet ir atsiskyrę 
nuo Maskolijos drauge su kitomis tautomis mes 
nepaliausime kovoję už savo patvaldystę (auto- 
nomiją), šiaip gelėsime męs patekti po valdžia 
kitos tautos“. 


Iš tų politinių reikalavimų formulavimų aiškiai 
matyt, kad mūsų socialdemokratai pradžioį buvo len- 
kų socialistų įtakoj, kurie negalėjo sau įsivaizdinti 
Lietuvos be unijos su Lenkija. Tautos nepriklauso- 
mybės idealas išreikštas labai miglotai, kalbama apie 
federacijas su kaimynėmis tautomis, bet nepasakyta, 
kad anksčiau negu daryti federacijos, tautos kiekvieną 
skyrium turi tapti nepriklausomos. 

Laikui bėgant lietuvių socialdemokratai pradeda. 
išsivaduoti iš lenkų socialistų įtakos. 1901 metais įstei- 
gia Londone savo laikraštį „Darbininkų Balsą“. Tame 
laikraštyje vis aiškiau buvo formuluojami lietuvių po- 
litiniai reikalavimai, griežtai buvo rašoma prieš caro 
valdžią. Dėliai tų laikraščio ypatybių jis turėjo gana 
daug skaitytojų jaunesniųjų ūkininkų tarpė (ypač Su- 
valkijoj), nors jiems ekonominiai socialistų reikalavi- 
mai ir idealai visai buvo nesuprantami. Platinant tą 
laikraštį ir veikiant tarp miestų ir sodžiaus darbininkų, 
mūsų socialdemokratai nemažą jų skaičių atitraukė 
nuo sulenkėjimo. 

1904 metais, prasidėjus revoliucijos judėjimui 
Rusijoj, mūsų socialdemokratų griežta revoliucinė tak- 
tika, patraukė į partijos eiles žymią dalį mokslą einan-- 


=—115 = 


čio jaunimo, partija labai sustiprėjo ir pradėjo varyti 
smarkią politinę kovą su rusų valdžios tarnais. Revo- 
liucinis jaunimas reikalavo aiškių politinių Ilozungų. 
„Darbininkų Balsas“ negalėjo jų patenkinti savo se. 
nosios programos iederaciniais svajojimais. Išeina 
naujas socialistų laikraštis „Draugas“, Kapsuko reda- 
guojamas. Tame laikraštyje (2 num. 1904 m.) tapo 
paskelbtas lozungas, kaipo lietuvių socialistų minimum 
reikalavimas „nepriklausoma demokratinė lietuvių re- 
spublika“. 

Tą lozungą paskelbė tas pats Kapsukas, kuris 
po 14 metų vedė rusų kariuomenę ir kazokus nai- 
kinti tik ką užgimusią Lietuvos nepriklausomybę. Tau- 
ta vadovaujant tuomet Mykolui Sleževičiui turėjo im- 
tis ginklo nepriklausomybės gynimui. Kova buvo ne- 
lygi, priešas buvo šimtą kart stipresnis ir turėjo są- 
jungininkų, tačiau kova buvo laimėta, tautos daugu- 
ma liko nepriklausoma, nes tautinė ideja joje buvo 
jau galinga. Kapsukas ir tuo metu skelbė Lietuvos ne- 
priklausomybę, bet tai jau buvo daroma tik taktikos 
žvilgsniu, kad savo darbuotės pradžioj galėtų įgyti 
tautinės inteligentijos simpatijos. 

Maža tik mūsų marksistų dalis nuėjo Kapsuko 
pėdomis. Jųjų dauguma, kaip pirmiau drauge su Kap- 
suku, taip ir vėliau jau be jo, prisidėjo prie tautinio 
judėjimo ir kovojo už tautos nepriklausomybę. Zino- 
mi socialdemokratų darbuotojai yra šiandien žymūs 
mūsų tautinės kultūros kūrėjai (M. Biržiška, Čepin- 
skis, Janulaitis). 


11. Dailioji literatūra. Nėra mano uždavinys 
analizuoti meno žvilgsniu kalbamojo laikotarpio dai- 
liąją literatūrą. Apie tai yra rašoma literatūros istori- 
jose ir vadovėliuose, gerai yra ištirta jos vertė nese- 
nai išėjusiame iš spaudos, didžiausiame ligi šioliai, V. 
Zajančkausko „Lietuvių Literatūros vadovėlyje (1400— 
1904)“. 

Spaudos uždraudimo laikotarpio beletristai ir 
poetai, išskyrus Maironį, Jakštą ir Pietarį, dalyvavo 
savo raštais „Varpe“ ir „Ūkininke“. Po Kudirkos žy- 
mesnieji jų buvo: poetas Pranas Vaičaitis; beletristės: 
Bitė (Gabrielė Petkevičaitė), Žemaitė (Julija Zimantie- 
nė), Lazdynų Pelėda (Zofija Pšibilauskienė), Šatrijos 
Ragana (Marija Pečkauskaitė) ir pradėjęs dar tuo lai- 
kotarpiu rašyti žymus beletristas Jonas Biliūnas. Visi 
tie rašytojai, išskyrus gal tik Šatrijos Raganą, gyveno 
Kudirkos idealais ir yra pozitivistai (Biliūnas pirmiau 
buvo marksistas). Kad ir nerandame jų raštuose tie- 
sioginai išreikštos tautinės idejos, bet jie, keldami tau- 
tinius jausmus ir tėvynės meilę, žymiai prisidėjo prie 
tautinės idejos išsiplėtojimo. Svarbu pažymėti, kad 
visos aukščiau paminėtos rašytojos moterys yra bajo- 
raitės. Tokios pat kilmės yra ir pradėjusi tuo laiku 
darbuotis žymi kovotoja už tautinę ideją Felicija Bort- 
kevičienė. Visas jas pažadino į tautinį darbą ne atsi- 
šaukimai bajorams, bet gyvas jose tautos išsilaikymo 
instinktas ir skelbiamos „Varpe“ ir „Ūkininke“ laisvės 
ir lygybės idejos. Talentingos rašytojos Žemaitės atsi- 
vertimui daugiausia įtakos turėjo žymus varpininkas 
Povilas Višinskis. | 

Visai - nuošaliai nuo tautinio judėjimo stovėjo 
„Algimanto“ autorius d-ras Vincas Pietaris, gyvenęs 
visą laiką Rusijoj, pirmiau rašynėjęs į „Auszrą“, bet 
nesupratęs „Auszros“ skelbiamų ateities idealų, sva- 
jojęs tiktai apie praeitį. . 

Atskirą ir labai žymią vietą tautiniame judėjim 
užima poetas Maironis. Nors Maironis, kaip tai matyt 
iš jo poemos „Naujoji Lietuva“ (perdirbtoji „Per skaus- 
mus į garbę“), gyveno praeities idealais, idealizavo 
mūsų bojoriją, silpnai orientavosi naujųjų laikų demo- 
kratybės lozunguose, bet jį, kaip ir Jakštą, reikia sta- 
tyti greta pačių žymesniųjų to laikotarpio tautinių 
veikėjų, nes juodu būdamu talentingu, labai daug įta- 
kos turėjo tautiniam susipratymui ypač dvasinės inte- 
ligentijos. Judviejų įkvėpta „Apžvalga“ reikalavo pilno 

tautos politinio išsivadavimo. | Maironies skelbiamą 
(„Naujojoj Lietuvoj“) idealą, Vytauto Lietuvos atgi- 
mimą, tauta pažiūrėjo tiktai, kaipo į laisvos poeto 
vaidentuvės gaminį, jokios įtakos tas idealas neturėjo 
tautos politiniams siekimams, nors savo laiku ir vėikė 
tautiniams jausmams. 

Visiems tiems rašytojams ir publicistams labai 
daug pagelbėjo mūsų mokslininkai: Basanavičius, Vol- 
teris, Daugirdas, o ypač kalbos tyrinėtojai Jaunius ir 
Jablonskis. 


12. Spaudos atgavimo priežastys. Po 40 metų 
spaudos uždraudimo, ji buvo gegužės 7 d. (bal. 24 
sen. st.) 1904 met. lietuviams leista, žinoma ne laisva, 
bet aštrios cenzūros suvaržyta. Jau ir ankščiau vie- 
nam kitam veikėjui pasisekdavo tą uždraudimą apeiti 
ir nekalto turinio raštus lietuvių raidėmis atspausdinti. 
Taip žymiam Vilniaus lietuvių veikėjui Petrui Vileišiui 
pavyko dar 1876 ir 18717 metais atspaudinti Peterburge 
tris jo parašytas mokslinio turinio knygeles. 1900 me- 
tais inžineriui A. Maciejauskui pasisekė pralįsti per 
cenzūros kilpas ir atspausdinti Lietuvos žemėlapį. Tas 
žemėlapis Peterburgo policijos buvo kontiskuotas, už 
tą konfiskavimą Maciejauskas apskundė teisman spau- 
dos valdybos viršininką ir bylą laimėjo. Tas įvykis 
pastūmėjo pirmyn spaudos uždraudimo klausimo na- 
grinėjimą rusų biurokratų sferose. Spauda 1864 me- 
tais nebuvo uždrausta įstatymų keliu einant, bet tiktai 
Vilniaus general gubernatoriaus įsakymu. Tais pačiais 
1900 metais Vilniaus lietuviams pavyko gauti vietinės 
cenzūros leidimas atspausdinti rusų ir lietuvių kalba 
pranešimą apie lietuvių parapijos Vilniuje įsteigimo 
reikalą. Tuo laiku jau valdžia liovėsi persekiojusi ir 
nekalto arba tikybinio turinio knygas, atspausdintas 
užsienyje. Valdžia buvo vis nuolaidesnė, nemažai jau 
ne tik pažangiųjų rusų, bet ir reakcinių valdininkų, 
patardavo centrinei rusų valdžiai leisti lietuviams spaudą. 
Kaip jau aukščiau minėjau, dėliai spaudos leidimo 

lietuviai siuntinėjo valdžiai daug prašymų. Darė tai 
atskiri veikėjai, valsčių susirinkimai ir lietuvių kolo- 
nijos Rusijoj. Tai vis žinoma turėjo bent kiek reikš 
mės, bet ne tai buvo spaudos atgavimo priežastis. 
Rusų valdžia uždrausdama lietuviams spaudą, 
neleisdama steigti tautinių mokyklų ir įokių draugijų, 
norėjo tokiuo būdu visai užmušti tautos dvasią, įkvė- 
pti lietuviams pravoslavų tikybą ir savo tautybę. Gy- 
vos tautos tačiau panaikinti negalėjo. Kražių įvykiai. 
1803 metais yra gyvu pavyzdžiu, kaip mūsų liaudis 
priešinasi valdžios norams įbrukti lietuviams pravo- 
slavų tikybą, kad per ją galėtų juos surusinti. O visas 
darbas — laikraščių ir knygų spaudinimas užsienyje 
ir jų platinimas Lietuvo — yra tai gal vienintėlis 
pavyzdys žmonijos istorijoj, kaip tauta nustojusi ele- 
mentarinių kultūrinių žmonių teisių ir turėdamia be 
rusų valdžios dar didelių priešų savo ištautėjusiuose 
vien genčiuose ir Kaimynuose, sugebėjo per 40 metų 
nelegaliai šviestis, tautiniai ir politiniai susiprasti. 
kusų raidėmis atspausdintų knygų beveik nieks 
nepirko. Išplatinimui jos buvo dalinamos pradinių mo- 
kyklų rusams mokytojams, bet kaip tai matyt iš jų 
raportų (anot V. Biržiškos surinktos žinios ,,„Mūšų 
Senovėje“ 1921 metais) jiems pavykdavo parduoti tik 
po keletą ekzempliorių ir tai tur būt jie patys supirk- 
davo, norėdami parodyti vyresnybei savo darbštumą. 
Tuo tarpu užsienyje atspausdintų knygų ir laikraščių 
skaičius pradedant nuo 1883 metų kasmet vis ėjo 
daugyn. Ligi 1864 metų (anot S. Baltromaičio stati- 
stikos) iš viso legaliai buvo atspausdinta 750 lietuvių 
knygų (einant pavadinimais), nuo 1864 metų ligi 
1883 metų nelegaliai išleista 484 knygos, nuo 1883 
metų ligi 1903 metų 1372 knygos, neskaitant periodi- 
nių laikraščių. Tame skaičiuje arti 509/o buvo pasau- 
linio turinio knygų ir jų gana daug, kaip ir laikraš 
čiai, buvo valdžiai priešingo turinio. Tokio turinio 
knygelių ypač daug išėjo XX amžiaus pradžioj demo- 
kratų ir socialdemokratų parašytų. Tuo laiku buvo jau. 

rašoma ir labai daug įvairių atsišaukimų prieš valdžią, 
kurie šimtais tukstančių ekzempliorių buvo platinami 
po visą kraštą. Tautinio judėjimo pradžioj valdžia dar 
silpnai bausdavo už nelegalių laikraščių ir knygų skai- 
tymą ir platinimą. Pabaudas skirdavo teismas ir einant 
valstybės įstatymais, tos pabaudos tegalėjo būti labai 
mažos. Pradėjus eiti „Varpui“ ir „„Ukininkui“ valdžia 
visą lietuvių raštų priežiūrą pavedė savo administra- 
cijai ir žandarams, įsakydama jiems savo nuožiūra be 
jokio teismo bausti prasikaltusius, konfiskuoti ir de- 
ginti pagautus raštus. Žandarų Lietuvoj buvo labai 
daug ir jie darbavosi energingai. Per trejus metus 
(1891—1893) buvo koniiskuota tik pasienio muitynė- 
se 37,718 lietuvių knygų ir laikraščių, konfiskuotų raš- 
tų skaičius kasmet vis augo, 1900—1902 kontiskuota 
jau 56,182' raštų. Į tą skaičių žinoma nejeina gyven- 
tojų namuose atimti ir sudeginti laikraščiai ir knygos. 
Nežiūrint tokių konfiskavimų kiekvienoj žmonių gy- 
venamoj vietoj, kur tik buvo bent vienas bent kiek 
susipratęs ir mokąs skaityti žmogus, galima buvo ra- 
sti nelegalių laikraščių ir knygų. Nors laikraščių atski- 
rų numerių ir neperdaug buvo spausdinama, bet užtat 
jie eidavo iš rankų į rankas, kaipo didžiausia bran- 
genybė, juos skaitydavo, kol bevartojant juos visai ne- 
sunaikindavo. Daugiausia tų raštų buvo. platinama di- 
džiojoj Suvalkų gub. daly, Žemaičiuose, Šiaulių ir Pa- 
nevėžio apskrityse, mažiausia jie tegalėjo išsiplatinti Sei- 
nų ir Vilniaus srityse, nes čia labai maža tebuvo su- 
sipratusių žmonių. Kiek nukentėjo laikraščių ir knygų 
skaitytojų ir platintojų, tikrų žinių neturime ir vargiai 
turėsime. Anot V. Biržiškos ir kitų tyrinėjimų nuken- 
tėjo ne mažiau tūkstanties žmonių. Už knygų platini- 
mą bausdavo keleriais ir keliolika metų kalėjimo 
arba ištremdavo Rusijos gilumon ir net Sibiran. Zy- 
mesniųjų rašytojų ir veikėjų nukentėjo šie asmenys: 
d-ras V. Kudirka (tiktai dėliai džiovos neilgai jį laikė 
kalėjime), d ras K. Grinius, d-ras Vaineikis, P. Leo- 

nas, Jakštas, A. Janulaitis, d-ras St. Matulaitis, Kap- 
sukas, d-ras Damaševičius *). 


Dar 1898 metais Vilniaus general-gubernatorius 
Trockis skundėsi savo valdžiai, kad jo valdininkai ne- 
begalį sulaikyti lietuvių knygų plaukimo Lietuvon, kad 
vien tik per du mėnesiu suimta ir nubausta 32 vals- 
tiečių dėliai lietuvių knygų platinimo. Taippat ir kiti 
vyresnieji valdininkai priversti buvo skųstis savo vy- 
resnybei, Kad jie nebepajėgią sulaikyti lietuvių knygų 
iš Prūsų plaukimo Lietuvon, nors daugybę koniiskuoją 
ir deginą, 0 vis tiek jų esą visur pilna, sukišę kalėji- 
man keletą šimtą žmonių, o vis tiek visur knygos ir 
laikraščiai platinąsi; jie nebegalį atsispirti tų laikraš- 
čių ir knygų sėjamai neapykantai prieš valdžią ir to- 
del pataria savo vyresnybei geriau leisti spaudą, nes 
kitaip galį prieiti prie atviros revoliucijos. 

Tai tokie buvo spaudos leidimo motivai. Tiktai 
griežta kova privertė valdžią leisti lietuviams spaudą 
Didžioj Lietuvoj. Spaudos leidimo žinią lietuviai su- 
tiko visai ramiai be jokio džiaugsmo. Tik keletas 
asmenų atsirado, kurie nusiuntė carui padėkos žodžius. 
Jų pavardžių gariau neminėti, nes tie, kurie tebegy- 
veną, šiandien tur būt gailisi padarę tokį klaidingą 
žingsnį. „Varpas“, sužinojęs apie spaudos grąžinimą, 
štai kaip apie tai 1904 metais rašė: 


„Spaudos grąžinimo motyvai turėjo būt 
jau mums iš anksto, rodosi, labai aiškūs ir su- 
prantami; jie kartkartėmis buvo mūsų apsvar- 
stomi ir nurodinėjami, — apie juos, pagaliaus, 
mums dar pasiskubino pernai papasakoti ir pat- 
sai Vilniaus generalgubernatorius Savo „rašte 
apie lotyniškai — lietuviškąsias raides“ .**) 


*) Trukstant žinių ne visi veikėjai, nukentėję dėliai ko- 
vos už spaudos atgavimą, yra išvardyti, 

**) Tame rašte yra įrodinėjama, kad dėliai susdabdymo 
priešvaldiškos agitacijos, reikia lietuviams spauda leisti. 

Turėjo jau, rodosi, kiekvienam būti aišku 
ir suprantama, jog ne kokio gero mums linkė- 
dama ir ne iš kokios geros širdies grąžįs valdžia 
mums spaudą. O ir sugrąžino juk ji, ištikrųjų, 
spaudą mums tik delto, kad susizgribo, jog be jos 
daugiaus nustoja, negu pelno, — sugrąžino, nes 
buvo jau prie to paties gyvenimo prispirta. 


Spaudos atgavimas —tai vienas iš svarbiau- 
sių, beabėjonės, faktų mūsų politiškame visuo- 
menės gyvenime — ir mes atgautąją spaudą pri- 
valome priimti, kaipo vieną iš atkovotųjų savo 
tiesų, suprazdami visą jos svarbumą, nepamirš- 
dami vienkart ir to dalykų padėjimo, kokį dabar 
mums spaudos atgavimas suteikia... 


Antgalo, atgaudami spaudą, mes vieno da- 
lyko negalime ir neturime jokiu būdu pamiršti, 
o tai būtent, jog atgauname spaudą ne laisvą, 
bet suvaržytą, stipriai supančiotą—cenzūrinę. Ber 
atgaudami įą iš caro valdžios rankų, mes ir ne- 
galėjome atgauti kitokios. Laisvą spaudą, be ku- 
rios nėviena tauta negali kaip reikiant plėtoties, 
mes teatgausime tik nusikratę caro valdžios pan- 
čius. Prie to pančių nusikratymo kiekvienas, gei- 
džiąs savo krašto žmonėms labo valstietis turi 
rengties pats ir rengti kitus“. 


Iš tų žodžių aišku, kad laimėjus spaudą lietuviai 
nenustojo kovoję su caro valdžia. Laikraščiai „Var- 
pas“, „Ūkininkas“ ir „Darbininkų balsas“ buvo ir to- 
liau spausdinami užsienyje ir varė dar smarkesnę 
agitaciją prieš caro valdžią. 


13. 1905 metai. 1905 metai, kaip visoje Rusijoj, 
taip ir Lietuvoj, buvo didelių politinių įvykių metai. 
Pralaimėjus karą su japonais, prieš caro valdžią sukilo 
plačios darbo žmonių minios, sukilo visos Rusijos 
pavergtos tautos, sukilo ir lietuviai. 

Dar vasario mėnesy valdžia jau gerokai sumin- 
kštėjusi leido gyventojams, išdėsčius savo reikalus 
peticijose, siuntinėti jas caro vardu. Lietuviai nors ir 
nelaukė iš caro jokios malonės, bet ta teise plačiai 
naudojosi, rašė daugybe peticijų, O jas berašydami 
daugelis žmonių gerai susipažino su visais politiniais 
ir ekonominiais visuomenės reikalais, 

Rudenį prasidėjo didelis politinis judėjimas visoj 
Rusijoj, o spalio mėnesį įvyko visuotinas streikas, su- 
stojo visos dirbtuvės ir gelžkeliai. Valdžia nusileido, 
spalių "/ paskelbė manifestą, žadanij įvesti Rusijoj 
konstitucinę tvarką. Visoj Rusijoj ir Lietuvoj prasidėjo 
mitingų gadynė. Žmonės nepasitenkino paskelbtomis. 
teisėmis: Rusijos darbininkų vadai reikalavo demokra- 
tinės respublikos, 0 visos tautos reikalavo sau, jei ne 
pilnos nepriklausomybės, tai bent plačios savivaldybės 
Rusijos ribose. 


Į Lietuvą tuo laiku sugrįžo d-ras J. Basanavi- 
čius. Caro valdžia, žinoma, nebūtų leidusi jam grįžti 
anksčiau. Sugrįžo iš kalėjimų ir iš Rusijos ir visi nu- 
kentėję veikėjai. D-ro J. Basanavičiaus iniciativa buvo 
"sušauktas į Vilnių vadinamasis „Didysis Lietuvių Sei- 
mas“, kuris įvyko gruodžio 4-6 d. (n. st.) miesto 
salėje. Tame susirinkime dalyvavo labai daug pasau- 
linių ir dvasinių inteligentų, daug valstiečių ir darbi- 
ninkų išrinktų atstovų —iš viso su viršum du tūkstan- 
čiu žmonių. Čia tauta per savo atstovų lūpas (praėjus 
tik 1!/> metų nuo spaudos atgavimo) garsiai jau pa- 
sakė visam pasauliui; mes Lietuviai esame jau sąmo- 
ninga tauta, mes reikalaujame nepriklausomo gv- 
venimo. 


Politinės sąlygos neleido dar tuomet vykinti 
gyveniman pilnos nepriklausomybės; nutarta buvo tuo 
tarpu pasitenkinti tiktai plačia autonomija, išvarę iš 
krašto visus rusų valdininkus. Štai kokias rezoliucijas 
priėmė tas Seimas. (Iš „Vilniaus Žinių“ 1905 m. Nr. 276); 

„Pripažindami, jog dabartinė caro vyriau- 
sybė yra pikčiausiu mųsų priešu; jog dabar prieš 
tą vyriausybę pasikėlė visi rusų valstijos kraštai; 
jog geresnį gyvenimą galima įgyti tik laimėjus 
kovą su senąja tvarka, susirinkime dalyvavusieję 
lietuviai. nutarė: šviestis, rištis ir stoti kovon 
drauge su sukilusia visų Rusijos tautų liaudimi. 


Kadangi Lietuvos gyventojų reikalai pilnai 
gali buti užganėdinti tiktai prie tikros mųsų kraš- 
to autonomijos (savyvaldos) ir kadangi norima, 
idant ir kitos Lietuvoje begyvenančios tautos 
galėtų pilna laisve naudotis. „Lietuvių susivažia- 
vimas“ nusprendė: reikalauti Lietuvai autonomi- 
jos su Seimu Vilniuje, išrinktu visuotinu, lygiu, 
tiesu ir slaptu balsavimu, neskiriant lyties, tau- 
tos ir tikėjimo. Toji autonomiškoji Lietuva turi 
buti sudėta iš dabartinės etnografiškosios Lietu- 
vos, kaipo branduolio, ir tų pakraščių, kurie dė: 
liai ekonomiškų, kultūriškų, tautiškų arba kitų 
priežasčių traukia prie to branduolio, ir kurių 
gyventojai priklausyti prie jo panorės. Santikiai 
su kaimyniškomis Rusijos šalimis turi būti pa- 
remti ant federacijos pamatų. 


Kad įgyti automiją, pirmučausiai reikalinga 
yra galutinai sugriauti dabartinę prispaudimo 
tvarką. Tam tikslui reikia vienyti visas Lietuvos 
politiškųjų partijų ir pavienių ypatų pajiegas. 
Susivienijus namieje, pridera mums jungtis su 
visomis kitomis Rusijos tautomis, kurios padeda 
griauti tą tvarką, Oo kas reikia: nemokėti 
įokių mokesčių, uždarinėti monopolius, neleisti 
vaikų į rusiškas pradedamasias mokyklas, neiti 
Kauno, Vilniaus ir Gardino gubernijose į val- 
sčiaus teismus ir visas kitas dabartinės valdžios 
įstaigas, neleisti savo brolių į kariuomenę, reika- 
lui prisiejus streikuoti darbo žmonėms miestuose 
ir sodžiuose“. 

Toje rezoliucijoje dar kalbama yra apie Suval- 
kijos įjungimą Lietuvon, nes tuo laiku ji juridinai 
skaitėsi prie Lenkijos, ir apie lietuvių kalbos teises 
valsčiuose, mokyklose ir bažnyčioje. 

Be tos bendros viso susirinkimo priimtos rez0- 
liucijos, dalyvavę Seime valstiečiai susiorganizavę į „Lie- 
tuvos Valstiečių Sąjungą“ vienu balsu priėmė dar re- 
zoliuciją, kurioj jau kalbama apie pilną Lietuvos ne- 
priklausomybę. Išdėstę vargingą valstiečių padėtį ir 
visus jų reikalus, rezoliucijoj valstiečiai skelbia šiuos 
lozungus: 


„Mes Lietuvos valsčionys tvirtai tikime, jok 
tik tada galėsime žmoniškai gyvent, kada męš 
patis valdysimės, kada valdžią sau rinksime, kada 
visą mųsų kraštą— Lietuvą valdys Seimas Vi|- 
niuje. Pasiuntinius Vilniaus Seiman galės rinkti 
visi suaugę Lietuvos gyventojai, kiekvienas ga- 
lės tiesiai ir slaptai paduot savo balsą už tą, 
kurį jis norės rinkti, nes jeigu rinkimai Vilniaus 
Seiman būtų ne del visų lygųs, jeigu rinks ne 
tiesiok ir ne slapta, tai tenai mųsų užtarytojų 
nebus ir mūsų rinktinė valdžia skriaus mus, kaip 
kad skriaudžia šiandien rusų valdžia...“ 


Toliau rezoliucijoj plačiai nurodama, kas reikia 
daryti ir kaip elgtis, kol tauta įgis pilną laisvę. Pata- 
riama varyti iš krašto visus rusų valdininkas, patiems 
tvarkytis, ant dvarų neužpuldinėti, miškų nenaikinti ir 
neleisti jų naikinti valdžiai ir ponams. 

Seimo nutarimai buvo vykinami gyveniman vi- 
same krašte. Labai daug rusų valdininkų buvo išva- 
ryta iš krašto, ar bent pašalinta nuo vietų. Žmonės 
buvo pradėję patys valdytis, steigti tautines mokyklas 
ir draugijas. 1906 metų pradžioj prasidėjo reakcija, 
vėl daug žmonių nukentėjo, bet jau visų revoliucijos 
laimėjimų valdžia negalėjo panaikinti. Spauda tapo 
daug laisvesnė; pradinėse mokyklose leista buvo mo- 

kytojauti lietuviams mokytojams, dėstant lietuvių kalbą 
kaipo atskirą dalyką; leista buvo steigti įvairias eko- 
nominio ir kultūrinio pobūdžio draugijas. 

Politinės partijos, aiškiai pasirodžiusios 1905 me- 
tais, negalėjo dar atvirai veikti. Jos veikė slaptai, nors 
savo laikraščius, neskelbdamos partijų pavadinimų, leido 
atvirai. 

1905 metų pradžioj jau ėjo trys lietuvių laikraš- 
čiai: „Vilniaus Žinios“, Lietuvos Bitininkas“ ir Peter- 
burge „Lietuvių Laikraštis“. Gale metų pradėjo eiti 
Lietuvių Demokratų ir Valstiečių Sąjungos organas 
„Lietuvių Ukininkas“, o kitais metais L. Socialdemo- 
kratų „Naujoji Gadyne“ ir Krikščionių Demokratų 
„Šaltinis“ ir „Nedeldienio Skaitymas“. 

Politinės partijos išsivystė dar spaudos uždrau- 
dimo metu iš trijų svarbesniųjų srovių, kurias aiškiai 
matėme to laikotarpio raštų apžvalgoj. Su „Lietuvių 
Demokratų Partija“ vienu keliu ėjo įos pagimdyta 
„Lietuvos Valstiečių Sąjunga“. Iš „Apžvalgininkų“ ir 
„Sargiečių“ susiorganizavo „Lietuvių Krikščionių De- 
mokratų Partija“, o „Lietuvių Socialdemokratų Partija“, 
kaip jau minėta, susiorganizavo dar 1896 metais. Visos 
tos partijos gimė iš liaudies sunkiausiuoju tautos ko- 
vos laikotarpiu ir yra visai naturalu, kad, tautai išsi- 
kovojus pilną nepriklausomybę, tiktai už tas partijas 
liaudis tebalsavo. Kurios srovės žmonės daugiausiai 
prisidėjo prie tautinės idejos išsivystimo ir politinio 
tautos išsivadavimo, — tedaro išvadas patys skaitytojai. 


14. Zvilgsnis į ateitį. Ištyrę praeitį, žinodami 
dabartį, galima numatyti ir ateitį, Lietuvių tautos su- 
sipratimas ir jos daugumos politinis išsivadavimas 
iš svetimųjų priklausomybės — yra tai tautos ir 
visos žmonijos pažangos išdava. Visų mažųjų 
tautų judėjimas buvo demokratinis ir ėjo lygiagre- 
čium su didžiųjų tautų valdovų pavergtų visuo- 
menės sluogsnių išsivadavimu. Tautinis ir demokrati- 
nis judėjimas — buvo tai svarbiausios jėgos, kurios 

susprogdino didžiąsias imperialistinės Europos valsty - 
bes: Rusiją, Vokietiją, Austriją ir Turkiją. Ant jų griu- 
vėsių pavergtos tautos susikūrė savo valstybes. Ne 
visos jos tačiau naujai užgimė, kaikurios ir atgimė be- 
veik savo senosiose ribose ir vadovaujasi senais idealais. 

Lietuvių tauta turėdama savo garsią istorinę 
praeitį, vaidinusi toj praeityje labai žymų vaidmenį 
Europos politikoj, vėliau suteikusi daug talentingų in- 
telektualinių įėgu kaimynėms tautoms ir tokiuo budu 
žymiai prisidėjusi prie Europos civilizacijos išsivystymo 
— ėjo tiktai prie tautos nepriklausomybės įvykdinimo 
gyveniman etnografinėse, o ne istorinėse ribose. Ne 
atgimė senoji, bet užgimė naujoji demokratinė Lie- 
tuva, kaip užgimė nepriklausomi Latviai ir Estai, visai 
neturėję savo istorinės praeities. Tų tautų išsivadavimo 
pažangus ir demokratinis pobūdis — turi buti joms 
nurodymu, kad reikia eiti ir toliau pažangos keliu ir 
vengti šovinizmo. 

Didžiųjų valstybių imperialistiniai siekimai turės 
išnykti, prie to jas privers jų pačių susipratę demo- 
kratiniai sluogsniai ir jų pavergtos tautos. Yra vilties, 
kad tai gali įvykti ir taikos keliu. 

Didysis karas pagimdė didelės reikšmės tarptau- 
tinį organą — Tautų Sąjungą. Ta Sąjunga yra dar 
šiandien žymioj didžiųjų, karo laimėjusių, valstybių 
įtakoj. Bet taip nebus amžinai. Tautų Sąjunga, įėjus 
jos sąstaton visų didelių ir mažų demokratinių val- 
stybių atstovams, sustiprins savo autoritetą ir įgys 
didelės jėgos, kuri galės priversti teisingai išrišti įvai- 
rius tarp atskirų valstybių teritorialinius nesusipratimus 
ir prispirti valstybes duoti kitataučiams, pasilikusiems 
tų valstybių ribose, pilną laisve jų tautiniam, kultūri- 
niam ir ekonominiam išsivystymui. 


Laisvos tautos, vystydamos savo tautinės kultū- 
ras žengs pirmyn Tr įneš daug dvasinio turto ben- 
dron žmonijos kultūron, XIX amžiuje buvo galutinai 
panaikinta politinė atskirų žmonių vergija, XX-ame 


amžiuje turi būti galutinai panaikinta atskirų tautų 
politinė vergija. Kaip atskirų žmonių laisvė demokra- 
tinguose kraštuose yra aprėžta tiktai visuomenės nau- 
dai, taip ir atskirų tautų laisvė gali būti aprėžta 
ne stipriųjų valstybių naudai, bet tiktai visos žmoni- 
jos naudai. Ateityje turės įvykti laisvų demokratinių 
valstybių federacija. Tas idealas yra pilnoj santaikoj 
su pažangia tautinė ideja. 


GALAS. 


Pabaigos Žodis. 


Kaip rašant referatų Mokslo Draugijos su 
sirinkimui, taip ir labai žymiai papildant įį 
bespausdinant „Lietuvos Rytų“ laikraštyje, teko 
man naudotis gausinga medžiaga, sukrauta Lie- 
tuvių Mokslo Draugijos knygine Vilniuje. Be- 
ieškant šaltinių (kurių dauguma yra išvardyta 
mano knygoje) daug nurodymų ir žinių suteikė 
man tos Draugijos pirmininkas, mūsų tautos 
patriarchas, d-ras Jonas Basanavičius. Už tą 
pagalbą tariu jam širdingą padėkos Žodį. 

Suprantu, kad šis mano darbas nėra to- 
bulas, gal būti, kad jis sukels nemažai kriti- 
kos, bet jei tai įvyks, jei labiau kritingai bus 
žiūrimą į mūsų praeities įvykius Ir į mūsų 
tautinio judėjimo pobūdį, — tai mano tikslas 
ir bus pasiektas. 

Autorius. 


"Vilnius, 1924—111-—-31. 

